
PROLOG 


Autorul, în prezenta carte, pleacă de la 
familia în Vechiul Testament (nu înainte de a 
trece prin familia antică a egiptenilor şi 
grecilor), pentru a ajunge la formularea de 
analogii între generaţii umane: bunici-nepoți; 
părinţi-copii; rude-rude etc.; toate privite prin 
prisma creaţiei divine. 

De asemenea, autorul încearcă (çi 
reuşeşte) să redea diferenţa dintre bărbat şi 
femeie sau dintre paternitate şi maternitate. 
Importanţa rugăciunii în cadrul familiei 
moderne, precum şi concepția privind 
unitatea dintre suflet si trup, făcând distincția 
dintre individualism şi persoana pătrunsă de 
altruismul creştin. Dragostea ca existență, 
asemeni legăturii tainice dintre Solomon şi 
Sulamita; educaţia creştină ca preocupare 
pentru soți, în vederea creşterii copiilor în 
Duhul lui Hristos, în duhul iubirii mirilor din 

Mondializarea,  uniformizarea (fără a 
înțelege egalitate) societăţii umane găseşte în 
familia creştină un aliat de nădejde. 

Prin (Şi cu) sfântul ortodox (sau catolic), 
modelat spiritual în „sânul“ familiei creştine 
(a se vedea familia din care au făcut parte Sf. 
Vasile cel Mare şi fratele său, Sf. Grigorie de 
Nyssa - sec. IV), se poate ajunge la o 
generalizare a ideilor simbol din lumea, (Şi în) 
lumea modernă; respectiv: Mc DONALD şi 
Coca- Cola (luate ca repere ale mondializării 
incipiente). 

Sfântul este prietenul lui Hristos; cel 
care imită pe lisus prin cuvânt şi faptă. lar în 
Hristos «nu mai este iudeu, nici elin; nu mai 
este nici rob, nici liber; nu mai este parte 
bărbătească şi parte femeiască, pentru că voi 
toți una sunteţi în Hristos lisus» (Gal. 3, 28). 
Raportând textul  scripturistic la zilele 
noastre, putem spune că: nu mai este 
american, nici german, nici francez, nu mai 
este belgian, arab, chinez, ungur sau român; 
în Hristos toți una suntem. Oare nu aceasta 
este dorința celor care vor să mondializeze 
societatea umană a mileniului trei? Dacă, da! 
Atunci să înțelegem mesajul sfântului 
(ortodox sau catolic), acum, la început de 
secol XXI. 

Ce trebuie să facem pentru a ne regăsi 
(ființial) în umanitatea-divină a Domnului 
Iisus Hristos? 

Nimic mai mult, decât: «Să iubeşti pe 
Domnul Dumnezeul tău, cu toată inima ta, cu 
tot sufletul tău şi cu tot cugetul tău. (...) Să 
iubeşti pe aproapele tău ca pe tine însuţi» 
(Mt. 22, 37-40). 

Numai în Hristos şi prin Hristos, națiunea, 
limba, rasa, sexul etc. se vor sublima în (Şi prin) 
iubirea jertfelnică a lui Mesia. Astfel, în familie 
şi prin familie vom trăi mulţumiţi de noi înşine 
şi de mondializarea spirituală înfăptuită. 

Ce se va întâmpla cu partea economică a 
societăți mondializată spiritual? Nimic mai 
simplu! Indivizii care cred şi simt la fel 
oamenii care văd cu aceeaşi lumină (divină) în 
ochi apusul de soare, cu siguranţă că-şi vor 
dori automobile de culoare asemănătoare, iar 
Coca-Cola şi hamburger-ul nu vor mai fi 
privite drept produse impuse pe piața 
mondială de către „hegemonia“ americană. 
Iată de ce familia modernă trebuie să rămână 
creştină şi să simtă creştineşte, alături de 
sfinţii Bisericii lui Hristos. 

„Cine are urechi de auzit să audă.” (Mt. 
11, 15) 


x 
xX xX 


Un singur popor a cunoscut (şi cunoaşte) 
mondializarea (ca uniformizare) de mii de ani 
(în tot locul unde au trăit (si trăiesc): fiii lui 
Israel. Dar această mondializare s-a înfăptuit 
la porunca Creatorului, în jurul profetului 

Moise şi a Templului Sfânt de la Ierusalim; 
familia jucând un rol primordial (vezi Luca 
cap. 2); joacă şi astăzi cu aceeaşi intensitate. 

Când Templul a încetat să mai existe, 
poporul evreu (despre el este vorba) şi-a 
continuat chemarea divină (Fac. 12, 2-3), 
adunând cu pioşenie pietrele (aruncate) care 
formau cândva splendoarea întregului Israel, 
Templul de la Ierusalim. Ele (pietrele) au fost 
sudate cu puterea credinţei ce-şi afla izvorul 
sfânt în Tora lui Moise. Poporul a reuşit. 

Mai rămâne cearta poporului biblic cu 
Fiul „rătăcitor“, Fiul-Omului, Domnul lisus 
Hristos, Om adevărat şi Dumnezeu adevărat 
pentru creştini. Până când? Până în ziua în 
care lisus va învăţa (din nou) poporul în sina- 
goga din Nazaret, „unde fusese crescut” (Luc. 
4, 16). 

Va reuşi (oare) mondializarea întru (Şi 
prin) numele Domnului lisus Hristos în lumea 
mileniului trei? Sau mondializarea  ternă, 
amorfă, fără viaţă spirituală; promovată cu 
atâta  înverşunare de omul (fără de 
Dumnezeu) începutului de secol XXI? 

Să avem îndelungă-răbdare, pentru că: 
«având Avraam  îndelungă-răbdare, a 
dobândit făgăduinţa» (Evrei 6, 15). 


x 

Întrucât  melanjul între indivizii 
diferitelor popoare (în cazul nostru ale 
Europei) este inevitabil, un popor (anume) 
poate rezista în istorie numai prin păstrarea 
credinței (mozaic, creştin, musulman, hindus, 
budist etc); nicidecum prin păstrarea rasei, 
nici a limbii sau teritoriului. 

Altfel, peste secole, vom asista la apariția 
omului european „deplin“ (fără să aparţină 
unei naţiuni anume), dar lipsit de ceea ce este 


mai de folos pentru creatură: Dumnezeu. 
x 


xX xX 


Precum se ştie, proiectul noii Constituţii 
a Uniunii Europene trece sub tăcere aportul 
creştinismului (de două mii de ani) la cultura 
şi civilizaţia bătrânului continent. 

România, majoritar  creştin-ortodoxă, 
potrivit declaraţiilor oamenilor politici, va 
adera la marea familie europeană în anul 
2007. Astfel stând lucrurile, în cele ce 
urmează încercăm să expunem părerea 
teologică a unui slujitor al Bisericii Ortodoxe 
privind perspectiva creştinismului într-o 


Europă unită. 
x 
xX * 


Marea taină a creştinismului este 
Învierea din mormânt a Mântuitorului Hristos 
(Mt. cap. 28; Mc. cap. 16; Luc. cap. 24; In. 
cap. 20). Odată cu actul suprem al mântuirii 

obiective a neamului omenesc (Jertfa pe cruce 
şi Invierea Domnului), lumea a ajuns la 
cunoştinţa adevărului, recunoscând în 
Persoana  (divino-umană) lui lisus din 
Nazaret: „Calea, Adevărul şi Viaţa” (In. 14, 6). 

Pe de altă parte, creştinismul, în forma 
lui adevărată, nu este numai cunoaştere. Cei 
care incearcă să imite pe Hristos (în cuvânt şi 
faptă) trebuie, mai întâi, să creadă în Cel care 
la trimis pe El (lisus); în Dumnezeu-Tatăl (In. 
cap. 14). Credinţa (însă) devine un dar de la 
Dumnezeu (Rom. 12, 3; 2 Petr. 1, 1). Însuşi 
Mântuitorul Hristos declară în faţa 
compatrioților Săi: „Nimeni nu poate să vină 
la Mine, dacă nu-l va trage Tatăl, Care M-a 
trimis, şi Eu îl voi învia în ziua de apoi.” (In. 6, 
44). 

Să fie omul-european al mileniului trei 
lipsit de un dar atât de scump, anume: 
credinţa în Fiul Omului? 

În prezent, precum şi în timpul care va 
urma, creştinul (ortodox, catolic, protestant) 
se confruntă (se va confrunta) cu o prigoană 
voalată din partea celor care refuză să 
recunoască prezența lui Hristos în lume. An 
de an, Domnul lisus Hristos, Evreul- 
Dumnezeu, întrupat la plinirea vremii (Gal. 4, 
4), este contestat, abandonat şi scos din 
manuale. 

De ce? Supără (oare) Fiul Omului pe 
cineva, acum la început de mileniu trei? Se 

pare că Blândul Păstor din Nazaret nu mai 
este lăsat să-şi urmeze turma (In. cap. 10). 
Rămâne (pentru veacuri) drept mărturie 
răspunsul lui Simon Petru: „Doamne, la cine 
ne vom duce? Tu ai cuvintele vieţii celei 
veşnice. Şi noi am crezut şi am cunoscut că 
Tu eşti Hristosul, Fiul Dumnezeului Celui viu 
(In. 6, 68-69). Şi Simon, „căruia i-a zis Petru”, 
era evreu de neam; ca de altfel toți cei 
doisprezece ucenici ai Săi (Mt. cap. 10; Luc. 
cap. 6). 

Creştinismul european de astăzi se 
rezumă la o practică de suprafaţă a cultului, 
la stadiul cunoaşterii fără iubire, la 
teoretizarea Sfintelor Evanghelii, la o credință 
lipsită de adevăr şi virtute. 

Mistica, vorbirea cu Dumnezeu prin 
rugăciune, până la stadiul unirii tainice cu 
Hristos, a rămas (ca) ceva specific trecutului 
glorios al „prietenilor lui Hristos” (Ps. 138, 
17; In. 15, 14), sfinților Bisericii. Mai mult, 
aşa zişii înţelepţi ai începutului de secol XXI, 
ne îndeamnă (în scris) prin lucrări 
seducătoare, să  împărtăşim o „gândire 
laterală” (pe orizontală); să nu mai ridicăm 
ochii spre cer; să devenim (astfel) asemenea 
patrupedelor. 

Se uită cuvintele regelui-proroc David: 
„Cerurile spun slava lui Dumnezeu şi facerea 
mâinilor lui o vesteşte tăria” (Ps. 18, 1); 
potrivit cărora, Creatorul este prezent şi în 

natură (pe orizontală), fără a se identifica cu 
creația. 

„Cui prodest” această animalizare a (aşa 
zisului) omului civilizat al mileniului trei? 
«Spiritul uman - spune Jung - crează spontan 
imagini cu conţinut religios, tocmai pentru că 
e religios prin natură, iar îndepărtarea de 
această natură poate fi o eternă sursă de 
nevroze, mai ales în a doua jumătate a 
vieţii. »* 

Dar să nu fim răi şi să ne învinuim 
reciproc, noi, oameni ai mileniului trei! 

Arma creştinului este rugăciunea izvorâtă 
din credința adevărată, care îndeamnă la fapta 
bună şi iubire (Iacov 2, 17). Nu zice Domnul 
Iisus Hristos: „Poruncă nouă vă dau vouă: Să 
vă iubiți unul pe altul. Precum Eu v-am iubit pe 
voi, aşa şi voi să vă iubiţi unul pe altul” (In. 13, 
34). Sau: „Tu însă, când te rogi, intră în 
camera ta şi, închizând uşa, roagă-te Tatălui- 
tău, Care este în ascuns, şi Tatăl tău, care vede 
în ascuns, îţi va răsplăti tie” (Mt. 6, 6). 

Oare câţi dintre aşa zişii creştini ai 
secolului XXI mai folosesc armele lăsate de 
Hristos „prietenilor” Săi? Anume: puterea 
rugăciunii, regăsită în fapta poleită de iubire 
(In. 15, 14 ş.u.). 


* Apud C.G. Yung, Vasile Avram, „Creştinismul 
cosmic - O paradigmă pierdută? - Mit şi ortodoxie în 
tradiția românească”, Edit. Seculum, Sibiu, 1999, p. 
125. 

x 
xX xX 


Eu însă, ca preot, pot mărturisi că am 
găsit pe cineva care, la început de mileniu 
trei, se ruga astfel: 

Doamne, hrăneşte-mă precum hrăneşti 
pe îngerii Tăi, cu hrana cea cerească a 
Cuvântului, să ajung la vederea tainică a 
Chipului Tău. Apa botezului, „prin credință”, 
să spele ochii mei murdari de imagine târzie 
cu duh rău, ce aduce moarte. Fă-mă copilul 
Tău prin împărtăşire, rămânând om, fă-mă 
dumnezeu, O minune! 

„Dar care e harul faptelor fără credinţă 
dreaptă şi desăvârşită? Dar care e folosul 
credinţei fără fapte?” 

Străbate, Doamne, întreg sufletul meu 
netrupesc cu lacrima plină de bucuria 
împlinirii cuvântului Tău. Să nu fiu încuiat pe 
vecie în bezna trupului amortit de păcat. Știu 
că eşti bun, de aceea am venit la viaţă. 
Cuvintele mele iţi vor părea un vicleşug, dar 
mă chinui singur în lupta cu ispita pe pământ. 
Îți cer milă... Tu nu eşti un despot care să 
aştepţi să-Ți aprindă altcineva candela care 
luminează universul, în care se deschid şi 
ochii mei de copil al Tău. 

Doamne, hrăneşte-mă precum hrăneşti pe 
îngerii  Tăi, cu hrana cea cerească a 
Cuvântului, iar trupul meu, Chiar de se va 

strica şi putrezi, să învieze strălucind în lumina 
Ta. 

„Dacă este trup firesc, este şi trup 
duhovnicesc”. 

Lasă-mă să zbor ridicându-mă pe aripile 
virtuților, să urc în întâmpinarea Ta, săltând 
de bucurie şi  desfătându-mă la auzul 
Cuvântului Tău de Fiu, fără sfârşit. 

x 


xX * 

Nu ştiu dacă rugăciunea a fost primită de 
Tatăl cel Ceresc, dar încercăm să înţelegem 
cât de greu va fi Europei, lumii întregi, fără 
Hristos, fără Dumnezeul - iubire. 

Sau, cine ştie?! Se vor împlini 
Scripturile: 

„Si am văzut tronuri şi celor ce şedeau 
pe ele li s-a dat să facă judecată. Și am văzut 
sufletele celor tăiați pentru mărturia lui lisus 
şi pentru cuvântul lui Dumnezeu, care nu s-au 
închinat fiarei, nici chipului ei, şi nu au primit 
semnul ei pe fruntea şi pe mâna lor. Şi ei au 
înviat şi au împărățit cu Hristos mii de ani” 
(Apoc. 20, 4). 

Iată (succint) perspectiva creştinismului 
într-o Europă a mileniului trei, văzută de un 
slujitor al lui Hristos, care se luptă cu ispita 
timpului său şi cu el însuşi. Amin. 

x 


xX xX 

Astfel stând lucrurile, familia creştină, la 
început de mileniu trei, (încă) mai are un 
cuvânt de spus, anume: 

„NON DECET” (trad. Aceasta nu (ne) 


convine). 
x 


xX xX 
Luată în ansamblu, cartea de față îşi 
rezervă libertatea exprimării şi reflecțiile 
personale ale autorului, ambele ducând la 
frumoase deschideri spre adevăr şi virtute. 

I 
„VIGOARE VOUĂ, APE 
ALE NILULUI” 


«O să respir dulcea răsuflare a gurii tale. 
În fiecare zi îţi voi contempla 
frumusețea... 

Dă-mi mâinile tale, pline de spiritul tău, 
ca să te primesc şi să trăiesc prin el. 
Cheamă numele meu de-a lungul 
veşniciei: 

Niciodată nu va lipsi la chemarea ta!» 
Akehenaton 


„Vigoare vouă, ape ale Nilului, care 
ţâşniţi din pământ şi, în revărsarea voastră, 
daţi rod îmbelşugat Egiptului.” Cu aceste 
cuvinte începe un vechi imn egiptean. Şi, în 
ele, se poate spune că este cuprinsă 
semnificaţia esenţială a unei istorii şi a unei 
culturi!. 

Istoria Egiptului antic? demonstrează 
coexistenţa a două realităţi geopolitice: una 
segmentată, care-şi găseşte motivele în 
configuraţia geografică a ţării, adică extrema 
extindere în lungime a teritoriului, şi una 
centralizatoare, dependentă de unitatea 

fluviului şi de formele de organizare 
administrativ-politică adoptate de-a lungul 
secolelor*. Spre sfârşitul celui de al patrulea 
mileniu înainte de Hristos, ne aflăm în faţa a 
două confederaţii, două regate antagoniste: 
unul în nord, ce îmbrăţişează delta cea mare 
în care se deschide Nilul mai înainte de a se 
vărsa în Marea Mediterană; şi altul în sud, 
care include fâşia de pământ lungă şi strâmtă 
ce se întinde de-a lungul celuilalt curs al 
fluviului, până spre prima sa cataractă. 
Această diviziune este fundamentală în istoria 
egipteană şi va rămâne factor determinanti. 
Diferite, într-adevăr, sunt condiţiile 
geografice şi istorice ale celor două regiuni: 
nordul, orientat spre Mediterana, se deschide 
la confluenţa şi la schimbul reciproc cu 
celelalte mari culturi care stau în faţa 
bazinului; sudul, întors spre continentul 
african, se izolează mai mult în acesta, 
incluzându-se în civilizaţia saë. 

Fapt semnificativ, deosebirea dintre cele 
două regate nu rămâne doar ca o condiţie 
intrinsecă a istoriei, după ce s-a unificat 
monarhia, ci rămâne atât în conştiinţa popo- 
rului, cât şi în aparatul intern şi extern al 
suveranităţii. Faraonul este ales de ambele 
regate, iar titulatura sa oficială îl defineşte ca 
„rege al Egiptului de Sus şi de Jos”6. Familia 
regală era ea însăşi rezultatul unirii celor 
două regate. Referitor la această realitate, un 

istoric menţiona că faraonul îşi recruta soțiile 
din diferite regiuni ale regatului respectiv, 
chiar dacă acestea nu erau de obârşie regală. 
«Deşi nu era de o frumuseţe clasică”, scria el, 
„avea mult farmec şi o inteligenţă vie; soţul ei 
era atât de îndrăgostit de ea, încât, chiar de 
la începutul domniei, a dispus ca numele ei să 
figureze alături de al său pe toate inscripţiile 
şi documentele oficiale. Departe de a trece 
sub tăcere obârşia ei «neregală», el a afirmat- 
o cu glas tare. Faraonul poruncise, la 
începutul domniei sale, să se înscrie pe un 
scarabeu - reprodus în numeroase exemplare 
în toate provinciile sale ca o «notă 
informativă» - numele lui Teje, precum şi 
numele părinţilor ei lipsiţi de înalte titluri 
nobiliare, Yuya şi Thuye. În încheiere, regele 
adăuga: «Ea este acum soţia regelui cel 
puternic al cărui regat se întinde de la Karoy, 
la nord de Sudan, până la Naharin. În Asia 
occidentală».»” 

În istoria multimilenară a Egiptului avem 
cazuri în care chiar fiica duşmanului îi este 
oferită de soţie faraonului. O stelă egipteană 
transmite „plăcuta” amintire: «Fiica marelui 
principe al hitiţilor a pornit spre Egipt şi o 
escortau pedeştrii, conducătorii de care şi 
ofiţerii  Maiestăţii Sale, amestecați cu 
pedeştrii şi conducătorii de care  hitiţi... 
Poporul hitit era amestecat cu cel egiptean şi 
mâncau şi beau împreună, într-o singură 

suflare ca fraţii, fără să se ferească unii de 
alţii, deoarece domneau pacea şi 
fraternitatea... Apoi au condus-o pe fiica 
marelui principe al hitiţilor, venită în Egipt, în 
faţa Maiestăţii Sale; şi o urma un tribut mare, 
fără margini... Maiestatea Sa a văzut că era 
frumos chipul ei, aidoma aceluia al unei 
zeițe... Şi ea a plăcut Maiestăţii Sale, care a 
iubit-o mai mult decât orice pe lume.» 
Genurile literare din literatura egipteană 
ne ajută şi ele, la rândul lor, să ne facem o 
imagine vie asupra familiei Egiptului Antic. 
Astfel este cazul faimoasei întâmplări a celor 
doi fraţi Anubis şi Bata, scrisă în Regatul Nou; 
o complexă povestire de miracole şi 
metamorfoze, ce avea o remarcabilă 
răspândire: «Au fost, se povesteşte, doi frați 
de aceeaşi mamă şi de acelaşi tată: cel mai 
mare se numea Anubis şi cel mai mic Bata. 
Anubis avea o casă şi o soţie, iar fratele mai 
mic trăia cu el ca şi cum ar fi fost copilul lui. 
Dar soţia lui Anubis se îndrăgosteşte de 
Bata şi, profitând de absenţa soţului, încearcă 
să-şi realizeze dorinţa: „Ea se ridică, îl luă şi-i 
spuse: «Vino să petrecem o oră împreună, să 
ne aşezăm în pat: vei avea de profitat, îţi voi 
face haine frumoase». Atunci tânărul deveni 
ca un leopard furios, din cauza propunerilor 
ei necinstite, încât ea s-a înspăimântat. El i-a 
vorbit astfel: «Cum! Tu eşti pentru mine o 
mamă, soţul tău e pentru mine un tată; ele 

fratele meu mai mare, el m-a crescut. Ce este 
nelegiuirea asta a ta? Nu mai repeta ce mi-ai 
spus!». Când, după obiceiul lui, s-a întors 
soţul ei seara, a găsit-o în pat, prefăcându-se 
bolnavă... Soţul ei îi spuse: «Cine ţi-a spus 
ceva rău?». Şi ea îi răspunse: «Nimeni nu mi- 
a spus ceva rău, afară de fratele tău mai 
Mic...; el mi-a spus: «Vino să petrecem o oră 
împreună, hai să ne culcăm...».” Anubis se 
gândeşte să-l omoare pe Bata; dar vacile cele 
bune îl previn pe acesta, dându-i timp să 
fugă.»? 

Cu siguranţă că această povestire a avut 
o mare influenţă asupra vieţii de familie a 
egiptenilor antici. Ea servea ca model de 
păstrare a unei morale înaintate pentru acele 
vremuri ale istoriei. De aceea, se poate spune 
că situaţia femeii era în Egipt foarte bună. 
Numai regii aveau mai multe soţii, 
monogamia fiind regulă. Soţia era stimată. 
Naşterea copiilor era socotită ca o 
binecuvântare divină, iar lipsa copiilor ca o 
mare nenorocire, deoarece nu avea cine să se 
îngrijească de riturile privitoare la morţi.!0 
Familia a jucat deci un rol primordial în 
istoria Egiptului Antic. De altfel, aşa după 
cum remarca şi Herodot, în Egipt exista şi o 
ordine morală: «regele respectă pe zei, 
oamenii liberi îl respectă pe rege, sclavii îi 
respectă pe stăpânii lor, tinerii îi respectă pe 
bătrâni...».1! 

Şi totuşi, femeia (soţia) nu era liberă! 
Deşi la vechii egipteni familia era constituită 
pe principii sănătoase pentru acele timpuri, 
totuşi, într-o lume în care femeia era vândută 
şi cumpărată ca sclav, iubirea dintre bărbat şi 
femeie, respectiv dintre soţi şi soţie, era 
victimă, iar situaţia  soţiei-sclav rămâne 
departe de starea soţiei creştine, aflată sub 
legea harului Lui Hristos. 


II 
PALATUL REGELUI PRIAM 


«...(Femeia) „frumoasă calamitate” (...) 
„darul tuturor zeilor” (...) 

„capcană adâncă şi fără ieşire sortită 
oamenilor“”» 

Hesiod 


Familia Greciei antice cuprindea un 
număr mare de membri, care rămâneau tot 
timpul grupaţi sub acelaşi acoperiş. lată în ce 
termeni descrie Homer palatul regelui Priam: 
„În interior sunt cincizeci de apartamente 
construite unul lângă altul, din piatră şlefuită. 
Acolo îşi petrec timpul, alături de soțiile lor, 
fiii lui Priam. În faţă, în curtea femeilor, se 
ridică unul lângă altul, construite din piatră 
şlefuită, douăsprezece apartamente unde se 

odihnesc alături de soțiile lor fidele ginerii 
regelui”.!? 

Homer nu stabileşte deci nici o diferenţă 
între obiceiurile  Troienilor şi cele ale 
Aheenilor. Pentru el, cele două popoare 
aparţin aceleiaşi rase umane, vorbesc aceeaşi 
limbă, au aceeaşi religie şi respectă aceleaşi 
legi. De altfel, la greci întâlnim un gen de 
familie care seamănă foarte mult cu cea a lui 
Priam. Este vorba de Nestor, regele Pylos, 
care are şase fii căsătoriţi, mai multe fete şi, 
fără îndoială, nepoti, şi toată lumea trăieşte în 
palatul lui.!5 

Ulterior, când familia antică, oikovevia 
sau vevoc, s-a dezmembrat, s-a crezut că 
avem de-a face cu o asociaţie, care nu era 
bazată pe legături parentale. Dar diverse 
texte confirmă că li se aplică membrilor 
epitelului  „opoyaiarec”, care semnifică: 
alăptaţi de aceeaşi mamă, fapt care indică o 
rudenie de sânge.!+ 

Fiul adoptiv era egal în drepturi cu fiul 
natural; prezenţa lui nu era o abatere de la 
regulă, care de fapt dorea ca toţi „vevonrar” 
să fie de acelaşi sânge. Iniţierea în religia 
casei în care intra făcea din fiul adoptiv un ins 
care se detaşa de tatăl lui natural şi se 
apropia de tatăl lui adoptiv. Termenul „yevoc” 
era deci o adunare de persoane ieşite dintr-un 
strămoş comun. Dar copiii fratelui şi copiii 
surorii erau, unii pentru alţii, străini.!5 

Şeful familiei era înarmat cu o autoritate 
foarte puternică. În general, tatăl era cel care 
exercita această autoritate. Dacă tatăl era 
mort, autoritatea trecea la fiul cel mare. În 
plus, se ştie că termenul „pater” implică în 
primul rând ideea de putere, şi el servea în 
special la desemnarea suveranităţii zeilor. De 
aici, cultul care îl privea pe tatăl decedat.!6 

Pe de altă parte, o mulţime de tradiţii şi 
de fapte istorice ne arată că familia greacă 
era, la începuturi, condusă despotic de şeful 
ei. Tatăl avea un drept nelimitat, de viaţă şi 
de moarte, asupra fiilor lui, chiar când copilul 
era nevinovat. Exemplu: Agamemnon nu ezită 
s-o imoleze pe fiica lui Ifigenia pentru a opri 
mânia zeilor. 

După Solon, tatăl avea posibilitatea să le 
vândă pe fiicele sale, dacă se găsea în 
neajunsuri materiale. De asemenea vechile 
legi îi recunoşteau tatălui dreptul de a-l 
expulza pe fiul care nu-l respecta.” 

În scrierile lui Homer, căsătoria apare ca 
un contract încheiat între doi părinţi (tata), şi 
de cele mai multe ori se neglija în mod voit 
consultarea viitorilor miri. Prima obligaţie a 
femeii era ascultarea, chiar dacă în momente 
festive se putea face remarcată: «În luna 
octombrie, atenienii nu mai au timp să-şi 
tragă sufletul, serbările semănatului şi ale 
fertilităţii se succed neîntrerupt. Din 11 până 
în 13, ocrotite de Demeter, femeile măritate 

se adună pentru riturile fertilităţii din cadrul 
tesmoforiilor (serbare organizată de atenieni 
în cinstea zeiţei Demeter), la care prezenţa 
bărbaţilor este exclusă cu desăvârşire. O 
femeie stearpă este un blestem, şi în fiecare 
an femeile măritate invocă ajutorul zeiţei 
Demeter. 

O forfotă neobişnuită în gineceu, care 
răsună de sunete înăbuşite, strigăte şi 
alergătură; femeile s-au pregătit de mult 
pentru sărbătoare. Cu patru luni înainte ele 
au îngropat în pământ obiecte sacre: figurine 
de lut, reprezentând cele mai diferite fiinţe, 
pentru ca pământul care produce hrana să le 
transmită fertilitatea sa. În zilele precedente 
ele s-au purificat şi nu s-au apropiat de soţii 
lor. Pe 11, în sfârşit, ele se reped în grădină şi 
dezgroapă simbolurile care le vor asigura 
fecunditatea. După o zi de post, ele primesc 
făgăduielile lui Demeter, flagelându-se cu ra- 
muri verzi, ronţăind sâmburi de rodie şi 
mimând, cu figurinele respective, diferite 
scene, însoţite de glume obscene care ar face 
să roşească până şi un soldat din corpul de 
gardă! 

Tot în luna aceasta, taţii prezintă copiii 
legitimi fratriei lor - subdiviziunea tribului - 
pentru a fi înscrişi, iar la sfârşitul lunii, Atena 
Ergane şi Hefaistos primesc «capodoperele» 
meşteşugarilor.»!8 

Serbările continuă şi în luna decembrie 
(poseideon), când femeile, inclusiv 
curtezanele, înălţau lacrimi fierbinţi către 
Demeter şi fiica sa, Cora.!* 

Se cunosc puţine cauze care au dus la 
dizolvarea „yevoc”-ului grec. Un lucru este 
sigur, şi anume că statul grec, pe măsură ce 
se dezvolta, se arăta tot mai ostil faţă de 
„VEvn” (neamuri, familii). Familia forma un 
grup prea compact şi prea puternic pentru 
puterea statală. Totuşi, au supravieţuit câteva 
vestigii ale vechii organizaţii. 

Cu toate acestea, Grecia antică a fascinat 
şi continuă să fascineze şi astăzi. Civilizaţia, 
expansiunea militară, lumea artistică din 
palate, sincretismul religios, lirismul, teatrul 
şi renaşterea marii arte au făcut din aventura 
greacă «un izvor nesecat de înţelepciune; 
chiar dacă pornirile către o viaţă de plăceri, 
pline de rafinament, îşi găsesc cea mai 
adevărată exprimare în opulentele oraşe ale 
loniei şi Eolidei, amice ale acelei «tryfe» 
(trândăvie desfătătoare). Banchetele urmate 
de nesfârşite orgii şi agrementate de prezenţa 
flautistelor slujesc adesea drept cadru 
operelor poeţilor lirici».2! 

Pentru marii corifei ai filozofiei Greciei 
antice, Platon şi Aristotel, familia nu este 
văzută prin prisma banchetelor şi a orgiilor 
de la templu sau din afara templului. Printre 
altele, Platon mulţumeşte (zeilor) că este 

bărbat. Pandora, deschizând cutia fermecată, 
a adus în lume femeia şi dezordinea.” De 
asemenea, pentru Aristotel, o comuniune 
reală între un bărbat şi o femeie nu se poate 
realiza, fiindcă femeia este un „altceva” 
inferior. (Vezi Petre  [uţea, Philosophia 
Perennis, Edit. Icar, Bucureşti, 1993.) 

La vechii greci, familia a rămas, de altfel, 
tributară sistemului politico-religios, 
respectiv, sclavagism şi politeism, în care 
femeia era supusă bărbatului; tânăra fată 
care se căsătorea, fiind dată unui soţ-stăpân 
absolut.?2* 

Demostene a surprins foarte bine soarta 
femeii, care, într-o bună zi, urma să devină 
mamă şi soţie: «Avem curtezane pentru 
voluptăţile sufletului: femeile publice pentru 
îndestularea simţurilor şi femeile legitime 
pentru a ne da copii şi a păzi casele.» În 
fine, trebuie să facem menţiunea şi despre 
actul inuman, propriu concepţiei vechilor 
greci, potrivit căruia soţia care nu dădea 
naştere la prunci trebuia să plece şi să-l lase 
pe soţ să se însoţească cu o altă femeie, 
pentru a da naştere la prunci.% 

Vorbind despre familia în Grecia antică, 
nu trebuie însă uitat şi faptul că - la greci - 
fiecare „polis” (cetate) avea propriul său 
drept şi în privinţa familiei. Totuşi, aflăm şi 
câteva elemente comune%, ca, de pildă, 
obligativitatea ca femeia să aducă cu ea - prin 

căsătorie - şi o oarecare dotă. În cazul unui 
divorţ, femeia trebuia să-i lase o parte din 
dotă soţului, pentru întreţinerea copiilor. În 
cazul decesului soţiei, această dotă revenea 
exclusiv soţului, în cazul în care nu lăsa copii 
ca moştenitori. De asemenea această dotă îi 
revenea soţului în cazul în care divorţul era 
pronunţat din vina exclusivă a soţiei. Cu tim- 
pul însă, prerogativele şi drepturile soţului, 
ale stăpânului  (Kvprioc) familiei, s-au 
diminuat, şi instituţia dotei a pierdut din 
importanţă.” 

În fine, trebuie de asemenea amintit 
faptul că, prin repudiere, femeia pierdea şi 
dreptul asupra locuinţei. 

Concluzionând, reținem (deci) că, şi în 
Grecia antică, familia s-a constituit şi condus 
după principiile proprii societăţii sclavagiste: 
puterea discreţionară a soţului şi obedienţa 
totală a soţiei şi a copiilor. 

III 
„LEGĂMÂNTIUL DINTRE 
MINE ŞI TINE” 


«Și Eu voi ridica din tine un popor mare, 

te voi binecuvânta, voi mări numele tău 
şi vei fi izvor de binecuvântare. 
Binecuvânta-voi pe cei ce te vor 
binecuvânta, 

iar pe cei ce te vor blestema îi voi 
blestema; 

şi se vor binecuvânta întru tine toate 
neamurile pământului. » 

(Facerea 12, 2-3) 


1. „Și Dumnezeu i-a binecuvântat, 
zicând: Creşteţi şi vă înmulţiţi şi umpleţi 
pământul şi-l supuneţi; şi stăpâniţi peste 
peştii mării, peste păsările cerului, peste 
toate animalele, peste toate vieţuitoarele 
ce se mişcă pe pământ şi peste tot 
pământul!” (Fac. 1, 28) 

Textul acesta, scris de profetul Moise sub 
insuflare dumnezeiască, a determinat poporul 
evreu să considere familia ca aşezământ 
rânduit de Dumnezeu. Şi după cum citim în 
referatul biblic, Atotputernicul i-a 
binecuvântat pe protopărinţii Adam şi Eva, ca 
ei să fie rodnici, să se înmulțească şi să umple 
pământul şi să-l stăpânească. Deci, prin 
aceste cuvinte, Dumnezeu instituia căsătoria, 
care devenea baza fiecărei familii: Eva avea 
să se apropie şi să comunice, spiritual şi fizic, 
cu trupul din care a fost luată, pentru 
perpetuarea neamului omenesc. 

Prin cuvintele Lui Dumnezeu, „de aceea 
va lăsa omul pe tatăl său şi pe mama sa şi se 
va uni cu femeia sa şi vor fi amândoi un 
trup...” (Fac. 2, 24), se afirma însuşi 
principiul unităţii monogamice a familiei. 
Această legătură monogamă, binecuvântată 
de Dumnezeu, a fost însă alterată din cauza 
păcatului originar (strămoşesc). 

Rătăcitor pe pământ, omul uitând de 
Dumnezeu, a uitat şi de ceea ce era bun şi 
plăcut Lui. Astfel, omul a ajuns la poligamie; 
Lameh fiind primul care a recurs la o astfel de 
legătură conjugală neplăcută Lui Dumnezeu 
(Fac. 4, 19). 

După cum am menţionat, monogamia s-a 
menţinut şi la asiro-babilonieni şi egipteni; 
dar acest fapt era doar o caracteristică a 
omului de rând, lipsit de mijloace materiale. 
Stăpânul de sclavi, potrivit uzanţei, putea să 
aibă mai multe soţii, admiţându-se chiar 
concubinajul. 

S-a spus că „în vederea răspândirii şi 
înmulţirii neamului omenesc, Dumnezeu a 
admis poligamia”.2% Omul, în decursul istoriei 
neamului omenesc de până la Moise, şi după 
(cu mici excepţii!), s-a complăcut în această 
situaţie. Exemplul de netăgăduit îl avem în 
patriarhul Avraam, care a trăit în concubinaj, 
îndemnat fiind de soţia sa, Sara. Motivul este 
bine cunoscut: Avraam, ajuns la o vârstă 

înaintată, fără urmaşi, „a intrat acesta la Agar 
şi ea a zămislit...” (Fac. 16, 4). 

Dacă patriarhul Avraam a încălcat 
principiul monogamic al căsătoriei, care de 
fapt la poporul ales nu era o taină, în schimb, 
în cazul patriarhului Iacob avem de a face cu 
„tipul căsătoriei cu mai multe femei, 
poligamia devenea un lucru normal în viaţa 
poporului Israel”.2* 

Primind Tablele Legii pe muntele Sinai 
din mâna sfântă a Domnului Dumnezeu, 
Moise a căutat să-i determine pe israeliteni să 
păstreze  prescripţiile Legii. Dar lupta 
împotriva poligamiei a continuat cu insistenţă 
şi după profetul Moise. Legea interzicea prin 
poruncă căsătoria aceluiaşi bărbat cu două 
surori (Levitic 18, 18), iar regele, unsul lui 
Iahve, nu avea dreptul de a se căsători cu mai 
multe femei (Deut. 17, 17). Legea avea 
prescripţii precise şi în ceea ce priveşte 
relaţia sclav-stăpân, sclava având dreptul de a 
se răscumpăra, atunci când stăpânul său nu-i 
recunoaşte relaţia de concubină (leş. 21, 8). 

Decalogul, în două dintre poruncile sale, 
se ocupă de familia poporului ales, 
normalizând în porunca a V-a raporturile 
dintre părinţii şi fiii lor, iar prin porunca a 
VIl-a întărind credinţa conjugală ce trebuie să 
ghideze viaţa de familie a celor doi soţi. In 
general, aceste porunci vor menţine la 

poporul Israel monogamia, iar excepţiile de la 
lege nu au devenit niciodată mode de urmat.% 

Arhiereul, alesul Lui Dumnezeu, care 
intra o dată pe an în Sfânta Sfintelor, la ziua 
împăcării, şi care trebuia să menţină o curăţie 
trupească deosebită, avea obligaţia să se 
căsătorească numai cu o singură fecioară 
(Lev. 21, 13-14). Se reafirma astfel principiul 
monogamic al căsătoriei, impus de Dumnezeu 
protopărinţilor neamului omenesc. 

Adulterul, ca legătură trupească dintre 
doi soţi, din familii deosebite, sau a unui soţ 
cu o persoană liberă, a fost condamnat cu 
severitate de arhiereu, preoţii şi leviţii care 
slujeau la Cortul sfânt şi mai apoi la Templu. 
Ei au invocat cu tărie porunca divină: „Să nu 
săvârşeşti adulter”. De altfel, întrucât cei 
care practicau adulterul săvârşeau un păcat 
întreit - împotriva Lui Dumnezeu, împotriva 
soţului credincios şi împotriva familiei - acest 
păcat a fost aşezat alături de omucidere şi 
idolatrie.*! După anunţarea Legii, adulterul va 
primi pedeapsa capitală: moartea (Lev. 20, 
10). 

Revenind la actul căsătoriei, trebuie să 
subliniem faptul că, la poporul ales, căsătoria 
nu avea un caracter religios, de taină, aşa 
cum avea să devină în creştinism, unde 
iubirea devine „plinătatea şi integritatea vieţii 
creştine”.32 

Vechii evrei disociau căsătoria în două 
acte distincte: logodna şi cununia. Actul 
logodnei aducea faţă în faţă cele două părti: 
părinţii sau fratele mai mare al logodnicei şi 
părintele logodnicului. Discuţiile se purtau în 
prezenţa unor martori şi se întăreau printr-un 
legământ, aşa cum citim în cartea profetului 
Maleahi: „Şi de ziceţi: De ce? Din pricină că 
Domnul a fost martor între tine şi femeia 
tinereţilor tale, faţă de care tu ai fost viclean, 
deşi ea era tovarăşa ta şi femeia legământului 
tău” (Maleahi 2, 14). 

Contractul dintre cei doi logodnici era 
întărit printr-un legământ în faţa Lui 
Dumnezeu, iar apropierea logodnicei de casa 
viitorului mire se făcea prin cumpărare; soţul 
le mulțumea cu o anumită sumă de bani, sau 
prin muncă, părinţilor logodnicei (cf. Fac. 29, 
20-27). 

În cazul în care logodnicul revenea 
asupra hotărârii sale şi dorea să desfacă 
logodna, el avea dreptul să-i dea carte de 
despărţire  logodnicei, care îşi păstra 
castitatea şi continua să locuiască în casa 
părinţilor ei până la căsătorie.% 

Timpul care separa actul logodnei de 
căsătorie varia de la un caz la altul. După ce 
mireasa era acoperită cu vălul de nuntă, 
sosea mirele înconjurat de prieteni şi o lua pe 
cea încununată, pentru a petrece în cântece şi 
jocuri şapte zile; nu înainte însă ca mireasa să 


33 


Preot dr. LEON DURĂ 


primească binecuvântarea părinţilor (Fac. 29, 
27). 

Totodată, trebuie subliniat faptul că 
„raporturile dintre Dumnezeu şi Israel devin 
modelul exemplar al raporturilor dintre 
bărbat şi femeie în căsătorie, altfel spus, 


arhetipul sacru al cuplului uman” .”* 


2. Spre deosebire de popoarele din 
jur, poporul evreu considera că 
Dumnezeu, în marea Lui înțelepciune, a 
creat-o pe Eva din coasta lui Adam; a 
creat-o ființă cugetătoare, făcând-o 
desăvârşită şi întreagă, asemenea bărba- 
tului, adică raţională, capabilă să fie 
alături de om în toate împrejurările 
vieţii.35 

Femeia trebuia să nască prunci, ca astfel 
să perpetueze neamul omenesc; aceasta 
nefiind o deosebire fiinţială, ci mai degrabă o 
binecuvântare, spre binele comun al celor doi: 
bărbat şi femeie.%* De aceea, Adam, în 
cunoştinţă de cauză, va exclama: „lată, 
acesta-i os din oasele mele şi carne din 
carnea mea!” (Fac. 2, 23). 

La vechii evrei, soţia se deosebea în mod 
categoric de sclavele care puteau fi vândute. 
Chiar dacă în urma achitării preţului de 
cumpărare femeia devenea proprietatea 
soţului, totuşi ea nu îi era supusă acestuia 
asemenea unei sclave; soţul rezervându-şi 

dreptul de a divorța, iar soţia supunându-se în 
tăcere verdictului. 

In ceea ce priveşte relaţia cu Dumnezeu, 
prin intermediul cultului văzut, femeia era 
lipsită de autoritatea necesară depunerii 
vreunui vot. Autoritatea ei se manifesta doar 
asupra sclavilor din familie, asupra copiilor şi 
asupra dreptului de naştere (leş. 20, 12; Pilde 
14, 1). 

Nu trebuie însă uitat faptul că, în cartea 
Deuteronom, se arată în ce fel era pedepsit 
bărbatul care dezonora o femeie; şi anume, 
prin uciderea cu pietre sau prin obligaţia de a 
o lua de soţie, fără ca vreodată să poată 
divorța de ea (Deut. 22, 29). Prin urmare, la 
poporul ales, femeia a avut un alt statut decât 
cel de la alte popoare ale lumii antice. 

Ori de câte ori poporul evreu se abătea 
de la dreapta credinţă, legătura cu Iahve era 
ruptă, asemănarea cu legătura dintre bărbat 
şi femeie se făcea auzită din gura profeților 
(Osea 1). Aşa încât, afirmaţia că femeia la 
vechii evrei era „considerată o ființă 
inferioară şi fără drept” nu-şi găseşte, întru 
totul, temeiul în Sfânta Scriptură a Vechiului 
Testament. 

Actul creaţiei primilor oameni, Adam şi 
Eva, explică şi egalitatea relativă dintre 
bărbat şi femeie, respectiv soţi şi soţie, starea 
aceasta de lucruri fiind specifică Vechiului 
Testament. Cu toate acestea, păcatul 

strămoşesc nu a adus numai moartea, dar şi o 
oarecare diminuare a imaginii femeii în 
prescripţiile legii mozaice ulterioare actului 
creaţiei, chiar dacă grija arătată văduvelor 
(Deut. 14, 29 ş.a.; Isaia 1, 17, 23) sublinia 
superioritatea Legii mozaice într-o lume în 
care patriarhatul era emblema popoarelor 
lumii antice. 


3. La vechii evrei nu putem disocia 
copilul de mama lui şi nici pe tată de 
familia sa. 

Naşterea era moment de bucurie, iar 
femeia (mama!) le permitea moaştelor care o 
asistau la naştere să-i prezinte nou-născutul 
tatălui. Acesta, cu demnitate masculină, lua 
copilul în braţe, arătându-şi, prin acest mod 
de manifestare, paternitatea (Fac. 50, 23). 
Toate momentele care marcau creşterea, 
evoluţia în timp a copilului, erau prilej de 
veselie pentru părinţi; aşa se întâmpla şi la 
înţărcatul copilului, cât şi la vârsta la care 
începea să „înveţe” Legea. Femeia care da 
naştere la prunci mulţi atrăgea după sine 
binecuvântarea divină peste familia ei. Lipsa 
de urmaşi trebuia evitată cu orice preţ; aşa se 
explică de ce soţia o da pe sclava sa soţului ei 
(Deut. 7, 14; 28, 11; Lev. 20, 21; Fac. 16, 1-3 
ş.a.). 

Legea mozaică îi permitea femeii lăuze 
să se prezinte la lăcaşul sfânt doar după un 


36 


CÂNTAREA CÂNTĂRILOR 


anumit număr de zile; iar când se prezenta, 
trebuia să aducă drept jertfă de curăţare un 
miel ca ardere de tot şi un pui de porumbel 
sau turturea (Lev. 12, 2-6). 

Naşterea de băiat atrăgea după sine 
aprecierile favorabile ale soţului, fiindcă 
perpetuarea neamului la vechii evrei se făcea 
prin spiţa bărbătească, nu pe linie maternă. 
Tatăl, la auzul veştii naşterii unui fiu, îi oferea 
daruri şi bani vestitorului, iar dacă copilul era 
„prim născut de sex bărbătesc (bechor) 
trebuia răscumpărat cu 5 sicli de argint de la 
serviciul lăcaşului sfânt în amintirea celor 273 
de întâi născuţi curaţi la ieşirea din Egipt”.58 

Printre poruncile date de Dumnezeu lui 
Moise se află şi porunca săvârşirii actului 
circumciziunii la toţi pruncii de parte 
bărbătească în ziua a opta de la naştere, iar 
mama avea datoria morală să-i dea nume 
copilului îndată după naştere.“ 

Firi cu imaginaţie bogată, mamele 
israelitene din Vechiul Testament legau 
numele de persoana copilului care îl purta, 
căutând prin aceasta să exprime comporta- 
mentul viitor al individului, precum şi rolul pe 
care avea să-l joace acesta în „sânul” 
poporului evreu (I Regi 2, 9; Rut. 1, 11; Jud. 6, 
32). 

Acest comportament al israeliților a fost 
într-o oarecare măsură influenţat de anumite 
popoare orientale din jurul Canaanului, dar, 

în acelaşi timp, acesta a devenit model de 
urmat şi pentru alte popoare din aceeaşi arie 
geografică. De altfel, în vechiul Orient 
întâlnim această practică şi la alte popoare, 
unde a atribui un nume cuiva însemna a 
prezice caracterul şi destinul celui care avea 
să-l poarte.“ 

În ceea ce priveşte educaţia copiilor, 
Sfânta Scriptură a Vechiului Testament ne dă 
indicaţii clare şi preţioase; toate elementele 
educaţionale gravitând în jurul poruncilor 
divine transmise poporului evreu prin Moise. 
Marea greutate a copilului consta din aceea 
că, o dată însuşite, preceptele morale din 
Tora trebuia să fie respectate, îndeplinite. 
Dacă mama se ocupa de copil până la vârsta 
de care tatăl îl iniţia în scrierea şi citirea 
Legii şi a Cărţilor Sfinte, şcolii publice (Bet 
hamidraş) vor căuta să justifice şi să continue 
educaţia începută de părinţi, şi anume, 
chemarea lui Avraam: „Că L-am ales, ca să 
înveţe pe fiii şi casa sa după sine să umble în 
calea Domnului şi să facă judecată şi 
dreptate...” (Fac. 18, 9). Astfel, la vârsta de 
12 ani, copilul era iniţiat în tainele Legii; mai 
mult, se considera că instruirea lui era 
suficientă şi că deci putea deveni un „fiu al lui 
Israel”, prin binecuvântarea tatălui. 

IV 
CÂNTAREA CÂNTĂRILOR 


«Si am văzut cetatea sfântă, noul 
Ierusalim, pogorându-se din cer de la 
Dumnezeu, 

gătită ca o mireasă, împodobită pentru 
mirele ei.» 

(APOC. 21, 2) 


Cântarea Cântărilor, cartea canonică- 
poetică a Vechiului Testament, de multe ori, 
în istoria interpretărilor cărţilor sfinte, a fost 
decriptată în înţeles literal, exegetul respectiv 
oprindu-se la dragostea carnală între un 
tânăr, Solomon, şi o tânără, Sulamita. Nimic 
mai greşit! 

«Rămânerea la acest înţeles nu aduce 
nici un folos duhovnicesc, trebuie să se caute 
înţelesul mai înalt, ascuns în cuvinte.» La 
acest înţeles duhovnicesc se opreşte Sfântul 
Grigorie de Nyssa în „Tâlcuire amănunţită la 
Cântarea Cântărilor”. 

„După ce s-a ostenit Origen cu cartea 
aceasta”, cu Cântarea Cântărilor, episcopul 
de Nyssa, Sfântul Grigorie, în Omilii 
înălţătoare, ne face să înţelegem „taina 

Cântării Cântărilor”, într-o lumină a 
Taborului, îmbrăcaţi în omul cel nou, care 
este Hristos, şi pe care trebuie să-L. imităm 
pentru a nu se trezi în noi pofta cărnii 
pătimaşe, când încercăm să pătrundem în 
sufletul celor doi miri: Solomon şi Sulamita. 

Taina iubirii celor doi (tineri) miri, pentru 
Sfântul Părinte, este unirea cu Dumnezeu a 
sufletelor aprinse de focul mistuitor al 
dragostei curate,  înălţătoare; dragostea 
sfinţilor, în care treapta cea mai înaltă a 
desăvârşirii o urcă sufletul care vorbeşte cu 
Dumnezeu ca Persoană, silindu-se a împlini 
poruncile Lui. Numai atunci pofta se mută 
«de la împărtăşirea materială, la dragostea 
nematerială, căci împodobeşte prin laudă 
frumuseţea înţelepciunii»“ alesului Său. 

Crescând duhovniceşte, mireasa îşi arată 
pe buze floarea milei, udată de cuvântul 
dreptăţii. Sunt semnele creşterii duhovniceşti, 
treaptă la care ajung numai cei care se 
hrănesc din „pomul vieţii”, Domnul devenind 
mijloc de întărire a legăturii dintre cei doi 
miri. Astfel îndrăgostiţii ajung la o iubire 
netrecătoare, în care spiritul devine nepă- 
timaş, păstrând o pasiune ziditoare de viaţă 
spirituală în tot ce-i trecător în iubirea 
nepătimaşe. 

«De paradoxul iubirii nepătimaşe, sau al 
iubirii celei duhovniceşti, ţine şi faptul 
contrar iubirii trupeşti, că nu Mirele îşi 


40 


CÂNTAREA CÂNTĂRILOR 


exprimă dorinţa către mireasă, ci mireasa şi-o 
exprimă către mire. Căci Mirele e Dumnezeu 
şi iubirea faţă de El nu ruşinează.»" 

Să lăsăm pe Sfântul Părinte să (ne) 
lumineze cărarea pentru a înţelege taina 
iubirii celor doi miri: «Sufletul ce se uneşte cu 
Dumnezeu nu se mai satură de ceea ce gustă. 
Cu cât se umple mai mult de gustare, cu atât 
se aprinde mai mult de dorinţă. Cuvintele 
Mirelui sunt duh şi viaţă, iar cel ce se lipeşte 
de Duh se face duh şi cel ce se uneşte cu 
Viaţa se mută de la moarte la viaţă, după 
cuvintele Domnului, sufletul doreşte să-l 
vadă, ca să se aproprie de izvorul vieţii 
duhovniceşti. Iar izvorul este gura Mirelui, de 
unde ţâşnesc cuvintele vieţii veşnice, care 
umplu gura care le soarbe, cum făcea 
Psalmistul care sorbea prin gură Duhul (Ps. 
118, 131)».% 

Culoarea păcatului închipuit încearcă să 
schimbe chipul miresei plăsmuite de mâinile 
luminoase ale lui Dumnezeu, de aceea strigă: 
„Sunt neagră şi totuşi frumoasă”, asemenea 
Bisericii (de mai târziu) lui Hristos. 

Dacă spunem că Dumnezeu este 
întuneric, fugim de El. Dar oare întunericul 
nu aparține Creatorului? In faţa ochilor 
divinității, „toate câte au făcut (...) erau bune 
foarte” (Facerea 1, 31). Atunci de unde 
această frică de întuneric? Ochii noştri văd 
numai pe Dumnezeu ca o lumină, uitând de 

întunericul etern al luminii care arde cu 
flacără închisă în sufletul umbrit de păcat. 
Oare mai există întuneric pentru cel care 
vede cu adevărat pe Dumnezeu? Aşa se 
deschideau ochii mirelui, alergând la Tine, 
Doamne, Izvorul iubirii nestinse. «Căci cel ce 
are deasupra sa pe Dumnezeu, Îl are fără 
îndoială şi în sine, Şi cel ce L-a primit poartă 
deasupra sa pe Cel ce S-a sălăşluit în sine.»15 

Floare de mir, «iubirea de oameni a 
miresei (a Bisericii), prin care ea îndeamnă pe 
toţi să primească iubirea de la Hristos, e de la 
Hristos, e în fond iubirea Lui. Prin aceasta El 
o face mai frumoasă. Dar prin aceasta şi El 
însuşi îi vesteşte şi-i zugrăveşte 
frumuseţea». 

Hristos, ca Om adevărat şi Dumnezeu 
adevărat,  «lăudându-i (Bisericii) fiecare 
mădular»“, trezeşte în sufletul poetului 
mileniului trei gelozia metaforei pierdute în 
timp, comparând Biserica cu o floare de mir, 
asemenea îndrăgostitului neînțeles, după cum 
urmează: 


Iubita m-a dezbrăcat de omul cel vechi, 

Neputinţele sufletului au pierit. 

Acum o sărut îmbrăcat în veşmântul luminii... 

Văd pe lisus ca un mire, mai presus de fire... 

Sărută-mă mireasă a sfinţilor care s-au 
nevoit pentru tine, 

Buzele gurii tale să fie udate de 

lacrimile îngerilor, 
Iar sânii tăi să poarte laptele Pruncului 
născut în ieslea Betleemului. 
Toate aromele pământului să fie vărsate pe 
mâna ta de fecioară, 
Candela trupului tău să ardă într-un seu de 
lumină a Taborului. 
Mirul moaştelor să curgă pe hlamida ta de 
împărăteasă a creştinilor. 
M-ai atras ca pe un copil nevinovat în 
naosul inimii tale, fecioară a dreptăţii. 
Ca un împărat am intrat în lăcaşul sfânt al 
sufletului tău de pururea-mireasă. 
Mă bucur cu tine odată şi mă veselesc întru 
tine. 
Arcadele frunţii tale sunt asemenea Bisericii 
lui Hristos. 
Voi năpădi gândurile mele cu iubirea bucuriei 
tale. 
Te voi iubi ca pe o arcă căzută din Cer, 
Fumul de tămâie ţi-a adus frumuseţea fiicei 
Ierusalimului, 
„Ca sălaşurile Chedarului, Ca covoarele lui 
Solomon“ 
Dar ochii mei privesc Soarele care te-a 
înnegrit de atâta 
Lumină. 
M-am războit cu ispita şi păcatul ca să pot 
gusta din vinul 
prefăcut în Sângele dătător de viaţă, 

Rod al vii păzită de tine, fecioară cuminte, 
plină de iubirea 

sufletului meu. 
Am rătăcit pe străzi încurcate, încercând să 
ajung la rodul 

pământului tău. 
Grăuntele căzut la pământ a trebuit să moară, 
pentru a 

Învia în ziua dintâi. 
Te-am urmat şi te urmez, mireasă-fecioară, 
Trupul tău frumos pluteşte pe mare ca o 
corabie 
Purtată de valurile vieţii trecătoare. 
Copiii din parcuri te văd alergând pe valuri, 
Râd uitându-se la chipul Sfântului Care te 
protejează ca 

un paznic, ca un Înaintemergător al 
mioarelor. 
Văd avioanele cum zboară peste inima ta 
înecată de slove. 
Cupola farmecului tău o aseamăn cu fecioara 
al cărui trup 

doarme. 
Iubita mea născută peste veacuri, 
Grumazul tău e ca mărgelele monahilor, 
Aurul şi argintul care te îmbracă prefac într-o 
comoară 

sufletul tău. 
Lasă-mă să dorm şi să veghez în altarul inimii 
tale, 
Culcuşul meu să fie făcut de crengi de tei, 

Să mă pot scălda în floarea lui ameţitoare, 
Asemeni pruncului care se scaldă-n apele 
Iordanului. 
Lasă-mă să-mi petrec ziua alături de tine, 
Să ascult muzica sufletului tău, 
Cântată de psalţii potoliţi de vioară, 
Să gust din ciorchinii strugurilor din Engadi, 
Pentru ca iubirea noastră să dăinuie veşnic. 
„lată frumoasă eşti, iubita mea; iată frumoasă 
eşti”, 

mireasă a lui Hristos. 
Prin ochii tăi văd Cerul şi privesc porumbeii 
păcii zburând 

către soare. 
Florile parcului au adormit de atâta trăire. 
Blocurile cu zece etaje se clatină sub privirea 
ta 

fermecătoare. 
Umbros e crinul sub care stăm şi spinii mor 
de căldura 

dragostei tale 
Lasă-mă să intru în Casa ta, să simt dragostea 
ta cum 

m-acoperă. 
Lasă-mă să-ţi privesc icoana Cinzecimii tale, 
mărită 

fecioară, 
Fiorul credinţei să-l simt ca o pernă sub capul 
meu 

copleşit de sărutările sfinţilor. 
„Juratu-v-am pe voi fiice ale Ierusalimului, 

Întru puterile şi tăriile ţarinii, Şi deştepţi şi să 
ascultați dragostea până ce va veni.” 
Vorbeşte cu mine fecioară a Duhului Sfânt, 
Glasul frăţiorului tău, prin Tatăl te cheamă; 
Iată el vine sărind peste stânci, 

Săltând peste dealuri, urcând vârfuri de 
munţi, 

Asemeni căpriorului ce zburdă printre lupi. 
Stau prins de uitare privind prin ferestre, 
Uitându-mă piezişi printre gratii, 

Scoală-te, vino, fecioară iubită de sfinţi, 
Chipul tău, credinţa mea în tine, mă naşte. 
„Că iată iarna a trecut, ploaia s-a dus 
departe.” 

Mugurul fructului de mai e dat, 

Parcul arată ca o grădină a Edenului, 

Vântul a dus departe mirosul tămâioarei şi 
florii de Paşti, 

Glasul  rândunelelor a acoperit norii 
primăverii, 

Simţurile credinţei s-au deşteptat în sufletul 
meu, 

Biserică-soră, pururi fecioară. 

„Scoală, vino, iubita mea, frumoasa mea, 
porumbița mea”, crezul meu, odorul meu, 
Uneşte-te întru Hristos cu mine. 

În noaptea păcatului am căutat pe iubita mea, 
Sufletul meu se-ncălzea la auzul şoaptelor 
sfinte. 

Din altarul ceresc, un părinte-n veşminte 
sfinte, 

Căuta cu lumânarea plină de seu, chipul Tău, 
Doamne! 
Pe pereţii umeziţi de igrasie alunecau tolbele 
sfinţilor, 
Din unghere cuminţi se deschideau pieţe şi 
străzi; 
Numai eu căutam mireasa lui Hristos, 
Ca pe-o fecioară păzită de îngeri! 
Nu-i puteam uita chipul plin de lacrimi; 
Murise mirele, Înviase Hristos! 
„N-aţi văzut, zic eu, pe dragul sufletului meu? 
Citeam pisania trecutelor veşminte, 
Din nopţi adânci intunecarea vorbea cu 
tainice cuvinte. 
- Sunt eu, mireasă albă cu turle despletite; 
N-auzi cum te cheamă iubitul celor sfinte?” 
„Vă jur, fete din Ierusalim, pe cerboaice, pe 
gazelele din câmp, nu treziti pe draga mea, 
până nu-i va fi ei voia!” 
Fecioară-sfântă, în palma ta arde smirnă şi 
tămâie pentru 

întregul univers. 
Lemnul de cedru din Liban s-a transformat în 
tâmplă şi 

iconostas pentru a-ţi acoperi trupul, 
lar dragostea ta pentru lisus a poleit 
Scriptura şi patul de 

purpură pentru martirii din totdeauna. 
„leşiţi, fetele Sionului, priviți pe Solomon 
încoronat cum a lui maică l-a încununat, în 

ziua sărbătorii nunţii lui, în ziua bucuriei 
inimii lui!” 
Am în mintea mea viaţa lui lisus 
Şi ţin în inimă dragostea fecioarei-Biserică. 
Turme de oi mânate de mine acoperă lungul 
drum ce duce 

la tine. 
Ochii tăi de căprioară mă privesc cu răceala 
zidurilor 

ridicate de meşterul Manole. 
Nici o cărămidă, nici o firidă, nici o șiță, nimic 
din ceea 

ce-ţi aparţine, 
Nu se mişcă la auzul paşilor mei. 
Am impresia sfântă că văd prin zidurile tale o 
mireasă 

gătită pentru nuntă. 
Cât de frumoasă eşti mireasă a lui lisus. 
„Cât de frumoasă eşti tu draga mea, cât de 
frumoasă eşti! Ochii de porumbiţă ai, umbriţi 
de negrele-ţi sprâncene, 
Părul tău turmă de capre pare, ce din munţi 
din Galaad coboară.” 
Coboară la mine din Ceruri; apropie-ţi tâmpla 
de buzele 

mele încălzite de iubirea credinţei în 
lisus. 
Scaldă-mă-n lacrimi de sfinţi, 
Umbreşte-mă cu Duh Sfânt de pace, 
Incântă-mă cu glas de heruvimi, 
Răcoreşte-mi inima cu rouă de crini, 

Fă ziua să alunge umbra serii, ca să vin la 
tine, 
Urcând pe-o colină de mirt, îmbrăcat în 
mireasma 

muntelui de tămâie. 
„Cât de frumoasă eşti tu, draga mea, şi fără 
nici o pată.” (...) „Sora mea, mireasa mea, tu 
mi-ai robit inima numai c-o privire a ta şi cu 
colanu-ţi de la sân.” 
Inima ta de mireasă a lui Hristos 
Clădeşte-n mine tainicul paradis, 
Unde fructele dulci şi lumina cerească 
Satură pofta mea de om învins. 
Numai strada pavată cu granit 
Se lasă călcată-n picioare necunoscute 
Şi lăcrimează cu fiecare apăsare, 
Zicându-şi că e drumul crucii lui lisus. 
Ca să ajung la izvorul tău de apă vie, 
Cunosc puterea ispitei de mâine, 
Asemeni vântului dintre blocuri; 
Cu fiecare răsuflare îmi astupă ochii, 
Nu mai văd florile de pe lângă trotuar... 
Obosit, le calc, strivindu-le cu pofta răului ce 
zace amorţit 

în mine. 
Aşteaptă-mă floare de mir, floare de mir 
curat, 
Pridvorul tău să stea deschis în lumină; 
Primeşte-mă-n a ta grădină! 
Lasă-mă să sărut Pantocratorul naosului tău. 
„Auzi glasul celui drag! El la uşă bătând zice: 

Deschide-mi,  surioară, deschide-mi, iubita 
mea, porumbița mea, curata mea, capul îmi 
este plin de rouă şi părul ud de vlaga noptii.” 
Văd mâna uşii tale ridicată şi inima-mi 
tresare. 

Ezit ca un copil cu mâinile murdare. 

Nu îndrăznesc să deschid uşa iubirii mele; 
Sufletul mi-e încremenit, dar strig să fiu auzit 
de mireasa gândurilor mele. 

Şi-am tot strigat, şi-am tot strigat, de-am 
deranjat şi sfinţii. 

Icoana Pantocratorului s-a mişcat, făcându- 
mă să înţeleg că sunt paznic de iubire. 

O, fecioară-mireasă, mireasă-fecioară, 

Ce are Mirele tău mai mult decât mine? 

Nu eşti tu „cea mai frumoasă-ntre femei? 

Cu cât iubitul tău e mai ales ca alţi iubiţi, 

Ca să ne rogi aşa cu jurământ?” 

Da! Înţeleg şi jur pe Iubitul tău Cel Răstignit, 
Mă rog la Dumnezeu, ca prin El să te iubesc 
cu inimă de sfânt şi eu! 

Dar te întreb fecioară a mântuirii mele: 

„Unde s-a dus iubitul tău, ... Unde a plecat al 
tău iubit, ca să-l căutăm şi noi cu tine?” 
Tulburat, îţi mângâi arcada de la naos 

Ca să înţeleg că exişti în faţa ochilor mei 
amăgiţi de iubire. 

Tu mă priveşti prin ochii Acelui Sfânt care a 
supt la sântul Maicii Sfinte şi păstrez taina 
vieţii şi a morţii în racla locuită de moaşte 
sfinte. 

Te pipăi ca un muritor ce caută salvare 

În apa vie de izvor, 

Ce curge din iubire, din coasta lui lisus, cu 
îndurare! 

Mă necăjesc şi trag spre mine psaltirea 
imnelor creştine. 

O sărut ca pe-o făptură cu chip de înger 
păzitor. 

Mă minunez că ţin pe buze nădejdea vechilor 
dovezi. 

Te regăsesc în Cartea Sfântă, Biserică cu 
altar din lut, 

Robia ta sub legi păgâne n-a fost decât o 
înviere. 

Ştiu că pentru mine ai păstrat mandragorele 
miresme; 

Hai! acum ascultă şi intră-n trăirile mele. 
„Fete din Ierusalim, vă jur pe cerboaicele şi 
gazelele din câmp, nu treziţi pe draga mea 
până nu-l va fi ei voia!” (...) „Marea nu poate 
stinge dragostea, nici râurile s-o potolească; 
de-ar da cineva pentru iubire toate comorile 
casei sale, cu dispreţ ar fi respins acela.” 
Strâng zidul din piatră convins că este aşa! 

În turlă bate-n clopot o mână străvezie, 
M-aşez pe pragul tău bătrân de-un secol, să 
cânt din denii... 

Zid sunt eu acum şi stâlp de temelie! 

Te las fecioară să te-aduni, 

Din mersul tău spre veşnicie. 

lar dacă Domnul Cel Prea-Înalt, lisus, Mirele 

tău, 

Revarsă spre mine un talent, 

Să ştii că voi păşi cu tine-n nemurire, 

Biserică-sfântă, floare de mir, lăcaş de iubire. 
* 


* * 


Sfântul părinte, Sfântul Grigorie de 
Nyssa, încheie tâlcuirea amănunțită la 
Cântarea Cântărilor* fără să ţină seama de 


* «Fără îndoială, alegoria este elementul structural 

cel mai evident din „Cântarea Cântărilor” şi poate 
singurul mijloc eficient la dispoziţia autorului 
pentru a descrie iubirea pasională, fără însă a 
neglija câtuşi de puţin relaţia dialectică între 
propria învăţătură şi cea profetică, confruntate 
amândouă cu istoria contemporană: Osea, 
Ieremia şi Trito-lsaia redau regulat tema iubirii, 
în care mireasa este Israel, iar mirele Iahve 
însuşi.» (Vezi Vladimir Petercă, Regele Solomon 
în Biblia ebraică şi în cea greacă, Edit. Polirom, 
Iaşi, 1999, p. 110) 
Cunoscând (şi trăind) cuvântul Sfintei Scripturi, 
Sfântul Grigore de Nyssa a încreştinat tema iubirii 
din „Cântarea Cântărilor”: mireasa devine Biserica 
iar mirele Hristos; confirmându-se (încă o dată) 
cuvintele (de mai târziu) ale Fericitului Augustin: 
„Novum Testamentum in Vetere latet...”. 

tânguirile poetului nostru din secolul XXI, dar 
cu convingerea sfântă, că: „toată firea e 
făcută să se întindă prin poftire spre fericire 
şi spre ceea ce e vrednic de laudă”%, adică 
spre aceeaşi ţintă, care este „Hristos lisus 
Domnul nostru”, Ce trebuie să facă mirii 
familiei moderne ai mileniului trei pentru a 


? J. PIRENNE, „Histoire de la civilisation de l'Egypte 
ancienne”, 2 vol., Neuchâtel-Paris, 1961 (trad. n.). 
J.H. Breasted, „A History of Egypt from the 
Farliest-Times to the Persan Conquest”, Londra, 

1925 (trad. n.). 

Ibidem. 

Ibidem. 

Ibidem. 

H. MULLER, „Die formale Entwicklung der 
Titulatur der agyptischen Koninge”, gluckstadt, 
1938 (trad. n.). 

4 ROBERT COHEN, „Egiptul Faraonilor”, în 
româneşte de Lydia Constanţa Ciucă, Ed. 
Prietenii Cărţii, Bucureşti, 1997, p. 137-139. 

3 SABATINO MOSCATI, Vechi imperii ale 
Occidentului, Edit. Meridiane, Bucureşti, 1982, p. 
88. 

? Ibidem, p. 170-171. 

10 Diac. Prof. Dr. EMILIAN VASILESCU, „Istoria 
Religiilor”, Edit. Institutului Biblic şi de Misiune 
al Bisericii Ortodoxe Române, Bucureşti, 1982, p. 
105. 

1! Ibidem, p. 105. 

gusta din iubirea Sulamitei (a Bisericii), vom 


citi în capitolul următor. 

Paris, H. Lamirault et C-ie, Editeurs, p. 1180. 
(trad. n.). 

Ibidem, p. 1180. 

„LA GRANDE ENCYCLOPEDIE”, tome seizieme 
(Eole - Fanucci), Paris, H. Lamirault et C-ie, 

V 
FAMILIA MODERNĂ 


«...Eu, Stăpânul, Cel ce sunt mai presus 

de orice vină, acestea toate le-am răbdat 
pentru voi, ca să vă fac pe voi cereşti şi sfinţi. 
Împărăţia cerească v-am dăruit vouă, Rai 
nestricăcios v-am dat vouă, pe toţi fraţi v-am 
numit, Tatălui v-am adus, pe Duhul Sfânt l-am 
trimis. 

Dar voi ce aţi făcut, o, oameni, pentru 

Mine.» 

Sf. Efrem Sirul 


1. Conform învățăturii Noului 
Testament şi în acord cu Tradiția 
Bisericii, familia este rezultatul căsă- 
toriei a două persoane: bărbat şi femeie, 
care Împreună, în comuniune cu 
Dumnezeu, prin Biserică trăiesc o 
apropiere mistică de Hristos. 

După „harisma” primită, cele mai multe 
persoane sunt chemate în faţa sfântului altar 
pentru a se uni, prin taina căsătoriei, 
alcătuind astfel familia creştină de astăzi. În 
timp ce alte persoane (bărbaţi şi femei) sunt 
chemate spre calea monahismului; ambele căi 
însă ducând la apropierea de Dumnezeu, prin 
rugăciune, credinţă şi fapte bune. Numai 

atunci, harul care se pogoară de Sus, devine 
lucrător şi luptă cu ispita, în doi, când este 
vorba de familie; sau singur, când avem în 
vedere pe monah, devine biruitoare. 

In familie, când soţul sau soţia sunt loviți 
„de soartă”, au mângâierea că nu sunt 
singuri, ci sunt împreună; astfel, cel căzut 
este ajutat de cele care se află încă în 
picioare. Prin cel de lângă tine, în familie, ai 
puterea să distingi chipul lui Dumnezeu, aşa 
încât, iubind soţul (sau soţia), ajungi să 
iubeşti pe Hristos. Tinerii de astăzi au nevoie 
să mediteze asupra Tainei căsătoriei, să o 
aprofundeze în tăcere, ca astfel conştiinţa lor 
să vibreze când se prind de mână şi spun: Da! 
Familia, cu toată specificitatea ei, rămâne o 
cale pe care numai cei pregătiţi în prealabil 
pot să păşească şi să ajungă la liman. 

Marea majoritate a celor care primesc 
taina căsătoriei în Biserică, ca lăcaş de 
închinare, nu au conştiinţa prezenţei harului 
dumnezeiesc care lucrează asupra lor şi 
lucrează împreună cu ei la contopirea lor într- 
un singur trup. 

„Căsătoria, cu roada ei firească, familia 
este o mare taină (Efes 5, 25-32). Ea are ceva 
unic, căci este vorba de o relaţie umană 
specifică nouă, care o face să se deosebească 
de orice altă formă de grupare omenească”.5! 

Pilda talanţilor este sugestivă în acest 
sens: harul primit la taina cununiei poate fi 

înmulţit, dacă ştim să-l cultivăm, sau poate fi 
îngropat, dacă nu răspundem chemării divine, 
prin rugăciune. 

„Tradiţia liturgică a Bisericii ortodoxe 
confirmă că rugăciunea adresată lui 
Dumnezeu poate fi de mulţumire, de 
preamărire şi de cerere”. Dintre acestea, 
„locul cel dintâi îl ocupă  slăvirea 
(doxologia)”5*. 

Verbul „proseihome”, a se ruga, este 
folosit de Mântuitorul Hristos în predica de 
pe Munte, când descria condiţiile în care 
trebuia făcută de către creştini rugăciunea 
personală, spre deosebire de rugăciunea 
săvârşită de făţărnici (Mt. 6, 5-7). Chiar şi 
rugăciunea „Tatăl Nostru” este amintită prin 
acelaşi verb (Luc. 11, 2). 

Sfântul Apostol Pavel, în una din ultimele 
sale epistole, rânduieşte rugăciunea ţinând 
cont de spusele Mântuitorului Hristos în 
Predica de pe Munte. Aspectul fundamental al 
dreptăţii celei noi, al dreptăţii lui Dumnezeu, 
care cheamă la desăvârşire, ca mijloc de 
asemănare cu Dumnezeu (Mt. 6, 1, 3; Luc. 6, 
28), trebuie găsit în rugăciunea tinerelor 
cupluri, ca un act de credinţă, prin care 
cheamă pe Dumnezeu să menţină unitatea 
căsniciei. 

Dacă omul a fost făcut din trup şi suflet, 
când vorbim de unitatea dintre cei doi soţi, 
vorbim de o unitate trup-suflet; de aceea se 

roagă Biserica: „Dă-le lor bună înţelegere 
sufletească şi trupească”*, „Uneşte-i pe 
dânşii într-un gând, încununează-i într-un 
trup”55. 

Sfântul loan Gură de Aur accentuează 
faptul, potrivit căruia, spusele Apostolului 
Pavel cu privire la rugăciune, „conglăsuire”*, 
vorbesc despre aceeaşi realitate a rugăciunii 
explicată de Mântuitorul Hristos. De aici s-a 


% Ibidem. 

24 Pr. GH.  PERVA, „Femeia în lumina 
creştinismului“, Edit. Diocezana, Arad, 1940, p. 6. 

5 IRINEU MIHALCESCU, „Istoria religiilor lumii”, 

Edit. Cugetarea, f.a., p. 223. 

Ibidem. 

Ibidem. 

III. „LEGĂMÂNTUL DINTRE MINE ŞI TINE” 


% Pr. Prof. Dr. DUMITRU ABRUDAN, Diac. Prof. 
Dr. EMILIAN CORNIŢESCU, „Arheologia biblică”, 
Edit. I.B.M., Bucureşti, 1994, p. 126. 

29 Ibidem, p. 127. A 

30 Diac. Asistent MIRCEA CHIALDA, „Îndatoririle 
moral-sociale după Decalog”, în S.T., VIII (1956), 
nr. 9-10, p. 609. 

31 Ibidem, p. 712. 

3 Prof. Dr. NICOLAE CHIŢESCU, „Atitudinea 
principalelor religii ale lumii faţă de problemele 
vieţii pământeşti”, în Ortodoxia, IV (1952), nr. 2, 
p. 256. 

3 Ibidem. 

desprins tradiţia ca, în familia creştină, să 
avem de a face cu o rugăciune în doi, 
rugăciunea cuplului, a soţilor, rugăciunea 
unuia pentru celălalt: „Doamne Iisuse 
Hristoase, Dumnezeul nostru, cel ce ne-ai 
învățat ca totdeauna să ne rugăm pentru 
altul, că aşa vom împlini legea Ta şi ne vom 


34 P. GRELOT, „Le couple humain dans 
L'Ecriture”, Les Editions du Cerf, Paris, 1969, p. 
47 (trad. n.). 

35 Sfântul IOAN GURĂ DE AUR, Scrieri, Partea L 
Omilia XV, 1-3, Edit. I.B.M., Bucureşti, 1987; p. 
168-171. 

3 KARIN HELLER, „Et couple il les crea”, Les 
Editions du Cerf, Paris, f.a., p. 51-52 (trad. n.). 

37 PAUL EVDOKIMOV, „Taina iubirii”, Edit. 
Christiana, Bucureşti, 1994, p. 36. 

33 Pr. Prof. Dr. DUMITRU ABRUDAN, Diac. Prof. 
Dr. EMILIAN CORNIŢESCU, Op. cit., p. 128. 

33  ROLLAND DE VAUX, „Les institutions de 
L'Ancien Testament”, Les Editions du Cerf, Paris, 
1989, p. 74 (trad. n.). 

10 Ibidem. 

11 Pr. Prof. Dr. DUMITRU STĂNILOAE, în Sfântul 
Grigorie de Nyssa, „Cântarea Cântărilor (PSB)”, 
Edit. I.B.M., Bucureşti, 1982, p. 114. 

42 Sfântul Grigorie de Nyssa, „Tâlcuire Amănunțită 
la Cântarea Cântărilor”, în PSB, Edit. I.B.M., 
Bucureşti, 1982, p. 117. 

13 Ibidem, p. 120. 

arăta vrednici de mila Ta, caută cu îndurare şi 
păzeşte de vrăjmaşii văzuţi şi nevăzuţi pe 
soţul meu (pe soţia mea), pe care mi l-ai 
dăruit (mi-ai dăruit-o) a petrece împreună 
până la moarte. Dăruieşte-i sănătate şi 
deplină înţelegere ca să-şi poată îndeplini 
datoriile sale după voia şi poruncile Tale. 
Fereşte-l(o) de ispitele pe care n-ar fi în stare 
să le poarte. Întăreşte-l(o) în dreapta credinţă 
şi în dragostea desăvârşită, ca să lucrăm 
împreună faptele cele bune şi să rânduim 
împreună viaţa noastră potrivit sfintelor Tale 
aşezăminte şi porunci spre binele şi fericirea 
de acum şi cea de veci a lui(ei) şi a mea şia 
tuturor celor de aproape ai noştri. Că a Ta 
este stăpânirea şi puterea în veci. Amin.””. 
Tinerii căsătoriţi, prin rugăciunea 
aceasta, îşi diluează egocentrismul şi se 
apropie unul de celălalt, formând un trup, în 
care armonia sufletelor vibrează la orice 
adiere a harului divin. Sufletele celor doi soţi 
nu se pot uni numai prin cunoştinţele 
acumulate, numai prin facilităţile oferite de 
tehnologia vremurilor noastre; mai rămâne 


4 Pr. Prof. Dr. DUMITRU STĂNILOAE, Op. cit., p. 
122. 

4 Sfântul Grigorie de Nyssa, Op. cit., p. 126. 

4 Ibidem, p. 150. , 

17 Pr. Prof. Dr. DUMITRU STANILOAE, Op. cit., p. 
209. 

8 Sfântul Grigorie de Nyssa, Op. cit., p. 209. 

ceva esenţial de îndeplinit, apropierea de 
înţelepciunea lui Dumnezeu, prin rugăciune’. 
Sufletele celor doi soți vor pierde 
prospeţimea, vigoarea şi unitatea, fiind 
înghiţite odată cu trupurile, mai devreme sau 
mai târziu, de modele şi jocul trecător al lumii 
contemporane. Familia clădită pe învăţătura 
Domnului lisus Hristos se va menţine în 
unitate şi armonie, în ciuda vicisitudinilor 
epocii în care trăieşte. Pentru a ajunge la 
această comuniune cu Domnul Hristos, tinerii 
căsătoriţi trebuie să practice rugăciunea. 

Sfântul Apostol Pavel vorbeşte despre 
rugăciune, accentuând faptul că (ea) poate fi 
făcută „în tot locul”, spre deosebire de 
rugăciunea iudaică. Aceasta nu putea fi făcută 
oriunde, fiindcă iudeilor nu le era îngăduit să 
se apropie de Dumnezeu în altă parte, decât 
numai la Templu, unde iudeii de pretutindeni 
se adunau şi unde trebuiau să săvârşească 
toate ceremoniile religioase“. Cu toate 
acestea, rugăciunea în tot locul a fost 
prevestită încă din Vechiul Testament (Ps. 
102, 22; Maleahi 1, 11). 

Când bărbatul şi femeia se roagă la 
Domnul lisus Hristos în camera lor, casa lor 
se sfinţeşte, unitatea familiei lor devine 
asemenea granitului, şi împreună vor culege 
roadele sfinte ale tainei Cununiei. Zice Dom- 
nul lisus Hristos: „Unde sunt doi sau trei 
adunaţi în numele Meu, acolo sunt şi Eu în 

mijlocul lor” (Mt. 18, 20). Clement 
Alexandrinul arată că, potrivit tradiţiei Bise- 
ricii, acei doi sau trei adunaţi în numele lui 
lisus Hristos şi în mijlocul cărora se face 
prezent Domnul Dumnezeu sunt, mai întâi, 
bărbatul şi femeia, uniţi de însuşi 
Dumnezeu“. 

Rugându-se la Creatorul, cei doi soţi vor 
înţelege că unitatea lor trupească şi 
sufletească, întemeierea familiei lor, nu se 
sprijină pe o simplă înţelegere lumească, aşa 
cum greşit deduc o parte din tinerii căsătoriţi 
de astăzi, ci se sprijină pe însuşi prezenţa 
Fiului lui Dumnezeu, din grija Tatălui şi prin 
Sfântul Duh, în chip nevăzut, dar prezent în 
mijlocul lor, precum prezent era Dumnezeu în 
faţa protopărinţilor, Adam şi Eva - prima 
familie -, înaintea căderii lor în păcatul 
neascultării (Facerea cap. 2). 

Este greu să te rogi la Dumnezeu astăzi? 

lată o întrebare la care membrii multor 
familii ar răspunde prin: - Da! Frământările 
lumeşti, grija zilei de mâine, uitarea de 
Dumnezeu, fac din foarte multe cupluri nişte 
roboţi manevraţi de o mână necurată. Cu 
toate acestea, harul dumnezeiesc este prezent 
şi aşteaptă chemarea noastră. 

Unica posibilitate de împăcare cu noi 
înşine, în interiorul familiei, şi de apropiere 
de Dumnezeu rămân cuvintele rostite de 
preoţi în timpul Sfintei Liturghii: „Hristos în 

mijlocul nostru”. Dacă bărbatul şi femeia 
ajung să înţeleagă că Domnul lisus Hristos 
este în mijlocul lor, atunci, ca într-un cor, cei 
doi vor fi una şi vor răspunde cu aceeaşi voce: 
„Este şi va fi”. Va fi atât timp cât (ei) 
realizează o legătură directă cu Dumnezeu, 
„care vede în ascuns” (Mt. 6, 6), ca un Stăpân 
al lor“. 

Nu se poate ajunge la pace interioară, la 
pacea pe care o caută soţii în interiorul 
familiei lor, dacă nu-şi iartă unul celuilalt 
greşelile. În astfel de momente, cuplul trebuie 
să ceară mai întâi iertarea greşelilor lor în 
faţa Creatorului; căci numai după acel 
moment de graţie, cei doi se pot ierta 
reciproc şi pot ierta greşelile lor, aşa cum 
reiese din Rugăciunea Domnească: „Tatăl 
nostru Carele eşti în ceruri, sfinţească-se 
numele Tău; vină împărăţia Ta, facă-se voia ta 
precum în cer aşa şi pe pământ. 

Pâinea noastră cea de toate zilele dă-ne-o 
nouă astăzi; și ne iartă nouă greşelile 
noastre precum şi noi iertăm greşiţilor 
noştri; şi nu ne duce pe noi în ispită, ci ne 
izbăveşte de Cel-Rău. Că a Ta este împărăţia 
şi puterea şi slava în veci. Amin.” (Mt. 6, 9- 
13). 

Când se pot ruga soţii? 

Este greu să dai o reţetă fixă în privinţa 
rugăciunii, dar ceea ce nu trebuie să uite cei 
doi, este tocmai faptul de a se ruga la Domnul 

Dumnezeu. Sfântul loan Gură de Aur spune: 
„Este cu neputinţă omului să stea de vorbă cu 
Dumnezeu fără lucrarea Duhului; harul 
trebuie să fie de faţă, să ne ajute în sfintele 
noastre nevoinţe; şi aşa să intre, să ne plece 
genunchele nostru, să ne rugăm şi să cerem. 
Pentru că a sta de vorbă cu Dumnezeu e mai 
mult decât a sta de vorbă cu oamenii; de 
aceea trebuie să vină harul Domnului ca să ne 
întărească, să ne dea îndrăznire, şi să ne 
arate cât e de mare cinstea de a sta de vorbă 
cu Dumnezeu. Deci, ştiind să şi vorbeşti cu 
Dumnezeu şi să şi primeşti lucrarea Duhului 
când stai de vorbă cu Dumnezeu, n-ai să mai 
laşi să intre diavolul în sufletul, pe care ţi l-a 
sfinţit Duhul” ®?., 

Duhul lucrează acolo unde este adâncă 
înțelepciune, bunătate, stăruință 
duhovnicească şi unitate. Numai atunci 
bărbatul şi femeia pot cultiva pacea căminului 
lor prin rugăciune, prin prezența harului, iar 
timpul, momentul privilegiat pentru 
rugăciune rămâne dorința soților de a se 
hrăni cu bunătăţile „primite în fiecare zi şi 
ceas”® de la Dumnezeu. 

Greutatea constă în a face rugăciunea 
împreună, soţul şi soția. Sufletul, odată sfințit 
prin rugăciune, este tulburat de lucrarea 
vrăjmaşului, care încearcă să redeschidă 
egoismul şi pofta bărbatului (sau a femeii) de 
a fi singur, de a nu dialoga cu Dumnezeu, 

alături de soţia sa (soţul său!), în ziua 
următoare, căutând astfel (vrăjmaşul) să 
închidă izvorul harului ceresc. 

Odată ruptă unitatea familiei, pentru 
moment, apare pericolul îndepărtării 
comuniunii cu lisus Hristos, Cel care menţine 
şi susţine unitatea familiei creştine. „Ceea ce- 
i temelia pentru o casă, aceea-i rugăciunea 
pentru suflet. Toţi trebuie să punem întâi în 
suflete rugăciunea ca pe o rădăcină, ca pe o 
temelie, pe care să zidim apoi, râvnă, şi 
castitatea şi blândeţea şi dreptatea şi grija de 
săraci şi toate legile lui Hristos, pentru ca 
trăind după ele să dobândim bunătăţile cele 
din ceruri cu harul şi iubirea de oameni a 
Domnului nostru lisus Hristos, prin Care şi 
Care Tatăl împreună cu Sfântul Duh, slavă şi 
putere în vecii vecilor”. Atunci bărbatul cât 
şi femeia îşi vor aminti neîncetat că, prin 
taina căsătoriei, nu mai sunt doi, ci o singură 
fiinţă. lar când unul dintre soţi se rupe de 
celălalt, refuzându-i iertarea, sufletul lui 
devine dominat de egoism, fiinţa lui nu mai 
este întreagă. Sfântul Ioan Gură de Aur spune 
că numai prin Sfânta taină a cununiei fiinţa se 
menţine întreagă, şi deci este de neînțeles 
refuzul unuia dintre soţi de a se ruga 
împreună cu celălalt. Rugăciunea în 
singurătate, negăsindu-şi împlinirea în cadrul 
căsătoriei, îşi are importanţa cuvenită atunci 
când unul dintre soţi simte nevoia să se roage 

singur, dar pomenind în rugăciunea sa şi pe 
celălalt soţ. 

„Dialog între divin şi uman 
rugăciunea menține viața spirituală a 
cuplului, a familiei creştine, făcând astfel să 
dispară pericolul dezagregării şi a uitării de 
sine, într-o lume a banului şi a secularizării 
programate. 

Rugăciunea îşi găseşte calea «i 
adevărată, când cei doi soţi, bărbatul şi 
femeia, plini de evlavie şi cu conştiinţa 
împăcată, se apropie de Sfânta Impărtăşanie, 
de Trupul şi Sângele Domnului lisus Hristos. 
Când unul dintre soţi refuză Sfânta 
Împărtăşanie, el refuză chiar liantul unităţii 
familiei sale, care e Hristos, Fiul lui 
Dumnezeu, Cel Întrupat şi care ne-a lăsat ca 
poruncă sfântă; „Luaţi, mâncaţi, acesta este 
Trupul Meu. (...) Acestea este Sângele Meu, 
al Legii celei noi, care pentru mulţi se varsă” 
(Mc. 14, 22-24). Şi aceasta se săvârşeşte 
numai în Biserică! 

„Dar această iradiere a Duhului lui 
Hristos peste comunitatea adunată şi peste 
darurile aduse de ea, apoi peste tot sufletul 
credincios, îndeosebi peste cei pomeniţi, este 
urmarea rugăciunii şi unită cu rugăciunea” ®, 
lisus Hristos fiind comuniunea reală dintre 
toate fiinţele şi însăşi unitatea tuturor 
familiilor creştine, soţul care refuză Trupul şi 
Sângele Lui, nu poate să comunice cu 

adevărat cu cel de lângă el, şi astfel se ajunge 
la separare, la negare reciprocă, la divorţ. 
Cuplul nu se poate realiza aici pe pământ, 
dacă nu comunică în Duhul Sfânt, cu Tatăl 
Ceresc, prin Fiul, lisus Hristos. Pentru un 
necredincios, afirmaţia apare puerilă, pentru 
credincios însă, „spiritualitatea aceasta are ca 
temelie credința puternică în caracterul 
personal al lui Dumnezeu şi implică în 
conţinutul ei creşterea credinciosului în 
iubirea de Dumnezeu prin curățirea de 
egoismul păcatelor şi sporirea în 
generozitatea şi atotdăruirea reprezentată de 
virtuţi” S. 

În acest fel, în interiorul familiei creştine, 
soţul (soţia) începe să distingă în chipul 
celuilalt, pe Hristos, chipul lui Dumnezeu şi 
viaţa spirituală în doi ajunge pe culmile trăirii 
hristice. Căci „rugăciunea împreună e una 
dintre cele mai mari porunci pe care Biserica 
le oferă în sprijinul celor căsătoriţi”S8. Viaţa în 
doi, familia, oferind posibilitatea adoptării lui 
Dumnezeu, asemeni monahilor retraşi în 
mănăstire€?. 

Familia pătrunsă de sentimentul 
dragostei creştine, se simte purtată de un 
„duh” voluntar, care circulă de la un soţ la 
altul, determinând prin rugăciune apropierea 
Creatorului de creatură. 

«Bărbatul şi femeia, prin constituţia lor 
fizică, aceste două euri umane, chiar dacă 

sunt diferite corporal, împart de o manieră 
egală capacitatea de a trăi întru adevăr şi în 
iubire. Această capacitate, care este o 
caracteristică a fiinţei umane, ca persoană, 
are o dimensiune spirituală şi corporală, în 
acelaşi timp (...), fiind preparaţi să formeze o 
„comuniune de persoane” în căsătorie»”, prin 
rugăciune. 

În familia creştină, rugăciunea celor doi 
soţi, a cuplului, trebuie să se conjuge cu 
rugăciunea individuală. In acest fel, aflat 
singur, soţul (soţia) se devualează în faţa 
icoanei sfinte, căutând căile luminate de 
adevăr şi dreptate. Căutând comuniunea 
harică, bărbatul şi femeia sorb din izvorul 
unităţii familiei lor, care este rugăciunea, într- 
o tăcere a unităţii lăuntrice de familie 
adevărată, ajungându-se astfel la cuvintele 
Sfântului Apostol Pavel: „pentru ca El, după 
bogăţia slavei Sale, să vă dea ca prin Duhul 
Său să fiţi puternic întăriţi în omul cel 
lăuntric” (Efes. 3, 16). «Numai „persoanele” 
sunt în măsură să pronunţe aceste cuvinte; 
ele singure sunt capabile să trăiască „în 
comuniune”, fundamentându-se pe alegerea 
reciprocă care este, sau ar trebui să fie, în 
totalitate conştientă şi liberă.»”! 

Prin participarea conştientă la Sfânta 
Liturghie, bărbatul şi femeia se hrănesc, 
împreună, cu Trupul şi Sângele Domnului 
lisus Hristos, nu înainte de a spune rugă- 

ciunea înainte de împărtăşanie, după ce s-au 
mărturisit: «Ştiu, Doamne, că întru 
nevrednicie mă împărtăşesc cu preacuratul 
Tău Trup şi cu scump Sângele Tău, şi vinovat 
sunt, şi osândă mie însumi mănânc şi beau, 
neputându-mi da seama, precum se cuvine, 
de Trupul şi Sângele Tău, Hristoase, 
Dumnezeul meu. Ci îndrăznind spre îndurările 
Tale, mă apropii de Tine, Cel ce ai zis: „Cel ce 
mănâncă Trupul Meu şi bea sângele Meu, 
întru Mine rămâne şi Eu întru dânsul”. Deci, 
milostiveşte-Te, Doamne, şi nu mă pedepsi pe 
mine, păcătosul, ci fă cu mine după liminare 
şi pază, spre mântuirea a toată nălucirea, a 
faptei celei rele şi a lucrării diavoleşti care se 
lucrează cu gândul întru mădularele mele, 
spre îndrăznirea şi dragostea către Tine, spre 
îndreptarea şi întărirea vieţii, spre înmulţirea 
faptei celei bune şi a desăvârşirii, spre 
plinirea poruncilor şi spre împărtăşirea cu 
Sfântul Duh, ca merinde pentru viaţa de veci 
şi spre răspuns bine primit la înfricoşătorul 
Tău scaun de judecată, iar nu spre certare, 
sau spre osândă»”?. 

Împărtăşirea cu Trupul şi Sângele 
Domnului lisus Hristos, dacă se poate în 
fiecare duminică, capătă o importanţă 
capitală pentru viaţa în doi, pentru familia 
creştină. Nu numai că prin primirea Trupului 
şi Sângelui lui Hristos, în trupul şi sângele 
lor, cei doi soţi dobândesc de la însuşi 

Dumnezeu iertarea păcatelor, dar primesc 
puterea de a se ierta reciproc şi de a clădi 
familia lor pe învăţătura Domnului lisus 
Hristos, căci Hristos este piatra (I Cor. 10, 4). 

Desigur, „După Sfânta Scriptură şi 
Sfânta Tradiţie, întrebuinţarea pâinii dospite 
este singura practică  îndreptăţită şi 
adevărată. Instituirea Sfintei Euharistii s-a 
făcut cu pâine dospită şi cu acest fel de pâine 
s-a săvârşit această Taină în toată Biserica, în 
primele veacuri, aşa cum se practică astăzi în 
Biserica ortodoxă”'5. Acest adevăr dogmatic 
trebuie cunoscut de soţii familiei creştine 
ortodoxe; numai astfel vor ajunge să spună 
împreună: "nu eu mai trăiesc, ci Hristos 
trăieşte în mine” (Galat. 2, 20). 

Astfel se crează „unitatea indivizibilă a 
biologicului cu spiritualul””*, a bărbatului cu 
soţia sa, a familiei cu Creatorul; întru 
dragoste de viaţă şi adevăr trăit în prezenţa 
Domnului nostru lisus Hristos; într-o lume 
care vrea să cunoască unitatea prin actul 
firav al mondializării impuse. 


«Orice idee de satisfacţie sau de expiere 

se estompează în faţa ideii celei mari a 
dăruirii totale şi necondiționate. 

Și această dăruire, la nivelul tensiunii ei 
adevărate, insufleţeşte şi reglementează atât 
raporturile dintre Dumnezeu şi om, cât şi pe 
cele dintre om şi Dumnezeu, şi dintre om şi 
aproapele» 

Părintele Galeriu 


2. Soţul şi soţia pot birui lumea, 
numai în măsura în care devin mică 
Biserică, cuprinsă în Marea Biserică, 
Biserica Domnului nostru lisus Hristos. 

Dar ce este Biserica lui Hristos? 

În învăţătura Sfântului Ioan Gură de Aur, 
Marea Biserică este locul unde se obţine 
mântuirea, este împărăţia Domnului 
Dumnezeu pe pământ. Începuturile ei coincid 
cu începuturile erei celei noi, cu Întruparea 
Fiului lui Dumnezeu şi îndeosebi cu Învierea 
Sa, căci la „plinirea vremii” a avut loc 
Întruparea Fiului lui Dumnezeu, „taina lui 
Hristos”, cea mai presus de fire şi de îngeri 
neştiută. Este momentul când se manifestă în 
toată măreţia ei grija cea mare a lui 
Dumnezeu pentru neamul omenesc, „actul 
mântuirii noastre”. In această taină a 
creştinătăţii trebuie să înceapă să crească 
familia creştină de astăzi. Ea trebuie să ştie 
că „Fiul lui Dumnezeu s-a făcut Fiul Omului, 
pentru a face pe oameni fii ai lui Dumnezeu, 

s-a coborât printre oameni pe pământ, pentru 
a-i ridica pe aceştia mai presus de ceruri”. 
Când familia, soţul şi soţia, se îndepărtează 
de Hristos, familia respectivă pierde una din 
principalele însuşiri ale Bisericii: Unitatea. 
Biserica este una. În Biserică se realizează 
legătura tainică dintre Domnul lisus Hristos şi 
adepţii Săi”, adică mica Biserică. 

Mica Biserică, familia creştină, trebuie să 
păstreze legătura cu Hristos, să comunice cu 
Mântuitorul, primindu-l euharistic Trupul şi 
Sângele pentru a deveni „de acelaşi trup” 
(sisomos) cu Hristos”, una cu El, pentru a 
participa (devine etohos tu hri stu) la 
prerogativele ipostasului Său%. 

Urmarea păcatului îndepărtează bărbatul 
şi femeia de comuniunea euharistică, făcând 
pe cei doi să se îndepărteze de Hristos, mica 
Biserică se rupe de Marea Biserică, pentru că 
„noi creştinii considerăm că Sfânta Scriptură, 
împreună cu Sfânta Tradiţie, constituie 
principalul izvor al credinţei noastre 
religioase”“, dar numai în Biserica lui 
Hristos, unde ne unim prin Taina Sfântă a Im- 
părtăşaniei, „spre iertarea păcatelor şi spre 
viaţa de veci”. Pe numeroasele drumuri pe 
care umblă soţul şi soţia, Marea Biserică îl 
însoţeşte. Ea participă la bucuriile şi spe- 
ranţele, la tristeţile şi frământările celor doi 
soţi, cu convingerea că, „Hristos însuşi (...) a 

încredinţat pe om Bisericii, care l-a 
încredinţat ca pe o cale a misiunii Sale”8:. 

Reconcilierea între cei doi, în cadrul micii 
Biserici, se realizează prin taina care precede 
Euharistia, adică prin Taina Mărturisirii, 
pentru că însuşi lisus Hristos a zis: „deci dacă 
îţi vei aduce darul tău la altar şi acolo îţi vei 
aduce aminte că fratele tău are ceva împotriva 
ta, lasă darul tău acolo, înaintea altarului, şi 
mergi întâi şi împacă-te cu fratele tău, şi apoi, 
venind, adu darul tău” (Mt. 5, 23-24). 

Dacă (însă) unul dintre cei doi soţi refuză 
să se roage pentru iertarea păcatelor şi nu 
acceptă taina Mărturisirii, comportamentul 
acesta va altera unitatea micii Biserici; el va 
refuza să comunice cu Domnul Hristos, prin 
Duhul Sfânt, în Dumnezeu Tatăl. Iar dacă acel 
soţ se separă de Hristos, atunci el nu mai 
poate rămâne în Biserică, nici chiar în mica 
Biserică; chiar dacă căsătoriile mixte sunt 
admise, acolo unde există sentimentul iubirii. 

In astfel de momente penibile pentru 
familia creştină, are loc negarea unei alte 
însuşiri a Marii Biserici a lui Hristos, şi 
anume: Sfinţenia. Biserica este sfântă, iar 
mica Biserică trebuie să fie întocmai. Chiar 
dacă, pentru cei doi soţi, sfinţenia a început la 
botez, pentru că Duhul Sfânt este acela care 
pune „pecetea împărătească”3, ea se conti- 
nuă şi se realizează de fiecare soţ în parte, 
devenind rezultatul cooperării celor doi soţi, 

în cadrul micii Biserici, cu harul 
Dumnezeiesc. Familia creştină nu trebuie să 
uite ce spune Sfântul loan Gură de Aur: «Dar 
auzind acestea, să nu ne lenevim, pentru că 
(Dumnezeu)... cere şi conlucrarea noastră. 
Pentru că zicând: „Pe cei ce mă slăvesc îi voi 
slāvi, iar cei ce mă dispreţuiesc, vor fi 
dispreţuiţi”, trebuie să luăm aminte că El cere 
şi cele ce se cad din partea noastră». 

Soții, în chemarea la sfinţenie, au 
„libertatea de a crede şi de a iubi pe Hristos; 
sunt liberi să-şi păstreze fidelitatea (...) în 
victoria Mântuitorului”56. 

Întrucât prima familie, Adam şi Eva 
(umanitatea întreagă), a căzut în păcatul 
neascultării; umanitatea întreagă şi fiecare 
familie în parte, avea nevoie de izbăvire, de 
eliberare. Jertfindu-se pentru totdeauna şi 
pentru toţi oamenii“, jertfa Mântuitorului 
Hristos are pecetea universalităţii, Hristos „a 
împăcat prin Sine atât pe cele de pe pământ, 
cât şi pe cele din ceruri, făcând pace prin 
sângele crucii Lui” (Colos. 1, 20). In acest fel 
înţelegem caracterul universal al micii 
Biserici, al familiei creştine de astăzi. 

Pe de altă parte, familia a fost 
considerată tot timpul ca o expresie a 
chemării sociale a omului. Această concepţie, 
în profunzimea ei, nu s-a schimbat nici astăzi. 
Dar în zilele noastre preferăm să scoatem în 
relief ceea ce bărbatul şi femeia, împreună, 

aduc nou în societatea în care trăiesc. 
Porunca: „creşteţi, înmulţiţi-vă şi stăpâniţi 
pământul” este universală, pentru toți 
oamenii. De aceea numai oamenii, ca 
persoane, pot exista şi trăi în comuniune cu ei 
înşişi şi cu Creatorul. «Familia ia naştere în 
urma comuniunii conjugale prin unire, în care 
bărbatul şi femeia se dăruieşte reciproc şi se 
primesc reciproc.»88 

Însăşi Cartea Facerea ne mărturiseşte 
menirea omului de a trăi în comuniune cu 
celălalt, când anticipează constituirea familiei 
prin taina căsătoriei: „bărbatul va părăsi pe 
tatăl său şi pe mama sa şi se va lipi de femeia 
sa, şi vor deveni amândoi un trup” (Facerea 2, 
24). 

Universalitatea micii Biserici, a familiei 
creştine, se menţine prin comuniune şi în 
comunitate. Comuniunea priveşte, pe de o 
parte, relaţia personală dintre cei doi soţi, 
respectiv: tu şi eu; iar pe de altă parte, 
priveşte relaţia între: tu, eu şi El, adică 
Hristos, Om şi Dumnezeu, în acelaşi timp. 
Comunitatea, priveşte nu numai societatea, ci 
familia însăşi, ca comunitate de persoane; 
devenind astfel „prima societate umană”%. 

Cei care se căsătoresc creştineşte, intră 
mai întâi în comuniune cu Domnul Hristos, şi 
prin lisus Hristos, cei doi miri se unesc între 
ei, formând mica Biserică. Unindu-se cu 
Hristos, noua familie intră în slujba Bisericii 

Domnului lisus Hristos, nemaiputând trăi 
doar pentru sine, egoist şi izolat, ci în 
comuniune cu întreaga Biserică a lui Hristos, 
cu Marea Biserică. Relaţia dintre Marea 
Biserică, familia creştină, şi Domnul lisus 
Hristos, trebuie să se sprijine pe o credinţă 
adevărată şi pe o unitate reală între eu, tu şi 
El. Familia trebuie să dea crezare cuvintelor 
Sfintei Scripturi: „O, de-ai fi rece sau 
fierbinte! Astfel, fiindcă eşti căldicel - nici 
fierbinte, nici rece - am să te vărs din gura 
Mea” (Apoc. 3, 15-16). 

De aceea familia creştină, soţul şi soţia, 
trebuie să aibă ca temelie pe Domnul lisus 
Hristos, că „nimeni nu poate să pună altă 
temelie decât cea care a fost pusă, care este 
Hristos” şi „apostolii sunt împreună lucrători 
cu Dumnezeu” (I Cor. 3, 11 şi 9). Când familia 
se abate de la apartenenţa la Marea Biserică a 
lui Hristos, cei doi soţi, din punct de vedere 
spiritual, se separă; chiar dacă o aparentă 
unitate dă sens formal convieţuirii lor în 
societate, alături de ceilalţi. 

Desigur, ceea ce noi am afirmat, are în 
vedere numai familia creştină; altfel, 
convieţuirea în doi poate să existe acolo unde 
se caută o înţelegere intelectuală sau 
afectivă. «Dacă aceasta nu se produce, 
trebuie să ne întrebăm dacă egoismul, care se 
ascunde în însăşi iubirea bărbatului şi femeii, 
datorită înclinaţiei omului spre rău, nu este 

mai puternic decât dragostea.» Dar şi 
aceştia din urmă vor fi ai lui Hristos, «fiindcă 
nu cei ce aud legea sunt drepţi la Dumnezeu, 
ci cei ce împlinesc legea vor fi îndreptăţiţi» 
(Rom. 2, 14-15; Rom. 2, 13), căci cel care 
manifestă sentimentul iubirii, acela nu poate 
fi decât al lui Hristos. 

Numai în astfel de condiţii soţul şi soţia, 
mica Biserică, pot deveni membrii activi, într- 
o societate în care cel puternic tinde spre 
mondializarea naţiunilor, spre un „comunism 
cu faţă umană”. 

«Dragostea este îndelung răbdătoare, 

este plină de bunătate, dragostea nu 
invidiază, dragostea nu se laudă, nu se umflă 
de mândrie, nu se poartă necuviincios, nu 
caută folosul său (...)» 

(I Cor. 13, 4-13) 


3. A defini iubirea, înseamnă a defini 
pe Dumnezeu; ceea ce este cu neputinţă 
la noi oamenii. Domnul Dumnezeu este 
un ocean de iubire, de aceea, zi de zi, 
picuri mari de iubire cad pe chipul 
umanităţii îndurerate. 

Domnul lisus Hristos ne învaţă să ne 
iubim aproapele ca pe noi înşine, privirea 
noastră se îndreaptă spre El, care este izvorul 
iubirii eterne. Această iubire are în vedere şi 
familia creştină. Dacă citim în „Cântarea 
Cântărilor”, vom înțelege că iubirea 

logodnicilor îşi are izvorul în Dumnezeu: „Ca 
pecete pe sântul tău mă poartă, poartă-mi pe 
mâna ta ca pe o brățară! Că iubirea ca 
moartea e de tare şi ca iadul de grozavă este 
gelozia. Săgeţile ei sunt săgeți de foc şi 
flăcările ei ca fulgerul din cer” (Cântarea 
Cântărilor 8, 6). 

Paul Evdokimov, analizând „Cântarea 
Cântărilor”, spunea: „Revelația esenţială a 
Cântării este că iubirea omului izvorăşte din 
Dumnezeu şi limbile focului devorator al lui 
Dumnezeu -  Cinzecimea  nupţială o 
preschimbă în lumină”?! 

Desigur, în cazul de faţă avem de a face 
cu „agapi”, iubirea divină (ebraicul ahîbîh) 
(Deuter 7, 8) (leremia 31, 3 ş.u.), şi nicidecum 
cu „philia” (ebraicul reim) (lov 2, 11; 
Proverbe 18, 19, 24, ş.u.), cuvânt pe care 
Domnul lisus Hristos îl foloseşte pentru a 
pune în evidenţă sentimentele umane de 
prietenie şi afecţiune. 

În Evanghelia de la Matei observăm 
aceste diferenţe: „cel ce-şi iubeşte pe tatăl să 
şi pe mama sa mai mult decât pe Mine, nu 
este vrednic de Mine: cel ce-şi iubeşte pe fiul 
său ori pe fiica sa mai mult decât pe Mine, nu 
este vrednic de Mine” (Mt. 10, 37). Cu alte 
cuvinte, iubirea care o dăm aproapelui, dacă 
nu este raportată la iubirea care izvorăşte din 
sânul Sfintei Treimi, nu este iubire adevărată, 
ci rămâne un sentiment omenesc de 

afecţiune, de milă. În acest sens Părinţii 
Răsăriteni spun că „agapi” este esenţa însăşi 
a lui Dumnezeu, deosebind natura necreată şi 
divină a acestei iubiri, de sentimentele 
omeneşti care, oricum, rămân limitate (vezi 
Sf. Simeon Noul Teologul, Imnele iubirii 
dumnezeieşti; III). Şi numai o astfel de iubire 
care vine de la Dumnezeu, prin fiinţa iubită, 
desăvârşeşte unitatea familiei creştine. Spune 
Sfântul Ioan Gură de Aur: «iubirea conjugală 
este iubirea cea mai puternică, ştiind, ca şi 
credinţa, să vadă cele ascunse altora. Iubirea 
află şi intră în adâncurile tainice, ivirea ei 
umple şi desăvârşeşte fără să alunge vreodată 
misterul». 

Înţelegem de ce iubirea dintre miri, şi 
dintre soţi, este o picătură din Oceanul 
nesecat, căci „Dumnezeu este iubire” (I In. 4, 
8, 16), care trezeşte la viaţă două suflete ce-şi 
propun să existe unul pentru celălalt, găsind 
sprijin în Dumnezeu. Nu ne mai întrebăm: 
„cine este cel care a făcut ca personalitatea 
să aleagă această soţie sau acest soţ anume şi 
să ocupe precis această poziţie în viaţă? Cine 
este cel care a selecționat şi plasat această 
persoană, soţie sau soţ, acolo unde tu ai putea 
să o alegi (...)?”%. 

Fără însă a cădea în învăţătura greşită a 
predestinaţiei, din textul de mai sus 
înţelegem pronia divină, grija lui Dumnezeu 
faţă de cei pe care „i-a binecuvântat” - pe cei 

doi soţi - odată cu naşterea omului din lut 
(Fac. 1, 28). Atunci a zis Domnul Dumnezeu: 
„lată, toate sunt bune foarte”. Bunătatea lui 
Dumnezeu faţă de prima familie se numeşte 
iubire. Iubirea Tatălui este întărită de iubirea 
Fiului, iubire care se revarsă peste cei doi 
miri la Taina căsătoriei, prin lucrarea Duhului 
Sfânt. 

Omul nu poate să tindă la o iubire 
superioară fiinţei lui; altfel ajunge să nu o 
înţeleagă şi adierea divină se transformă în 
furtună. Fiind un dar de la Dumnezeu, iubirea 
trebuie  cântărită de cei doi soţi cu 
sentimentul credinţei: „în care totul, spaţiul şi 
timpul, mişcarea şi ritmul, imaginea şi 
cuvântul, culorile şi sunetul, se descoperă şi 
se împlineşte ca rezidire a făpturii în Hristos, 
ca înălţare a noastră şi a întregii lumi la 
Dumnezeu”*. Înălţimea la care ajunge soţul 
care iubeşte este dată de puterea fiinţei lui de 
a recepționa mesajul divin, de a accepta 
iubirea - agapi, fără de care cuplul, familia, se 
pierde în amănunte lumeşti. Înţelegem că 
unirea celor doi este precedată de iubirea 
Creatorului, care destramă sentimentul 
egocentric al celor doi miri şi sădeşte în inima 
lor sentimentul iubirii adevărate, care vine de 
la Dumnezeu. 

Când iubirea dumnezeiască lucrează în 
sufletul celor doi miri sau soţi, se ajunge la 
altruism, la sentimentul nobil de a trăi pentru 

cel de lângă tine, de a-i simţi mereu şi mereu 
pulsul inimii şi dorinţa fierbinte de a trăi 
împreună. Perfecţionarea rămâne atributul lui 
Dumnezeu, «deoarece acest Ideal nu există în 
afară, el nu există în nici o altă personalitate, 
ci doar în interiorul tău, în celălalt „Eu” Divin, 
cel care sunt „Eu”, intimul tău „Eu” Suprem 
şi Nemuritor şi ceea ce te face să vezi 
imperfecţiunile aparente în soţia sau soţul pe 
care Eu ţi l-am dat, este doar Ideea Mea de 
„Eu” al tău perfect, care se străduieşte să se 
exprime şi să manifeste prin personalitate 
ta»%. 

De aceea, pentru soţi, această „naştere 
în frumuseţe” impune o anumită pregătire 
spirituală, în care sufletul să vorbească cu el 
însuşi şi cu iubirea aproapelui. Conştient că 
iubirea rămâne cu el atât timp cât poate să o 
recepteze, sufletul trebuie să se ridice 
deasupra făpturii, pentru a păstra relaţia 
permanentă cu izvorul nesecat de iubire care 
transcende făptura, dar care nu o uită. Şi de 
aici „jocul”: „Imaginea ideală nu se arată 
decât pentru a dispărea din nou. Ea nu este 
doar un dat, ea trebuie să fie creată. IÎncântă 
omul şi apoi, învăluindu-l, lasă în inima lui o 
nostalgie profundă, dorirea arzătoare a 
prezenţei sale.”% 

Desigur, nu întotdeauna se întâmplă aşa 
cu inima şi cu viaţa mirilor sau soţilor. 
Câteodată, această iubire-agapi, devine mod 

de încercări repetate pentru cei doi soţi. Mai 
mult, trebuie ca bărbatul şi femeia să aibă 
sentimentele lor transfigurate de harul divin, 
prin taina căsătoriei, ca astfel să se 
regăsească în comuniune cu Dumnezeu. 
Devenind una cu Dumnezeu, dar după har, cei 
doi soţi se unesc cu Dumnezeu şi astfel 
iubirea-agapi devine bucurie şi zid ce nu 
poate fi dărâmat de Satana. Pentru a se iubi, 
cei doi soţi trebuie să înţeleagă, să fie 
convinşi, că vocaţia familiei creştine este de a 
dărui iubire celor din jur. „Dumnezeu a creat 
omul după chipul şi asemănarea Sa; che- 
mându-l la existenţă din dragoste, El l-a 
chemat în acelaşi timp la dreptate. Creând 
umanitatea bărbatului şi a femeii după chipul 
Său şi conservând-o continuu în fiinţa sa, 
Dumnezeu înscrie în ea vocaţia, şi deci 
capacitatea şi responsabilitatea care 
corespunde dragostei şi comuniunii. 
Dragostea este deci vocaţia fundamentală şi 
înnăscută a fiecărei fiinţe umane.” 

O astfel de dragoste ascunde sufletul 
soţului îndrăgostit în inima celei (celui) pe 
care o iubeşte şi după lungi căutări îl 
regăseşte inundat de iubire adevărată, în care 
ochii celor doi soţi se privesc, văzând pe 
Dumnezeu comunicând cu sufletele lor. 
Numai descoperind imaginea lui Dumnezeu 
din celălalt soţi, omul renunţă de a se iubi pe 
sine prin intermediul celuilalt. Sfântul loan 

Gură de Aur arată că doar iubirea 
dumnezeiască poate face ca două fiinţe să 
devină una. 

„Toţi mirii şi soţii, sacerdoţi ai vieţii 
conjugale, sunt chemaţi să cunoască această 
iubire dumnezeiască, să se împărtăşească de 
puterea ei, unindu-se cu Hristos şi întru ei şi 
mărturisind suveranitatea Domnului în 
„Ecclesia domestica” în care se află. Această 
vocație este glasul ce vesteşte de-a lungul 
anilor de căsnicie existența harului dumne- 
zeiesc, al cărui lanţ de aur numai moartea, şi 
nici chiar cea fizică, ci numai cea spirituală, îl 
poate frânge şi desface.”% 

Această formulare grefată pe învăţătura 
Sfinţilor Părinţi este bogată în sensuri. Ea 
confirmă înainte de toate identitatea profundă 
a celor doi soţi. Această identitate constând în 
capacitatea lor de a trăi în adevăr şi în iubire. 
Mai mult, ea constă în nevoia celor doi soţi 
sau miri de a trăi în adevăr şi de a simţi 
dragostea lui Dumnezeu. Această nevoie de 
adevăr şi iubire deschide inimile celor doi 
spre Dumnezeu, precum şi celor din jur; ei se 
deschid celorlalte persoane şi intră în 
comuniune cu Hristos, prin dragoste. Numai 
atunci, familia care se formează în urma 
tainei  cununiei, este binecuvântată de 
Dumnezeu. 

Prin taina Căsătoriei, bărbatul şi femeia 
se unesc aşa de strâns, încât ei devin „un 

singur trup” (Facerea 2, 24). Bărbatul şi 
femeia, deşi prin constituţia lor fizică sunt 
două fiinţe diferite, totuşi ele, în cadrul 
familiei, vor trăi în mod egal „în adevăr şi în 
dragoste”. Căsătoria e Taina iubirii. Această 
putere de înţelegere caracterizează numai pe 
oameni, luaţi ca persoane, cu latura lor 
spirituală şi trupească. Când, în virtutea 
alianţei conjugale, cei doi miri se unesc 
pentru a deveni „un singur trup”, unirea lor 
trebuie să se realizeze „în adevăr şi în 
dreptate”, punând astfel în lumină creatura 
care a fost creată după chipul şi asemănarea 
lui Dumnezeu. 

„Dar e de precizat că iubirea desăvârşită 
în Dumnezeu este între trei Persoane, pentru 
că o iubire care se închide între doi pune o 
margine a lor, rămâne indiferentă faţă de cel 
de al treilea, producând chiar gelozie între cei 
doi, când unul din ei se întristează şi de un al 
treilea. Dimpotrivă, când un al treilea se 
bucură cu mine de cel de-al doilea al meu, 
bucuria mea pentru cel de-al doilea sporeşte. 
De aceea, în suprema şi unica existenţă 
supremă fără de început, dragostea 
desăvârşită se realizează în trei; întărind 
totodată unitatea între ei şi evidențiind nemăr- 
ginirea lor””, 

Pentru familia creştină, modelul iubirii 
eterne a Persoanelor Sfintei Treimi este de 

urmat!%*, cei doi soţi trebuind să se iubească 
reciproc, prin dragostea primită de la 
Dumnezeu în Treime. 

Sfântul Apostol Pavel a închinat un imn 
dragostei, pe care noi îl redăm integral: „De- 
aş grăi în limbile oamenilor şi ale îngerilor, 
dar dacă n-am iubire făcutu-m-am aramă 
sunătoare şi chimval zăngănilor. 

Şi de-aş avea darul profeţiei şi de-aş 
cunoaşte toate tainele şi toată ştiinţa şi de-aş 
avea credinţa toată să pot muta şi munţii, dar 
dacă n-am iubire, nimic nu sunt. 

Şi toate averile mele de le-aş împărţi şi 
trupul meu de mi l-aş da să-l ardă, dar dacă n- 
am iubire, nimic nu-şi foloseşte. 

Iubirea rabdă îndelung; iubirea se 
dăruie, ea nu invidiază; ea nu se trufeşte, nu 
se îngâmfă; 

Ea nu se poartă cu necuviinţă, nu-şi 
caută pe ale sale, nu se întărâtă, nu ţine în 
seamă răul, 

Nu se bucură de nedreptate, ci de adevăr 
se bucură; 

Pe toate le suferă, pe toate le crede, pe 
toate le nădăjduieşte, pe toate le rabdă; 


* «Izvorul iubirii sau al comuniunii se află în relaţia 
dintre două sau trei Persoane infinite, care posedă o 
unică fiinţă nedespărţită. Persoanele Sfintei Treimi îşi 
revarsă din eternitate iubirea una asupra celorlalte două, 
iar izvorul iubirii în Treime este Tatăl care-l naşte pe Fiul 
şi-L purcede pe Duhul Sfânt.» (Vezi Pr. Dr. Ion Popescu, 
Op. cit., p. 183) 

Iubirea niciodată nu se trece”; dragostea, 
deci, este „îndelung răbdătoare”, (I Cor. 13, 
1-8), „iubirea se dăruie” şi „pe toate le 
suportă”, deci este o iubire exigentă şi 
dreaptă, pretențioasă în ultimă instanţă. De 
fapt, numai o iubire exigentă menţine familia 
creştină în Biserică, aproape de Hristos. 
Dragostea este adevărată numai în măsura în 
care ea aduce după sine binele pentru cei din 
jur şi pentru comunitatea în care trăim. 
Singur numai cel care ştie să fie corect şi 
exigent cu el însuşi, în numele dragostei, 
poate cere, la rândul lui, celorlalţi, o fărâmă 
de dragoste. Pentru că dragostea este 
exigentă. Ea este exigentă în familie, este 
exigentă în relația Om-Dumnezeu, este 
exigentă în relaţia părinţi-copii. Soliditatea 
familiei actuale se sprijină pe această 
exigenţă a dragostei; numai că ea s-a diluat 
odată cu secularizarea societăţii moderne. 
Potrivit Sfântului Apostol Pavel, pentru ca 
dragostea să „suporte toate”, ea nu trebuie să 
„invidieze”. să „se  trufească”, să „se 
îngâmfe”, dragostea adevărată „pe toate le 
nădăjduieşte, pe toate le rabdă”. Acest fel de 
dragoste trebuie să umple inima mirilor şi a 
soţilor; numai atunci puterea Domnului 
Dumnezeu, care „este iubire” (In. 4, 8, 16), 
acţionează în sufletul lor şi Domnul lisus 
Hristos se face prezent în familia lor. 

Numai meditând la acest imn al iubirii, 
familia creştină, soţul şi soţia, se vor conduce 
reciproc pe drumul care duce la înţelegerea 
rolului iubirii pentru cuplul ce formează mica 
Biserică. 

„Pericolele care afectează dragostea 
constituie de asemenea o amenințare pentru 
civilizația dragostei, pentru creştinism, 
deoarece ele favorizează ceea ce poate să se 
opună dragostei cu eficiență. Ne gândim aici, 
înainte de toate, la egoism, nu numai la 
egoismul individual, dar şi la cel al cuplului, 
al familiei, într-un cadrul mai lărgit, la 
egoismul social, de exemplu: al egoismului 
manifestat de o clasă socială anume sau de o 
națiune (naționalismul). Egoismul, sub toate 
formele sale, se opune direct şi radical 
civilizaţiei dragostei, creştinismului.” 1°! 

Egoismul cotidianului profanează şi 
acoperă de praf prezența dragostei lui 
Dumnezeu în familie şi în lume. Egoismul 
încearcă să convingă pe om, bărbat sau 
femeie, că iubirea nu mai corespunde şi nu 
mai răspunde promisiunilor ei. „Viaţa nu este 
decât o uzură, o moarte perpetuă care 
întunecă imaginea luminoasă şi fugitivă a 
Sulamitei.”1%2 

Persoana se realizează prin libertate 
întru adevăr. În cadrul familiei, ca de altfel şi 
în cadrul societăţii, libertatea nu poate fi 
confundată cu putinţa de a face orice, oricând 

şi oricui. Libertatea cuplului impune, atât 
pentru soţ, cât şi pentru soţie, o disciplină 
interioară clădită pe iubire reciprocă. Ca dar 
al lui Dumnezeu, libertatea implică datoria. 
Aceasta se realizează în comuniunea dintre 
soţi, clădită pe iubirea Domnului lisus 
Hristos, Care ne-a spus că nu este iubire mai 
mare decât aceea ca cineva să-şi pună sufletul 
pentru cel pe care-l iubeşte. 

Fără „agapi”, naţiunile nu vor ajunge 
(niciodată) la un consens, fie el numai 
economic. Ebraicul „ahîbîh” a confirmat-o şi o 
va confirma până la sfârşitul veacurilor. 

«Pentru cel ce ştie sensul ascuns al 
Scripturii 

nu există diferenţă între ceea ce este 
scris în Cântarea Cântărilor” - mâncaţi, 
prieteni, beţi - şi misterele Apostolilor. De 
fapt, şi într-o parte, 

şi în cealaltă, textul spune mâncaţi şi 
beți... 

veseliți-vă în Hristos.» 

Sf. Grigore de Nissa 


4. Soţul sau soţia, în raporturile lor 
intime, trebuie să se privească prin harul 
lui Dumnezeu care se pogoară peste ei, 
liber şi în chip nevăzut. Ajutorul lui 
Dumnezeu trebuie să fie chemat prin 
rugăciunea: „Ajută-mi Doamne şi arată- 
mi-l pe soţul meu (sau pe soţia mea) pe 
care mi l-ai dat, aşa cum Tu însuţi îl 
vezi”. Cum poate să vadă Dumnezeu pe 
un soţ care se roagă înainte de 
spovedanie? 

„Ascultă-mi, Dumnezeul meu şi Ziditorul 
meu, ascultă-mă iarăşi pe mine, păcătosul şi 
nevrednicul robul Tău, că de multe ori Ţi-am 
făgăduit să-mi schimb viaţa cea rea şi nici- 
decum nu o am schimbat. Greşit-am, Doamne, 
greşit-am, şi cunosc greşelile mele şi îmi pare 
rău că le-am făcut, şi mi-e ruşine să vin 
înaintea feţei Tale, de atâtea ori călcându-mi 
cuvântul şi nepărăsindu-mă de păcate."”!% 

Privirea dumnezeiască descoperă în celălalt 
calităţile lui sufleteşti, puterea lui de a iubi pe 
soţul (sau soţia); de-a deveni tată (mamă!) sau 
bunic (bunică!). Totul depinde dacă bărbatul 
(femeia) îşi priveşte soţia (soţul) prin ochii 
atotpătrunzători ai lui Dumnezeu. Îndreptarea 
unuia dintre soţi face parte din lucrarea 
noastră personală în Biserică. Cel care 
participă la Liturghia  euharistică, viața 
Bisericii se continuă şi dincolo, în viaţa de zi cu 
zi a familiei. Liturghia euharistică nu se 
limitează numai la oficierea din Biserică, ci ea 
se prelungeşte în viaţa soţilor, a familiei, în 
toate dimensiunile ei, devenind ceea ce numim 
cu apelativul: „Liturghia după Liturghie - The 
Liturgy after the Liturgy -”. Astfel, Liturghia 
după Liturghie devine o parte esenţială a 
prezenţei Bisericii în toate circumstanţele şi 
toate locurile unde familia creştină se des- 
făşoară ca mică Biserică. Acest lucru este 
posibil numai atunci când între Liturghia şi 
mărturisirea de credinţă a soţilor există o 
unitate perfectă!. Mai mult, familia creştină, 
odată primită sub har, are misiunea de a 
deveni, la rândul ei, izvor de har şi adevăr. 
«Misiunea noastră - da, este o misiune - este 
de a ieşi din carapacea noastră, de a ieşi din 
familia noastră pentru a merge spre cei care 
sunt pierduţi. A fi o comunitate euharistică - o 
familie - înseamnă a fi Trupul lui Hristos care 
cuprinde întreaga lume, împărțind cu lumea 

întreagă bucuria extraordinară pentru ceea ce 
noi am descoperit, minunaţi în faţa acestei 
realităţi: Dumnezeu ne iubeşte aşa de mult 
încât el acceptă să devină om, să se 
smerească, să sufere, să fie trădat, să fie 
condamnat, răstignit, pus în groapă, să se 
coboare în iad. Noi trebuie să fim peste tot 
unde Hristos a fost. Acolo unde este întuneric, 
noi trebuie să fim, pentru că, cuvintele lui 
Hristos: „Eu sunt lumina lumii”, trebuie să se 
aplice şi nouă. Noi trebuie (familia) să mergem 
acolo unde există suferinţă, cu iubirea şi 
mângâierea lui Hristos. Acolo unde este pre- 
zent păcatul, noi trebuie să fim (familia!) sarea 
pământului şi să salvăm omul de la corupţie. 
Acolo unde este prezent răul, noi (familia!) 
trebuie să-l luăm asupra noastră, pentru a-l 
combate, pentru a-l învinge»!%. 

Acest apel al mitropolitului Antoine 
Bloom nu poate fi pus în practică acolo unde 
ochii soţilor sunt întunecaţi; acolo unde 
lumina necreată a harului divin nu pătrunde 
retina aflată sub voalul ignoranței şi a ispitei 
ce duce la pierzanie. Adevărata iubire a 
cuplului trebuie să se manifeste acolo unde 
este prezent răul, pentru a-l învinge. lar 
judecata păcatului trebuie să fie poleită de 
iubire şi soţii să nu uite cuvintele Domnului 
lisus Hristos: „nu judecaţi ca să nu fiți 
judecaţi. Căci cu judecata cu care judecaţi, 
veţi fi judecaţi şi cu măsura cu care măsuraţi, 

vi se va măsura” (Mt. 7, 1-2). O inimă care 
este dominată de rațiune, uită cuvintele spuse 
pe cruce de Mântuitorul Hristos: „Părinte, 
iartă-le lor, că nu ştiu ce fac” (Luc 23, 34). 

Pentru ca judecata aproapelui să 
cunoască inima smerită în faţa lui Dumnezeu, 
să cunoască pacea şi împăcarea, familiile 
creştine trebuie să-şi continue propria litur- 
ghie în casa lor, la ora mesei, când frâng 
pâinea şi spun rugăciunea, cunoscut fiind 
faptul că „actul de a mânca este tot timpul o 
aducere aminte a misterului sfintei euha- 
ristii”!%6, Dacă familia creştină nu este 
conştientă de acest mister euharistic, viaţa 
spirituală a familiei este în pericol, putând să 
se ajungă chiar la ruperea căsniciei. În 
această Liturghie după Liturghie elementele 
păcatului, care păstrează creatura şi chiar 
creaţia toată, cu toate seducţiile lor se 
purifică şi harul lui Dumnezeu iese biruitor 
prin lucrarea cuplului, a familie, mica 
Biserică. 

Felul în care se privesc soţii între ei, 
amintesc celor din jur puterea de convingere 
a cuplului în marşul lor spre mântuire, prin 
iertarea aproapelui şi a lor înşişi. Căsătoria 
este privită - de ortodocşi - atât ca instituţie 
divină (Fac. 1, 2; 2, 23-24), cât şi ca act 
juridic!%. Cele două aspecte, divin şi uman, 
nu pot fi nici ignorate şi nici separate, fiindcă 
o consideraţie unilaterală a căsătoriei, şi 

îndeosebi a căsătoriilor mixte, crează 
dificultăți. Şi aceasta, cu atât mai mult astăzi, 
când comunicarea liberă şi amestecul de 
populaţii fac inevitabile contractările de 
căsătorii mixte (mihtoi gamoi - matrimonia 
mixta). 

Cum se pot privi doi miri care sunt de 
credință diferită? 

Intraţi (de ani buni) în cel de-al treilea 
mileniu de istorie al Bisericii, Duhul Sfânt ne 
interpelează pentru a ne determina să lucrăm 
în vederea comuniunii între toţi creştinii. 
Această mobilizare spre unitate cere Bisericii 
să înveţe din nou să respire prin cei doi 
plămâni!%, adică, prin cel Oriental şi prin cel 
Occidental, după cum spunea Papa loan Paul 
II. Semne îmbucurătoare s-au arătat chiar în 
ceea ce priveşte Sfânta Euharistie. Dar 
revenind la familia mixtă, la problemele 
ridicate de căsătoriile mixte, amintim că 
Biserica Ortodoxă, a urmat învăţătura 
Sfântului Apostol Pavel, încercând să o pună 
în practică, ori de câte ori iubirea a fost mai 
puternică decât legea. 

În răspunsul dat Corintenilor, Sfântul 
Apostol Pavel clarifică legătura conjugală a 
doi creştini, dintre care unul s-a convertit la 
religia creştină, şi anume: „Dacă un frate are 
femeie necredincioasă şi ea vrea să locuiască 
cu el, să nu se despartă de ea. 

Şi femeia, dacă are bărbat necredincios 
şi el vrea să locuiască cu ea, să nu-şi lase 
bărbatul. 

Fiindcă bărbatul  necredincios se 
sfinţeşte prin femeia credincioasă şi femeia 
necredincioasă se sfințeşte prin bărbatul 
credincios. Fiindcă altfel copiii voştri ar fi 
necuraţi; dar acum ei sunt sfinți.” (I Cor. 7, 
12-14) 

Dacă Dumnezeu nu ar avea încredere în 
omul care a păcătuit, care este de altă religie, 
şi nu i-ar spune: „Mergi; de acum să nu mai 
păcătuieşti” (In. 8, 11), atunci omul acela nu 
ar mai fi capabil să se mântuiască şi să ajungă 
la cunoştinţa adevărului. „lar Biserica 
Ortodoxă nu poate, în conformitate cu spiritul 
său, să desfacă legăturile familiale şi să 
exercite  silnicie împotriva  simţămintelor 
omeneşti şi liberei voințe în limitele 
moralei”19. 

Soții care compun o familie mixtă trebuie 
să aibă, unul asupra celuilalt, o privire de 
înţelegere reciprocă, iubitoare, plină de 
încredere şi de speranţă, fiecare având con- 
vingerea fermă că schimbarea în bine a lor, 
este plăcută lui Dumnezeu şi oamenilor. 
Harul lucrător al lui Dumnezeu începe să 
lucreze în viaţa celor doi, odată cu primirea 
Tainei Cununiei. 

Sfântul Isaac Sirul ne învaţă că omul 
care şi descoperă sufletul în ochii lui 

Dumnezeu, care îi arată greşelile şi în acelaşi 
timp i le iartă, vede pe aproapele său, ca pe 
sine însuşi. Atunci înţelegem de ce soţii din 
familia mixtă trebuie să urmeze exemplul 
familiei creştine şi să repete cuvintele din 
Tatăl Nostru: „şi ne iartă nouă greşelile noas- 
tre precum şi noi iertăm greşiţilor noştri” (Mt. 
6, 12). 

Dacă (însă) unul dintre soți se 
culpabilizează sau condamnă în mod voit 
celălalt soţ, socotind că numai el are dreptate, 
în aceste condiţii nefireşti, unitatea familiei 
mixte, în particular, şi a familiei creştine în 
general, are de suferit. 

Există riscul ca, cuplul să fie sedus de 
amăgirile acestei lumi trecătoare. Dacă 
familia respectivă nu se va raporta în 
permanenţă la Dumnezeu, cei doi soţi vor fi 
orbiţi, iar lumina dumnezeiască care face pe 
soţi să discearnă binele de rău va lumina 
privirea întunecată a răului. 

Un alt adevăr ce trebuie ştiut de familia 
creştină este nevoia de a rămâne fiecare soţ 
aşa cum a fost înzestrat de Dumnezeu, fără a 
căuta să se ajungă la uniformitate. Familia 
creştină, privind tot timpul prin ochii 
Domnului lisus Hristos, trebuie să aibă o 
„unitate în diversitate”. De ce spunem acest 
amănunt esenţial, este tocmai pentru a preîn- 
tâmpina monotonia cuplului şi a nu se ajunge 
la plictiseală şi dorinţă de evadare. Mai mult, 

creştinul ortodox ştie că Dumnezeu este unul 
în fiinţă, dar întreit în persoane cu totul 
distincte. Tatăl este Creatorul, Fiul este 
Mântuitorul, Duhul Sfânt este Sfinţitorul. 

„Persoanele Sfintei Treimi, Tatăl, Fiul şi 
Duhul Sfânt sunt persoane reali şi, ca atare, 
deosebite una de alta, având fiecare însuşiri 
personale proprii prin care se deosebesc ca 
persoane, se disting, neputându-se confunda 
una cu alta, deşi fiecare persoană 
dumnezeiască are întreaga fiinţă divină care 
nici nu se împarte nici nu se desparte, fiind 
veşnic una şi aceeaşi.”110 

În interiorul familiei, prin adevărata 
iubire, cei doi soţi vor renunţa la propriile lor 
„tabieturi” şi vor descoperi comuniunea; 
comuniunea cu Dumnezeu. Greşelile vor fi ier- 
tate reciproc, având conştiinţa că fiecare, la 
rândul lui, este iertat de Dumnezeu. Cel care 
nu iartă, rugăciunea lui se izbeşte de un zid 
de netrecut, Creatorul refuză să o asculte. 
Ştim ce a spus Domnul nostru lisus Hristos: 
„Că de veţi ierta oamenilor greşelile lor, ierta- 
va şi vouă Tatăl vostru Cel ceresc; dar de nu 
veţi ierta oamenilor greşelile lor, nici Tatăl 
vostru nu va ierta greşelile voastre” (Mt. 6, 
14-15). 

Iertarea nu trebuie confundată cu o 
simplă trecere cu vederea, ci necesită 
convingerea fermă că cel care a greşit se va 
îndrepta. În acest sens trebuie înţeleasă 

„Parobola Fiului risipitor”, în care după cum 
ştim, se vorbeşte de un tată care, după cea 
împărţit averea sa, fiul cel mic pleacă în ţări 
necunoscute lui. Ceea ce este interesant 
pentru noi, este faptul că Tatăl nu l-a judecat 
la plecare, ci dându-i ceea ce îi aparţine ca 
fiu, a rămas plin de nădejde că, într-o zi, 
feciorul său va reveni. Cu alte cuvinte, cu 
mult înainte de a se căi, fiul fusese iertat de 
părinte. Aşa înţelegem de ce tatăl, încă de 
departe văzându-l, fuge înaintea lui pentru a-l 
îmbrăţişa. Comportarea tatălui, cu siguranţă 
a trezit în sufletul şi mintea fiului dorinţa de 
pocăință, de metanoia. 

Familia, fiind considerată mica Biserică, 
este locul unde omul învaţă să-şi recunoască 
greşeala, întărindu-se cu putere interioară, 
prin rugăciune: „Tată, am greşit!”, pentru ca 
la rândul său să fie iertat de aproapele. 

Dacă prin Taina Căsătoriei soţii învaţă să 
se privească prin ochii plini de bunătate ai lui 
Dumnezeu, prin Liturghia euharistică despre 
care am amintit, se poate ajunge la o 
intercomuniune euharistică, la o împreună 
trăire a membrilor familiilor de confesiuni şi 
religii diferite: „Este de datoria noastră, a 
noastră a Ortodocşilor, de a înţelege că 
comuniunea în rugăciune cu fraţii noştri este 
un imperativ clar al timpurilor noastre. Cum 
se poate, de fapt, spera un dialog de iubire şi 
adevăr, deci de adevărată teologie, dacă nu 

există în acelaşi timp credinţă, căutare şi 
rugăciune”!!!. 

Fireşte, ar putea cineva să-şi pună 
întrebarea: Ce au a face cu familia cele 
menţionate mai sus? Am răspuns mai înainte! 
Anume: dacă în familie învăţăm să fim iertaţi 
şi să iertăm, în aceeaşi măsură, apropierea 
dintre familii diferite (ca concepţie de viaţă şi 
de credinţă) se va realiza uşor şi atunci va 
apărea şi curajul despre care vorbeşte 
mitropolitul Dr. Antonie al Ardealului: «Noi 
avem nevoie, spuneau ierarhii români, de 
curaj pentru a admite demonstrațiile bazate 
pe Sfânta Scriptură şi pe Sfânta Tradiţie, 
chiar dacă ele contrazic logica noastră şi 
practica noastră bazată pe experienţele 
istorice. Noi avem nevoie de curaj pentru a 
admite demonstrațiile bazate pe practica 
istorică cea mai veche, când aceasta se 
confruntă cu alte practici mai noi. Noi avem 
nevoie de curaj pentru a opta pentru practica 
care justifică evoluţia sa, păstrând sensul 
originar. Noi avem nevoie de curaj pentru a 
admite adevărul celuilalt, chiar dacă acesta 
contrazice pe al nostru. Noi avem nevoie de 
curaj pentru a accepta soluţiile celuilalt când 
ele sunt probate ca fiind bune sau foarte 
bune, mai justificate ca ale noastre, sau când 
ele nu au altă alternativă (...). Noi avem 
nevoie de curaj pentru a admite practici 
paralele acolo unde credinţa nu este afectată 

şi acolo unde nu sunt implicate stricăciuni 
pentru viaţa creştinească, şi nici situaţii în 
contradicţie cu logica şi bunul simţ 
comun»!1?. 

Curajul acesta îl învăţăm în sânul familiei 
din care facem parte fiecare: bărbat, femeie, 
copil, bunic, bunică, rude. Nu ne rugăm noi 
ortodocşii ca Dumnezeu să privească întreaga 
creaţie cu aceeaşi ochi plini de iubire divină? 

De fapt, dobândirea privirii Domnului 
Dumnezeu trebuie să devină dorinţă în duh şi 
adevăr a tuturor credincioşilor, dar această 
dorinţă trebuie să mustească acolo unde doi 
creştini - soţ şi soţie - au fost uniţi prin 
Sfânta Taină a Căsătoriei; într-o societate 
umană (la nivel planetar) unită nu numai 
economic, ci şi spiritual. Dar nu prin New 
Age... 

«...nimeni nu va fi alungat de la 
sărbătoare, 

pentru că pe toţi Dumnezeu 

ne îmbracă în straie de lumină» 
Omilie (sec. al II-lea) 


5. Cuplul care a primit Taina 
Cununiei trebuie să fie conştient de ceea 
ce reprezintă această taină pentru cei doi 
soţi, în special, şi pentru cei din jur, în 
general. Odată uniţi prin Taina Cununiei, 
bărbatul şi femeia sunt uniţi prin harul care 
se pogoară de la Dumnezeu Sfinţitorul. De 
aceea, a cunoaşte şi aprofunda porunca 
Domnului nostru lisus Hristos: „Deci, ceea ce 
a unit Dumnezeu, omul să nu despartă” (Mt. 
19, 6; Mac. 10, 9), înseamnă a înţelege natura 
căsniciei şi implicaţiile ei în actul de mântuire 
a cuplului. Unitatea familiei este o unitate 
care vine de la Dumnezeu-Tatăl prin Fiul Său 
şi prin lucrarea Duhului Sfânt: „Dumnezeule 
cel Sfânt, Care din ţărână ai făcut pe om şi 
din coasta lui ai făcut femeie şi ai însoţit-o lui 
spre ajutor, pentru că aşa a plăcut slavei Tale, 
să nu fie omul singur pe pământ, Insuţi şi 
acum, Stăpâne, întinde mâna Ta din sfântul 
Tău lăcaş şi uneşte pe robul Tău(N) cu roaba 
Ta(N), pentru că de către Tine se însoţeşte 
bărbatul cu femeia. Uneşte-i pe dânşii într-un 
gând; încununează-i într-un trup; dăruieşte-le 

lor roadă pântecelui, dobândire de prunci 
buni” (Aghiasmatar, p. 84-85). 

Familia creştină astfel formată, „după 
roadele lor îi veţi cunoaşte” (Mt. 7, 16-20), şi 
numai atunci vom înţelege dacă cei doi soţi au 
îngropat  talantul sau au ştiut să-l 
înmulțească. „Darurile pe care le primesc 
mirii în vederea unei alianţe depline, 
exclusive şi durabile, au izvorul în actul 
creaţiei, alcătuind temeiurile tainei pe care o 
instituie Hristos la nunta din Cana, dar taina 
aceasta nu este numai restaurarea căsătoriei 
din Eden. Cuvintele Sfântului Apostol Pavel, 
care privesc instaurarea căsătoriei creştine: 
„va lăsa omul pe tatăl său şi pe mama sa îi se 
va alipi de femeia sa şi vor fi amândoi un 
trup” (Efes. 5, 31), sunt scrise şi în Cartea 
Facerii. Despre bărbatul din Eden însă nu s-a 
putut spune că „este cap femeii, precum şi 
Hristos este cap Bisericii”. Instituirea Nunții 
ca taină dumnezeiască e un act personal al 
Mântuitorului care a venit în lume să schimbe 
la faţă zidirea (...) Există o mare reciprocitate 
între harismele pe care căsătoria le are de la 
creaţie şi noile harisme pe care le dobândeşte 
de la Hristos.”113 

Altfel spus, soţul nu poate oferi soţiei 
ceea ce nu-i aparţine, ceea ce vine de la 
Dumnezeu Însuşi, nici soţia, soţului. Atât 
darurile cele bogate, cât şi unitatea căminului 
conjugal se cer prin rugăciune de la 

Dumnezeu: „Ca toţi să fie una, după cum Tu, 
Părinte, întru Mine şi Eu întru Tine, aşa şi 
aceştia în Noi să fie una (In. 17, 21) (...) Şi 
slava pe care Tu Mi-ai dat-o le-am dat-o lor, 
ca să fie una, precum Noi una suntem: Eu 
întru ei, şi Tu întru Mine, ca ei să fie 
desăvârşiţi în unime” (In. 17, 22-23). 

În Sfânta Evanghelie de la Matei, 
Domnul lisus Hristos se adresează ucenicilor 
prin cuvinte: „Pot oare nuntaşii să se 
întristeze câtă vreme mirele este cu ei?” (Mt. 
9, 15). 

Identificându-se cu mirele, Domnul lisus 
Hristos descoperă şi confirmă dragostea Sa 
nemăsurată pentru om, pentru familie. Dar 
faptul că Mântuitorul Hristos a ales ca 
comparaţie mirele, pune în lumină adevărata 
natură a iubirii conjugale. Domnul lisus 
Hristos arată cât de mult se reflectă 
dragostea de părinte a Domnului Dumnezeu, 
în iubirea ce-o poartă bărbatul şi femeia care 
se unesc prin Taina  Căsătoriei. Prin 
participarea Sa la nunta de la Cana Galileii, 
lisus Hristos ne arată că familia, ca act sfânt 
al comuniunii întru adevăr, este cuprinsă în 
istoria mântuirii neamului omenesc. În 
Vechiul Testament cu precădere la Profeţi, 
întâlnim cuvinte cât se poate de frumoase cu 
privire la dragostea lui Dumnezeu arătată 
creaturii Sale. Dar această dragoste îşi are 
izvorul într-un Dumnezeu gelos, răzbunarea 

împletindu-se cu dreptatea. Dragostea Fiului 
lui Dumnezeu, lisus Hristos, pe care a arătat- 
o şi mirilor din Cana şi pe care o arată şi 
familiilor creştine de astăzi, este o dragoste, 
înainte de toate, care iartă; o dragoste care 
acoperă cuplul, precum tatăl a acoperit cu 
braţele sale pe fiul rătăcitor. Şi precum tatăl 
din parabolă a făcut pe noul venit participant 
la viaţa casei sale, tot aşa şi Domnul lisus 
Hristos cheamă pe cei doi soţi să participe la 
viaţa divină întru adevăr şi dreptate. 

„Realitatea naturală a căsătoriei divine, 
prin voinţa lui Hristos, o adevărată taină a 
Noii Alianțe, marcată cu pecetea sângelui lui 
Hristos răscumpărătorul. Soţilor şi familiilor, 
aduceţi-vă aminte cu ce preţ aţi fost cumpă- 
raţi.” 114 

Potrivit învăţăturii ortodoxe, căsătoria 
este o Taină prin care femeia şi bărbatul, în 
faţa Sfântului altar, sunt uniţi de Dumnezeu 
Însuşi. Atât, bărbatul, cât şi femeia, sunt 
lipsiţi de capacitatea prin care să-şi transmită 
unul celuilalt harisma unimii conjugale. Mai 
mult, în dragostea lui Dumnezeu îşi vor găsi 
cei doi miri iubirea pe care odată cu Taina 
Cununiei şi-o vor oferi reciproc. Şi odată 
primiţi în Casa Domnului, este de datoria 
celor doi - bărbat şi femeie - să caute să 
înmulțească talantul primit din chiar mâna 
Fiului lui Dumnezeu, lisus Hristos. De aceea, 
căsătoria nu este o simplă viaţă în doi, 

fondată pe principii ancestrale. Cu toate 
acestea, «constatăm că în numeroase ţări şi 
culturi, concepţiile tradiţionale în materie de 
familie şi de căsătorie au fost şi sunt încă 
conştiente, că ele s-au schimbat şi continuă să 
se schimbe. În ţările occidentale în particular, 
femeile şi oamenii au din ce în ce posibilitatea 
să nu se mărite, cu toate că, pentru mulţi, 
căsătoria rămâne norma şi normalitatea. 
Numărul mare de divorţaţi este în creştere în 
numeroase ţări, şi în aceeaşi măsură creşte 
numărul de familii monoparentale, şi acesta 
atrage după sine consecinţe grave pentru 
viaţa copiilor. Factorii economici şi sociali pot 
slăbi căsătoria şi instituţia familiei; existând 
posibilitatea de exemplu ca bărbaţii să fie 
obligaţi să trăiască separați de familiile lor 
pentru a putea găsi de lucru; este posibil de 
asemenea ca părinţii să nu fie în măsură să 
educe corect copii lor, sau sunt puşi chiar în 
situaţia de a fi obligaţi să-i abandoneze.»!15 

Teofil al Antiohiei aminteşte în „Ad 
Antalycumm, 2, 28, că bărbatul şi femeia, prin 
actul creaţiei, au fost făcuţi un trup, iar Taina 
Căsătoriei îşi găseşte originea în Eden, acolo 
unde Dumnezeu a aşezat pe Adam şi pe Eva 
pentru a trăi în iubire desăvârşită şi astfel să 
se reflecte misterul Dumnezeirii. Acest mister 
se reflectă şi astăzi în familia creştină care, la 
Taina Cununiei, a primit binecuvântarea: „ca 
ei să fie desăvârşiţi în unime” (In. 17). 

În acest sens preotul rosteşte rugăciunea 
de binecuvântare la Taina Cununiei, în faţa 
mirilor: «Binecuvântat eşti, Doamne 
Dumnezeul nostru, sfinţitorul nunţii tinice şi 
preacurate şi legiuitorul nunţii celei trupeşti, 
păzitorul nestricăciunii şi chivernisitorul cel 
bun al celor de trebuinţă vieţii. Însuşi 
Stăpâne, Cel ce din început ai zidit pe om şi l- 
ai pus pe dânsul ca pe un stăpân al făpturii şi 
ai zis: nu este bine să fie omul singur pe 
pământ; să-i facem lui ajutor dintr-însul; şi 
luând una din coastele lui, i-ai zidit femeie, pe 
care văzând-o Adam a zis: iată os din oasele 
mele şi trup din trupul meu, aceasta se va 
numi femeie, căci din bărbatul său a fost luată 
ea; pentru aceasta va lăsa omul pe tatăl său şi 
pe mama sa şi se va uni cu femeia sa şi vor fi 
amândoi un trup; şi pe care Dumnezeu i-a 
unit omul să nu-i despartă.” Şi acum, Stăpâne 
Doamne, Dumnezeul nostru, trimite harul Tău 
cel ceresc peste robii Tăi aceştia (N) (...)» 
(Aghiasmatar, p. 82-83). 

Goana după unitatea trupească şi 
sufletească a cunoscut-o omul imediat după 
alungarea sa din Eden. Dacă în Vechiul 
Testament, lahve cerea poporului ales ca toţi 
să fie una în Dumnezeul lui Israel, odată cu 
Domnul nostru Iisus Hristos, întreaga 
seminţie omenească era chemată la adevăr şi 
unitate, „ca toţi să fie una”, devenea poruncă 
sfântă, nu numai pentru cei care primeau 

Taina Cununiei, ci şi pentru cei care căutau 
mântuirea în chiliile mânăstireşti. În acest 
sens putem spune că Taina Cununiei 
înfăptuieşte comuniunea mistică dintre 
Creator şi creatură, precum şi a creaturilor 
între ele, determinând astfel scopul 
căsătoriei: unirea în Hristos a celor doi soţi. 
Numai când cuplul se simte unit în Domnul 
lisus Hristos, căminul lor cunoaşte adevărata 
unime. Abia atunci cei doi - bărbatul şi femeia 
- ajung să împlinească porunca iubirii: 
„Poruncă nouă vă dau: Să vă iubiţi unul pe 
altul! Aşa cum v-am iubit Eu pe voi, aşa şi voi 
să vă iubiţi unul pe altul. Întru aceasta vor 
cunoaşte toţi că sunteţi ucenicii Mei, de veţi 
avea iubire unii pentru alţii” (In. 13, 34-35). 

Privită interconfesional, Taina Căsătoriei 
capătă noi exprimări, căci vom vedea în 
catolicism preoţi necăsătoriți, iar în ortodoxie 
«preoţii şi diaconii nu se pot căsători după 
hirotonie. Numai citeţii şi cantorii pot»116. 

Atât Biserica Ortodoxă, cât şi Biserica 
Catolică, recunosc indisolubilitatea Tainei 
Căsătoriei, deoarece, cei care se căsătoresc 
primesc har dumnezeiesc care lucrează 
asupra lor în veci. 

Fiind instituită ca taină de Mântuitorul 
Hristos, cununia a fost întărită şi de cuvintele 
Sfântului Apostol Pavel adresate efesenilor: 
„Femeile să li se supună bărbaţilor lor 
precum Domnul; pentru că bărbatul îi este 

cap femeii aşa cum şi Hristos îi este cap 
Bisericii, El, Mântuitorul trupului. Dar aşa 
cum Biserica i se supune lui Hristos, tot astfel 
şi femeile să le fie întru toate bărbaţilor lor. 
Bărbaţilor, iubiţi femeile voastre aşa cum şi 
Hristos a iubit Biserica şi pe Sine s-a dat 
pentru ea ca s-o sfinţească, curăţind-o prin 
baie de apă întru cuvânt. (...) Aşa sunt datori 
bărbaţii să-şi iubească femeile, ca pe propriile 
lor trupuri. Cel ce-şi iubeşte femeia, pe sine 
se iubeşte” (Efes. 5, 22-28). 

Din îndemnul Apostolului înţelegem că 
legătura cununiei, care de altfel este zidită în 
firea protopărinţilor Adam şi Eva, închipuieşte 
unirea tainică a Domnului lisus Hristos cu 
Biserica. Şi ştim că această legătură tainică s- 
a realizat şi se menţine până la sfârşitul 
veacurilor, prin lucrarea harului 
dumnezeiesc, har care, în cazul celor doi soţi, 
ridică legătura conjugală şi umple cuplul cu 
puterea Duhului Sfânt, pentru a păstra patul 
neîntinat. 

„Singura deosebire între cele două 
Biserici surori este că Biserica Apuseană, în 
primul rând, cum am văzut a instituit 
celibatul întregului cler, ceea ce nu este 
drept, deoarece este împotriva Scripturii şi a 
Tradiţiei bisericeşti, în timp ce Biserica 
Răsăriteană opreşte numai căsătoria 
episcopilor. Totodată, Biserica Răsăriteană 
respinge căsătoria a patra, care nu lipseşte în 

Biserica Apuseană; iar, căsătoria a doua şi, 
mai ales, pe a treia o îngăduie mai mult din 
pogorământ. Apoi, Biserica Apuseană în nici 
un caz nu îngăduie divorţul, impunând numai 
separație provizorie celor care nu se înţeleg, 
cu toate că, în împrejurări excepţionale, Papa 
dezleagă cununia, considerând-o ca nefăcută, 
în deosebi, la capetele încoronate”!!7. 

Desigur, respectivele deosebiri care 
există între cele două Biserici: Ortodoxă şi 
Catolică, cu privire la Taina Căsătoriei, 
precum şi la celelalte Taine, pot fi surmontate 
în iubire şi adevăr, iar recenta vizită a Papei 
Ioan Paul II la Bucureşti, e un început grăitor 
în această direcţie. 

De menţionat că şi-n Biserica Ortodoxă 
există restricţii în vederea administrării 
Sfintei Taine a Cununiei: „pentru orice 
membru celibatar al preoţiei funcţionale şi 
pentru călugări căsătoria nu este autorizată 
decât după reducerea stării lor la cea de 
laic.” ° 

Chiar şi credinciosul, membru de rând al 
Bisericii ortodoxe este îngrădit de Tradiția 
Bisericii, în privința numărului de căsătorii: 
„Prima căsătorie se face în deplină 
conformitate cu legea Bisericii, a doua este 
tolerată prin indulgență, o a treia este 
nefastă. Încă o căsătorie ţine deja de 
desfrâu.” 19 

Protestanţii însă, nu limitează numărul 
căsătoriilor, deoarece ei nu găsesc în cununie 
transmitere de har dumnezeiesc peste cei doi 
miri, cărora, în ortodoxie, prin cuvintele 
Mântuitorului li se făgăduieşte şi iertarea 
păcatelor. „Căsătoria - spun protestanții - n-a 
fost înfiinţată prima dată în Noul Testament, 
ci de la început, la facerea neamului omenesc. 
Ea a fost rânduită, în adevăr, de Dumnezeu şi 
are chiar făgăduinţe; dar, acestea nu se 
referă, în mod propriu, la Noul Testament, ci 
mai mult la viaţa corporală. Astfel, dacă 
cineva voieşte să o numească taină, trebuie să 
o deosebească de celelalte, care sunt, în sens 
propriu, semne ale Noului Testament şi 
mărturii ale harului şi iertării păcatelor.” 1% 

Cu toate aceste diferenţe, preotul 
ortodox este conştient că Fiul lui Dumnezeu, 
lisus Hristos, Om adevărat şi Dumnezeu 
adevărat, a dat tuturor celor care primesc 
lumină de la soare poruncă dumnezeiască: 
„Să iubeşti pe Domnul Dumnezeul tău din 
toată inima ta, din tot sufletul tău şi din tot 
cugetul tău. (...) Să iubeşti pe aproapele tău 
ca pe tine însuţi” (Mt. 22, 37-39). „Altă 
poruncă mai mare decât aceasta nu este” 
(Mc. 12, 31). 

Totodată, preotul ortodox şi cel care are 
pregătirea cuvenită pentru a intra în rândul 
clerului, este conştient că „Biserica Ortodoxă 
nu consideră viaţa conjugală cu totul 


110 


CÂNTAREA CÂNTĂRILOR 


incompatibilă cu preoţia, socotind că cei ce 
urmează să fie hirotoniți pot să se 
căsătorească înainte de hirotonie, fără să-şi 
părăsească soțiile (după aceea). Ea opreşte 
numai căsătoria a doua la cei preoţiţi, după 
exemplul Bisericii vechi şi după cele spuse de 
Apostol, în I Tim. 3, 2 şi Tit 1, 6, unde formula 
bărbat al unei femei (mias ginehos andra) nu 
însemnează nici  abţinerea şi evitarea 
desfrânării, nici îndepărtarea de poligamie, 
care era obişnuită atunci, cum s-au pronunţat 
mulţi exegeţi, fără o cercetare serioasă a 
textelor, ci în acestea Apostolul opreşte 
căsătoria a doua ca incompatibilă, din punct 
de vedere moral, cu misiunea sacră a 
păstorului, recomandând o singură căsătorie. 
(...) Dacă sinodul trulan, în anul 692, a 
hotărât abţinerea de la căsătorie pentru 
episcopi, la aceasta a ajuns, nu din descon- 
siderare faţă de căsătorie, ci, fiindcă a socotit 
celibatul mai folositor şi totodată mai 
convenabil pentru cârmuirea Bisericii fără 
griji din afară.” 1? 

Întrucât citatul de mai sus este cât se 
poate de lămuritor în ceea ce priveşte 
administrarea Sfintei Taine a  Căsătoriei 
viitorilor slujitori ai Sfântului Altar Ortodox, 
încheiem acest capitol, prin a afirma cu tărie, 
că: scopul suprem al căsătoriei este unirea cu 
Dumnezeu, pentru ca lupta cu ispita şi 
păcatul, la care este expusă familia creştină 

astăzi, să fie o luptă câştigată dinainte; 
mulţumită harului dumnezeiesc care lucrează 
la menţinerea unităţii cuplului, a familiei 
creştine. 

Atacaţi taina căsătoriei şi veţi ataca 
însăşi fiinţa societății în care viețuiesc 
creştinii. Valabilă pentru creştini, taina 
cununiei devine exemplu de virtute şi adevăr 
pentru cei din jur; chiar şi pentru „chinezi”. 

Numai în acest mod (de a acţiona) se va 
ajunge (într-o zi) la o unitate în diversitate: 
mondializarea despre care se vorbeşte tot mai 
insistent la început de secol XXI. 

«Taina cea mai mare a omenirii este 
naşterea 

lui Dumnezeu ca om şi taina cea mai 
mare a divinității este naşterea omului în 
Dumnezeu. 

Prin Hristos, Dumnezeu devine Chip şi 
omul, la rândul său, îşi descoperă propriul 
Chip.» 

Nicolai Berdiaev 


6. Într-un context în care viaţa de 
familie se înscrie pe un drum presărat cu 
ispite, asceza aduce la cei doi soţi 
cunoaştere interioară şi dragoste de 
viaţă. 

Împărţită între viaţa conjugală şi 
abstinenţă, familia de astăzi cunoaşte clipa de 
fericire în măsura în care cei doi soţi ştiu să-şi 
controleze instinctul. Viața ascetică în 
căsnicie, pentru soții moderni de astăzi pare 
ceva neverosimil, aducător de dezbinare şi 
ură între bărbat şi femeie. Chiar dacă de la 
origini, bărbatul şi femeia formează un trup, 
există totuşi între ei mici diferenţe: «crearea 
omului ca bărbat şi femeie, pentru ca 
singurătatea să fie desfiinţată până la 
rădăcini printr-o unire conjugală şi fizică şi 
spirituală, arată că această „mică diferenţă 
sexuală este semnul unei diferenţe fizice cu 
mult mai globală şi conjugală, şi că această 
diferenţă fizică globală şi conjugală este ea 

însăşi semnul magnific al unei diferenţe cu 
mult mai accentuată încă de toate persoanele 
luate la un loc, pentru care pot să fie în 
întregime conjugale. Pentru că nu este identic 
sau egal care, în ordinea dragostei, poate 
rupe singurătatea, poate permite să fie primit 
şi să primească în întregime. Dar, spune lisus, 
inimile acestei generaţii păcătoase persistă în 
păcat. Noi avem „ochii pentru a nu mai putea 
vedea”, „urechi pentru a nu mai auzi”, şi 
facem din corpul femeii mici decupaje 
erotice... Bărbatul şi femeia El crea: această 
unire conjugală de la origini arată, în lumina 
învăţăturii Domnului Iisus Hristos, că 
biologicul e mister şi semn la spiritualului, 
semn de asemenea al indivizibilei unităţi 
dintre biologic şi spiritual. 

Femeia este femeia pentru că sexul său 
biologic este feminin şi nu invers. Bărbatul 
este bărbat pentru că sexul lui biologic este 
masculin, şi nu invers.»122 

Din textul citat înţelegem, cu prisosinţă, 
că biologicul nu poate fi rupt de spiritual şi 
nici invers. Ceea ce surprinde însă este faptul 
că bărbatul, în tentativa sa de a se pierde în 
uitare, de multe ori, a ridicat femeii posta- 
mente din ceară, care, la apariţia soarelui 
benefic s-au topit, lăsând în urmă suflete în 
căutare. Viaţa cuplului este dominată de 
spirit, devenind astfel o viaţă spirituală. Când 
cuplul accentuează această latură firească, 

familia capătă noi dimensiuni în relaţia Om- 
Dumnezeu. Cei care se angajează pe un 
asemenea drum nu se luptă cu morile de vânt, 
ci cu un obstacol real: ispita de a fi mai mult 
în societate, de a duce o viaţă socială şi de a 
uita mirifica viaţă spirituală, în care pacea din 
Cer coboară peste cuplu. 

„Adâncindu-se în vastele singurătăţii, 
anahoreţii căutau să pătrundă pe teritoriile 
demonilor pentru a se lupta cu ei într-un mod 
mult mai eficient, corp la corp. Transformarea 
deşertului, într-un deşert al lor, cu mult mai 
angoasant decât un spaţiu nelocuit, decât o 
simplă retragere. Este vorba de această 
singurătate dorită de spiritul uman, pe care 
vine să o viziteze demonul arzător al amiezii, 
precum şi cel al disperării nocturne. Numai 
asceza încărcată de o extremă forţă aprecia 
justa măsură a adversarului şi-l confrunta în 
această „luptă singulară”, potrivit cuvintelor 
sfântului Benoit.” 1?3 

Cum poate să lupte cuplul cu demonul 
arzător al amiezii şi cu cel al disperării 
nocturne, dacă nu prin Biserică şi în Biserică, 
prin participarea la viața liturgică!%, 
rugându-se cu timp şi fără timp. Pentru a 
rămâne prezenti şi în viaţa socială, cei doi soţi 
îşi vor canaliza eforturile într-o muncă utilă, 
aducătoarea de bunuri materiale şi spirituale. 
Munca ordonată şi cu folos va aduce cuplului 
o existenţă, în care egoismul, lenea şi ispita 

se vor pierde în pustie, acolo unde lupta este 
„corp la corp” şi unde cel drept şi credincios 
învinge. 

„Să ne rugăm, deci şi noi, să fim jertfiți 
prin puterea Lui, şi să murim faţă de veacul 
răutăţii şi al întunericului. Să fie nimicit în noi 
duhul păcatului, să îmbrăcăm şi să primim 
sufletul Duhului celui ceresc, să fim ridicaţi 
din răutatea întunericului la lumina lui 
Hristos şi să ne odihnim (întru El), întru viaţă, 
în veci.” 125 

Pentru a nimici în ei duhul păcatului, 
bărbatul şi femeia, familia de astăzi, fără prea 
multă ezitare, trebuie să participe la viaţa 
Bisericii prin post şi rugăciune. Văzut din 
punct de vedere ortodox, postul se identifică 
cu spusele Inţeleptului Isus, fiul lui Sirah: „Nu 
fi nesăţios întru toată desfătarea şi nu te 
apleca la mâncăruri multe. Că în mâncărurile 
cele multe va fi durere şi nesaţul va veni până 
la îngreţoşare. Pentru nesaţiu, mulţi au pierit; 
iar cel înfrânat îşi va înmulţi viaţa.” Familia 
de astăzi, având ca model pe Mântuitorul 
Hristos care a postit patruzeci de zice şi 
patruzeci de nopţi în pustie, înainte de a 
începe propovăduirea Evangheliei (Mt. 4, 2; 
Luc 4, 2), familia deci, trebuie să înţeleagă că 
postul este rânduit pentru toţi creştinii, iar în 
familia unde se posteşte: „Postul potoleşte 
zburdăciunea trupului, înfrânează poftele cele 

nesăturate, curăţeşte şi înaripează sufletul, îl 
înalţă şi îl uşurează.” 18 

În situaţia în care postul, în viaţa de zi cu 
zi, nu este trăit în căsnicie, ca autentică 
poartă spirituală, prin care, în mod voit, prin 
iubirea harismatică dintre cei doi soţi, şi cu 
lucrarea harului, păcatele de tot felul sunt 
amorţite şi chiar smulse din rădăcini, atunci 
familia va fi afectată în însăşi esenţa ei. Boala 
şi suferinţa fizică şi sufletească întotdeauna a 
încercat viaţa omului, deci şi a cuplului. 
Neputinţa, limitele şi condiţia de muritor, 
omul şi le cântăreşte atunci când este atins de 
boală. Mai mult, orice boală poate face pe om 
să-şi întrezărească moartea. De aceea, atunci 
când cuplul - bărbatul şi femeia - consideră 
postul un lucru mărunt, lipsit de importanţă, 
trebuie să-şi amintească cuvintele: „Căci eu, 
Domnul, sunt vindecătorul tău” (Ieşirea 15, 
26). Respectarea posturilor este o datorie a 
bunului credincios, care este cuprinsă în 
porunca a doua a Bisericii!%. Tumultul vieţii 
cotidiene afectează într-o oarecare măsură şi 
viaţa spirituală a familiei, de aceea, când 
soţul şi soţia posteşte, ei trebuie să ştie cum 
postesc:  «Postiţi? Arătaţimi-o prin fapte. 
Cum? De vedeţi un sărac, aveţi milă de el; un 
duşman, împăcaţi-vă cu el; un prieten încon- 
jurat de un nume bun, nu-l invidiaţi; o femeie 
frumoasă, întoarceţi capul. Nu numai gura şi 
stomacul vostru să postească, ci şi ochiul şi 

urechile, şi picioarele şi mâinile voastre, şi 
toate mădularele trupului vostru. Mâinile 
voastre să postească rămânând curate şi de 
hrăpire şi de lăcomie. Picioarele, nealergând 
la privelişti urâte şi în calea păcătoşilor. 
Ochii, neprivind cu ispitire frumuseţile străi- 
ne... Gura trebuie să postească de sudalme şi 
de alte vorbiri ruşinoase.»178 

Chiar dacă în lucrarea de faţă încercăm 
să ne ocupăm de familie în general, 
considerăm că, privită în lumina Noului 
Testament, familia trebuie văzută prin prisma 
învăţăturii Mântuitorului Hristos şi a Sfinţilor 
Apostoli, căci altfel nu putem vorbi de o 
familie a cărei unitate este clădită pe adevăr 
şi iubire!29. 

Trăit ca o ofrandă adusă celuilalt şi lui 
Dumnezeu, postul ajută pe cei doi soţi să 
simtă prezenţa reală a Domnului nostru lisus 
Hristos. Şi aceasta nu este decât o cale. 
Pentru cuplul unit prin Taina Căsătoriei, lisus 
Hristos este cu siguranţă prezent în toate 
actele vieţii celor doi, vieţii cotidiene, câtă 
vreme ei trăiesc în comuniune cu Dumnezeu, 
prin post şi rugăciune. Ce se întâmplă în fami- 
lia unde numai unul dintre soţi posteşte? 
Găsim răspunsul în următoarea istorioară: 
«Un frate a întrebat pe un duhovnic zicând: - 
Părinte, trăiesc la un loc doi nevoitori în viaţa 
călugărească. Unul din ei şade în chilia sa şi 
posteşte cu mare înfrânare, zile întregi 

nemâncând nimic. Celălalt se mai înfruptă din 
bucate, dar slujeşte bolnavilor cu osârdie. A 
cărui faptă este mai plăcută de Dumnezeu? 

Răspuns-a bătrânul şi a zis: - Cel ce 
posteşte cu străşnicie, dar nu are dragoste de 
aproapele, acela măcar de s-ar spânzura de 
nările lui, nu poate fi asemenea celui ce 
slujeşte bolnavilor.»!5% Acolo (unde) postul 
este înlocuit cu iubire faţă de aproapele, 
Dumnezeu este prezent şi soţul respectiv, 
într-un târziu va ajunge să înţeleagă şi 
osteneala prin post a celuilalt; ajunge chiar să 
şi postească. 

Ce se întâmplă însă cu soţul care, din 
diferite pricini a pierdut credinţa, şi vede în 
post şi rugăciune fapte inutile, lipsite de 
importanţă pentru viaţa cotidiană? 

„Omul care se îndepărtează de 
Dumnezeu nu mai găseşte odihnă sufletească 
nici în viața aceasta trecătoare, dar nici în cea 
veşnică. Pentru că cel care nu crede în 
Dumnezeu rămâne nemângâiat în această 
viaţă, iar în viața veşnică viitoare Îşi 
osândeşte sufletul.” t3! 

Pentru ca cei doi soți să ducă o viață 
plăcută lui Dumnezeu şi oamenilor, ei trebuie 
să conştientizeze faptul că, pentru o familie 
normală, orice faptă, orice atitudine zilnică, 
trebuie raportate la Dumnezeu prin 
întrebarea: „Este Domnul Dumnezeu 
mulţumit de mine astăzi?” Dacă aşa vor 

decurge lucrurile, atunci relaţiile cotidiene 
ale cuplului, în mediul în care cei doi soţi îşi 
desfăşoară activitatea, se vor sprijini pe 
cuvintele Domnului lisus Hristos: „Nimeni nu 
poate să slujească la doi domni” (Mt. 6, 24). 
Bărbatul sau femeia care va sluji cu râvnă lui 
Dumnezeu, va ţine post şi se va ruga, 
conştient fiind de faptul că cel cu care intră în 
contact, deci cu aproapele - fie el şef de 
serviciu sau director - este creatura lui Dum- 
nezeu, pe care trebuie să-l privim prin ochii 
Mântuitorului Hristos. «Şi aceasta este o 
luptă necontenită, un „război nevăzut” la care 
este supusă familia astăzi. De aceea, „Văzută 
de jos, viaţa spirituală arată ca o luptă 
necontenită, numită „război nevăzut”, în care 
orice oprire devine o rămânere în urmă. 
Văzută de sus, aceasta înseamnă dobândirea 
darurilor Sfântului Duh. Această dublă 
mişcare se degaje clar din rugăciunea 
adresată Sfântului Duh: „Curăţeşte-ne de 
toată întinarea”, dar şi „Vino şi te sălăşluieşte 
întru noi”.»152 

Soţul şi soţia, în faţa diferitelor dificultăţi 
cotidiene, în loc să înceapă cu acuze la adresa 
aproapelui, se roagă lui Dumnezeu pentru a li 
se lumina interiorul sufletului, ca astfel să 
descopere atitudinea ce ar trebuie să adopte 
în relaţia cu aproapele. De multe ori piedicile 
interioare se opun iubirii aproapelui. Aceasta 
este tot o formă de post. 

„Dacă sufletul nostru şi-ar păstra limitele 
interioare luând ca obiect şi ţel al vieţii lui 
perfecțiunea divină, el n-ar mai avea nevoie 
de limitări exterioare şi s-ar bucura de 
plinătatea adevăratei libertăţi şi nemărginiri. 
Dar întorcând spatele Dumnezeirii, el îşi 
răstoarnă natura sa proprie, se lasă umplut 
de un conţinut rău, îşi face obiceiuri absurde 
şi se lasă atras de o falsă nemărginire: de 
nemărginirea iubirii de sine, de lipsa de ţel a 
lucrării minţii şi de lipsa de măsură a 
dorințelor simţurilor. În faţa acestei stări, 
înainte de a putea readuce sufletul nostru la 
adevărata lui poziţie între Divinitate şi lume, 
trebuie mai întâi să-l curăţim de răul pe care 
l-am agonisit între timp.”1%5 

Sufletele celor doi soţi, pentru a fi 
curăţite de răul pe care l-au acumulat zi de zi, 
trebuie să se smerească în faţa Domnului, 
aducând ca jertfă bine plăcută, postul. 

Imbinând postul cu rugăciunea, cuplul 
simte că obstacolele exterioare nu sunt decât 
semne văzute a ceea ce se întâmplă în 
interiorul lor, în sufletul lor, pe care dacă le 
depăşesc îşi câştigă din nou poziţia între 
Divinitate şi lume, înțelegând astfel noua 
armonie, care este lisus Hristos, Care a biruit 
lumea (In. 16, 33). Ajungând la această 
conştiinţă de sine, soţul sau soţia devin 
responsabili a ceea ce se petrece în jurul lor 
şi umblă: „nu ca nişte neînţelepţi, ci precum 

cei înţelepţi, răscumpărând vremea, căci 
zilele rele sunt”. Concluzionând, Apostolul 
Pavel zice: „De aceea nu fiţi fără minte, ci 
înţelegeţi care este voia Domnului” (Efes. 5, 
15-17). Iar celor care au conştiinţa amorţită, 
adormită de păcat, tot Apostolul Neamurilor 
le strigă: „Deşteaptă-te tu cel ce dormi, 
scoală-te din morţi şi asupra ta va lumina 
Hristos” (Efes. 5, 14). 

Despre învinuirea de sine, care nu capătă 
un caracter bolnăvicios şi de leitmotiv 
cotidian, soţii nu trebuie să se sperie, să 
problematizeze această comportare firească a 
omului care doreşte să aibă o conştiinţă 
curată, plăcută lui Dumnezeu şi oamenilor, ci 
să asculte cuvintele trăitorului Avva Pimen: 
„toate virtuțile şi-au aflat un sălaş, numai 
învinuirea de sine nu are unde să-şi plece 
capul, şi cu mare greutate răzbate omul fără 
aceasta.” 134 

Cuplul însă, nu trebuie să confunde 
învinuirea de sine controlată de rațiunea 
luminată de credința în Domnului Iisus 
Hristos, cu lupta contra gândurilor rele. Şi 
pentru a exemplifica, reproducem următorul 
pasaj: «Un călugăr se tot plângea starețului 
său că este foarte supărat de gândurile rele. 
Se jeluia mereu că gândurile rele năvălesc 
puhoi asupra lui ziua şi noaptea. Starețul îl 
asculta. Într-o bună zi îl chemă să vină după 
el îmbrăcat şi cu mantia călugărească. leşiră 

afară din incinta mânăstirii, afară din ţinutul 
ei. Ajungând pe un loc înalt, unde sufla vântul 
din toate părţile, stareţul îi porunci 
călugărului să dezbrace mantia şi să oprească 
vântul cu ea. Călugărul mirat de acea 
poruncă, răspunse: - Asta n-o pot face!” 
Starețul atunci îi zise: - Precum nu poţi opri 
vântul cu mantia; tot aşa nu poţi opri nici 
gândurile rele. Când vezi că vântul suflă tare, 
ca să nu te doboare, este destul să te ţii bine 
pe picioare. Tot aşa, pentru a nu te clătina 
gândurile rele, a nu te duce în ispită, anu te 
dobori în păcate, este destul dacă lupţi după 
lege împotriva lor...»15 Cuplul trebuie să fie 
conştient că „Oamenii, după felul cugetării 
lor, îşi îndreaptă mintea: sau la păcate, sau la 
oameni, sau la lisus”.!% Când gândul rău 
devine încercare şi vine pe neaşteptate, nu 
trebuie să ne lăsăm surprinşi, ci să căutăm să- 
i găsim cauza, fără a învinui pe cel de lângă 
noi, ca astfel să putem deveni noi înşine, căci 
aceasta este şi voia Domnului Dumnezeul“. 
Familia creştină consideră tot răul care 
se abate asupra ei, drept judecăți 
dumnezeieşti, care au ca scop curățirea 


sufletului de păcate: „Omul cuminte, 
gândindu-se la puterea tămăduitoare a 
judecăților dumnezeieşti, poartă cu 


mulţumire necazurile venite prin ele, 
nefăcând pe nimeni vinovat pentru ele, decât 
păcatele sale”1%. „Iar cel nebun, necunoscând 

providenţa atotinţeleaptă a lui Dumnezeu, 
păcătuieşte şi când e mustrat, socotind fie pe 
Dumnezeu, fie pe oameni ca pricinuitori ai 
relelor sale.”!5% 

În astfel de momente de cumpănă, soţul 
în cauză simte nevoia să fie sprijinit, ajutat de 
cel de lângă el. Acum este momentul ca soţul 
în cauză să fie conştientizat de ceea ce se 
întâmplă cu el şi în jurul lui, ca astfel, situaţia 
în care se află să fie suportată cu credinţă de 
întreaga familie. Dacă postul nu-l vom 
considera atât de eficient în astfel de 
momente, rugăciunea rămâne singura „armă” 
aducătoare de pace în sufletul soţului aflat în 
suferinţă. Căci „Cu aceleaşi ispite şi păcate cu 
care diavolul a ispitit şi a biruit pe membrii 
primei familii în Rai, atacă şi loveşte şi astăzi 
familia creştină. Mai mult, acum diavolul fo- 
loseşte şi alte ispite, reuşind să destrame tot 
mai mult familia, atât de bolnavă, de la 
sfârşitul mileniului nostru.”140 

Întrucât, considerăm noi, păcatele care 
stăpânesc astăzi lumea (creştină) şi 
desfiinţează scopul sacru al familiei 
întemeiată de Dumnezeu, reprezintă tot 
atâtea obstacole de trecut pentru fiecare 
familie care se compară, la un moment dat în 
viaţă, cu familia creştină, redăm mai jos 
aceste păcate: „Păcatele care au îndepărtat 
cel mai mult lumea de Dumnezeu şi au 

îmbolnăvit fără vindecare familia şi societatea 
creştină de astăzi, sunt următoarele: 


necredința în Dumnezeu şi îndoiala în 
credinţă; 

indiferentismul religios; 

lipsa totală de educație religioasă a 
tinerilor, a soților şi a copiilor; 
înstrăinarea aproape totală de 
Biserică, de rugăciune, de pocăință şi 
de Sfintele Taine; 

sectarismul şi lepădarea de dreapta 
credinţă; 

ura şi răzbunarea dintre părinţi, copii 
şi rude; 

lăcomia şi iubirea de averi; 
desfrânarea sub toate formele ei, 
concubinajul (căsătoria fără cununie 
religioasă), adulterul (înşelarea 
soțului sau a soției), sodomia (păcate 
trupeşti individuale),  malahia sau 
onania (păcate trupesti individuale) 
etc.; 

păzirea conjugală de orice fel, pentru 
a nu avea copii; 

avortul sau uciderea de copii, sub 
toate formele; 

vânzarea şi abandonarea de copii; 
alcoolismul (beţia), cu toate urmările 
lui; 

televizorul, radioul, video etc.; 

- pornografia în familie, prin filme, 
discoteci, cărţi, reviste şi imagini 
obscene de tot felul; 

- divorțul, cu toate urmările lui - 
căsătoria a doua, a treia, sinuciderea; 

- uitarea de Dumnezeu; 

-  hulirea de Dumnezeu; 

- vrăjitoria; 

-  osândirea şi clevetirea; 

- nemulțumirea pentru darurile primite; 

- moartea fără pocăință. 11! 

Ce-i rămâne de făcut familiei moderne, 
când se vede pusă în faţa unui astfel de 
„pomelnic” al păcatelor de azi? Nimic altceva, 
decât: „Răbdare şi pocăință, smerenie, post şi 
rugăciune, „căci toate ne sunt date, dar nu 
toate ne sunt de folos” (I Cor. 10, 23). Mai 
mult, soţii familiilor de astăzi au aceeaşi 
libertate pe care au simţit-o în Rai, Adam şi 
Eva, prima familie întemeiată de Dumnezeu, 
atunci când li s-a poruncit: „Din toţi pomii din 
rai poţi să mănânci, iar din pomul cunoştinţei 
binelui şi răului să nu mănânci, căci, în ziua în 
care vei mânca din el, vei muri negreşit” 
(Facerea 2, 16-17). 

Cât priveşte educaţia religioasă a 
tinerilor, despre care trebuie să spunem că, 
într-o zi binecuvântată de Dumnezeu, vor 
întemeia, la rândul lor, o familie, Sfântul 
Vasile cel Mare este cât se poate de clar: „Voi 
tinerii fiţi precum albinele care zboară din 

floare în floare, dar care culeg numai 
nectarul”, pentru că  „pudoarea este 
componenta fundamentală a personalităţii”!?. 

Soţilor, care consideră postul ca ceva 
căzut în desuetudine, le amintim că: păcat 
este atunci când îţi faci rău ţie însuţi, sau 
când faci rău la altcineva, iar rădăcina răului 
este diavolul, pe care îl putem birui „numai cu 
post şi rugăciune” şi credinţă deplină în 
Învierea lui Hristos. 

Cum poate cuplul să-şi trăiască viaţa în 
iubire, departe de păcat? 

„Oameni ai pământului, nu vă lăsaţi 
striviţi de asprimea vieţii. Luptaţi numai 
împotriva păcatului şi cereţi ajutorul lui 
Dumnezeu, iar El vi-l va da, căci este milostiv 
şi ne iubeşte. (...) Şi ştim că celor ce luptă cu 
păcatul, Domnul le dă nu numai iertarea dar 
încă şi harul Duhului Sfânt care bucură 
sufletul şi le dă o pace dulce şi adâncă.”!** 

În lupta cu păcatul, în familie, omul nu 
este întreg dacă este numai bărbat, nu este 
întreg dacă este numai femeie. Omul întreg 
este bărbat şi femeie. Şi ajungem la această 
unitate când bărbatul şi femeia îşi împreună, 
în acelaşi timp, trupurile şi sufletele lor". Aşa 
se atinge starea de iubire deplină, când 
iubirea este atât de mare, dumnezeiască, 
căci: „Când spun cuiva, te iubesc, spun, tu nu 


* Vezi Paul Evdokimov, „Jaina iubirii”, Edit. 
Christiana, Bucureşti, 1994. 

vei muri niciodată.” Şi dacă iubesc pe cineva, 
tin să se mântuiască şi nu-l împing spre 
adulter, spre fapta rea; căci prin el mă pot 
mântui şi eu: „Taina aceasta mare este; iar eu 
zic în Hristos şi în Biserică” (Efes. 5, 32). 

Răbdarea este acea virtute care întăreşte 
şi face să dureze în timp iubirea între cei doi 
soţi, până la sfârşitul vieţii, şi dincolo de 
moarte! Chiar dacă legătura trupească dintre 
bărbat şi femeie ţine o vreme, după care 
rămâne acea iubire sufletească, de admiraţie 
reciprocă, credinţa în lisus Hristos le 
dăruieşte răbdarea necesară trecerii tuturor 
valurilor vieţii. Dacă însă iubirea sufletească 
nu există, sau nu a existat, cei doi soţi rămân 
doi străini apropiaţi. Şi atunci, Taina 
Căsătoriei tinde să fie redusă numai la sexua- 
litate, ignorând iubirea sufletească, 
determinând astfel dispariţia responsabilităţii 
soţului faţă de soţie şi a cuplului faţă de 
Dumnezeu, responsabilitate care îşi are 
izvorul în plăcerea sufletească simțită de unul 
pentru celălalt. Cuplurile în care iubirea 
sufletească domină plăcerea trupească, vor 
simţi prezenţa lui Hristos în familia lor şi vor 
da naştere la copii plăcuţi lui Dumnezeu şi 
iubiţi de părinţii lor. 

„La unirea lui Dumnezeu nu se poate 
ajunge decât prin rugăciunea curată. Virtutea 
rugăciunii efectuează taina unirii noastre cu 
Dumnezeu, spune Sfântul Grigore Palama; 

căci rugăciunea este legătura făpturilor 
raţionale, cu  Făcătorul. Dar unirea cu 
Dumnezeu e mai presus şi de rugăciunea 
curată. Ea înseamnă dragostea desăvârşită. Şi 
pe aceasta nu o dă omul de la sine, ci îi vine 
din Dumnezeu.” 14 

Soțul (soția), având convingerea că omul 
este mărginit, limitat în timp şi spațiu, numai 
iubind pe Dumnezeu şi având convingerea că 
este iubit de Dumnezeu, poate să-şi trăiască 
viața alături de celălalt, în iubire. Când cei doi 
soţi se iubesc reciproc, ei nu-şi doresc 
moartea, ci o viaţă eternă. Datorită 
momentelor de plictiseală ce apar între cei 
doi soţi, datorită lipsei unei permanente 
noutăţi, ei fiind limitați, iubirea se dizolvă 
precum un cub de zahăr într-un ocean şi 
comunicarea slăbeşte. Când soţul (soţia) 
divinizează soţia iubită, fără a privi prin el la 
Dumnezeu, într-o bună zi se poate găsi pe 
marginea prăpastiei dintre rai şi iad. Dacă 
iubim pe aproapele nostru ca pe noi înşine, 
înseamnă că vedem în el chipul lui Dumnezeu, 
care ne poate ţine trează iubirea, până 
dincolo de mormânt. Această stare de trezvie 
spirituală trebuie menţinută prin post şi 
rugăciune. Nu se mărturisea Maria 
Egipteanca părintelui Zosima cu sute de ani 
în urmă, aşa cum ar trebui să se 
mărturisească şi femeile de astăzi?: „Mă 
ruşinez, părintele meu, să-ți spun ruşinea 

faptelor mele. lartă-mă, pentru Domnul. Dar 
de vreme ce ai văzut trupul meu gol atunci să- 
ti dezgolesc şi faptele mele, ca să cunoşti de 
câtă ruşine şi neruşinare este plin sufletul 
meu. Nu din pricină de a nu mă lăuda, după 
cum socoteai, n-am voit să-ţi povestesc 
faptele mele - căci cu ce am a mă lăuda eu, 
care am fost vas ales al diavolului? Ştiu însă 
că dacă voi începe să-mi povestesc viaţa, voi 
fugi de mine, cum fuge cineva de şarpe şi nu 
vei suferi să auzi cu urechile faptele nebune 
săvârşite de mine. Ţi le spun, fără să las ceva 
deoparte. Dar mai întâi, te jur, să nu încetezi 
de a te ruga pentru mine, ca să găsesc milă în 
ziua judecăţii”.!* Mult a iubit, mult i s-a 
iertat! Astăzi, pe Maria Egipteanca o găsim 
trecută în rândul sfinţilor plăcuţi lui 
Dumnezeu şi veneraţi de familiile care se 
luptă cu ispita. 

Întrucât fapta lucrătoare prin credinţă 
întăreşte temelia familiei moderne de astăzi, 
se cuvine să spunem că bărbatul (femeia) 
care caută ca (toate) faptele lui să fie mân- 
gâiate de suflarea Duhului Sfânt, determină 
pe Domnul lisus Hristos să nu se ruşineze de 
„neamul acesta desfrânat şi păcătos” (Mc. 8, 
38). Cuplul care trăieşte viaţa de familie cu 
prezenţa Domnului Dumnezeu în căminul lor, 
vor simţi că realitatea se spiritualizează, se 
transfigurează şi atunci lupta cu păcatul va fi 

doar o încercare venită benefic de la 
Atotţiitorul. 

„Taina cea mare stă în faptul că 
Dumnezeu a adus la existenţă şi persoanele 
create de o fiinţă comună îmbrăcate în trup, 
deci subiecte conştiente de valorile fiinţei lor 
şi ale universului material, pe care le trăieşte 
fiecare altfel şi le comunică una alteia, 
întărind şi cu voinţa unitatea lor de fiinţă şi 
împărțind modul de sesizare şi de actualizare 
a valorilor fiinţei umane şi ale universului. lar 
în Hristos ele devin şi subiecte active ale 
valorilor fiinţei divine, pentru îmbogățirea 
spre care le-a creat Dumnezeu cel din 
Treime.” 146 

Astfel stând lucrurile, prezența la 
Biserică, rugăciunea către Domnul Iisus 
Hristos şi Maica Domnului, împărtăşirea cu 
Trupul şi Sângele Domnului în zi de duminică, 
alungarea gândurilor rele şi evitarea 
certurilor interminabile; toate acestea sunt 
obligații ale cuplului, pentru a rămâne sub 
har. Aceasta este, de fapt imaginea unei fa- 
milii văzute în lumina Noului Testament. 

lată ce spune în acest sens teologul 
(român) Dumitru Stăniloae: „în calitatea de 
chip dinamic al lui Dumnezeu şi deci în 
năzuinţa de a se ridica tot mai sus, spre 
modelul necreat şi neschimbat, e dată, ca o 
altă formă a unității contrastelor, libertatea şi 
responsabilitatea lui. Omul e dat lui însuşi 

prin creaţie, dar e dat nu ca să rămână unde 
este, ci ca să se ridice, pe de o parte, prin 
eforturile lui, pe de altă, prin ajutorul lui 
Dumnezeu într-un urcuş continuu spre 
Prototip. lar aceasta o poate face numai prin 
unirea libertăţii cu responsabilitatea. Numai 
prin unirea ambelor poate înainta tot mai 
mult spre Dumnezeu al cărui chip este; spre 
Dumnezeu care este binele desăvârşit, dar 
Care este şi El liber. Pe de o parte, Dumnezeu 
e binele neschimbat pentru că e nelimitat, pe 
de altă parte, binele nu poate fi impus cu sila 
şi cucerit prin efort. De aceea, într-un anumit 
sens, în Dumnezeu binele coincide cu 
libertatea desăvârşită.” 147 

Ridicându-se prin efortul lor, bărbatul şi 
femeia, îşi deschid uşa inimii spre harul 
ceresc şi vor privi cele înconjurătoare cu ochi 
dumnezeieşti. lar uşa inimii şi celelalte uşi ale 
vieţii spirituale a cuplului se deschid prin post 
şi rugăciune. Şi atunci, cei doi soţi vor 
constata că, cel Care „lucrează toate în toţi” 
(I Cor. 12, 6), este prezent în viaţa de zi cu zi 
a familiei lor. 

Ce se întâmplă cu familia care rămâne în 
starea de ne-rugăciune? 

Starea de  ne-rugăciune favorizează 
pătrunderea în sufletul celor doi soţi a unor 
moduri de manifestare, respectiv, de a gândi, 
de a reflecta şi de a reactiva, în conformitate 
cu spiritul veacului, al aşa zisei modernităţi 

care face pe om să uite de Domnul lisus 
Hristos, căci: „Nimeni nu poate să slujească 
la doi domni, căci sau pe unul îl va uri şi pe 
celălalt îl va iubi, sau de unul se va lipi şi pe 
celălalt îl va dispreţui; nu puteţi sluji lui 
Dumnezeu şi lui mamona” (Mt. 6, 24). 

În acest context este bine să explicăm 
parabola nunţii fiului de împărat: 
„Asemănatu-s-a împărăţia cerurilor omului 
împărat care i-a făcut nuntă fiului său. Şi şi-a 
trimis slujitorii să-i cheme la nuntă pe cei 
poftiţi, dar ei n-au vrut să vină. Din nou a 
trimis alţi slujitori, zicând: „Spuneţi-le celor 
chemaţi: lată, mi-am pregătit ospăţul, juncii 
mei şi cele îngrăşate s-au junghiat şi toate 
sunt gata. Veniţi la nuntă! Dar ei, fără să ţină 
seama, s-au dus unul la țarina sa, altul la 
neguţătoria lui, iar ceilalţi, punând mâna pe 
slujitorii săi, i-au batjocorit şi i-au omorât. Şi 
auzind împăratul acela, s-a mâniat; şi 
trimiţându-şi oştile, i-au nimicit pe ucigaşii 
aceia, şi cetăţii lor i-au pus foc. Atunci a zis 
către slujitorii săi: Nunta este gata, dar cei 
poftiţi n-au fost vrednici. Mergeţi dar la 
răspântiile drumurilor şi pe câţi îi veţi găsi, 
chemaţi-i la nuntă. Şi ieşind slujitorii aceia la 
răspântii, i-au chemat pe toţi câţi i-au găsit, şi 
răi, şi buni, şi s-a umplut casa nunţii cu 
oaspeţi. lar împăratul, intrând să-şi vadă 
oaspeţii, a văzut acolo un om care nu era 
îmbrăcat în haină de nuntă şi i-a zis: Prietene, 

cum de ai intrat aici fără să ai haină de 
nuntă? El însă a tăcut. Atunci împăratul a zis 
către slujitori: legaţi-l de picioare şi de mâini, 
luaţi-l de aici şi aruncaţi-l în întunericul cel 
mai din afară! Acolo va fi plângerea şi 
scrâşnirea dinţilor. Că mulţi sunt chemaţi, dar 
puţini aleşi” (Mt. 22, 2-14). 

În parabola redată integral, Domnul 
nostru lisus Hristos aseamănă Împărăţia 
cerurilor cu un împărat care a făcut nuntă 
fiului său, dar la care nuntă, invitaţii nu au 
vrut să vină. Supărat, împăratul îşi trimite 
slugile casei sale la răspântiile drumurilor, să 
cheme: cerşetorii, uitaţii de lume, şchiopii 
etc. Dar în mulţimea aceasta pestriță, unul 
singur purta în continuare haina lumii 
acesteia, deci nu era îmbrăcat în haină de 
sărbătoare. Din această cauză, împăratul 
porunceşte ca el să fie azvârlit în întunericul 
cel mai din afară. De ce? Oare toţi ceilalţi 
aveau haină nouă? Răspunsul este afirmativ! 
Odată intraţi la nuntă, conştienţi de măreţia 
evenimentului, vor cere să fie îmbrăcaţi 
potrivit unei asemenea situaţii. Celui care 
este aruncat în cele mai din afară i s-a 
reproşat faptul că a vrut să rămână îmbrăcat, 
la un astfel de eveniment, atât sufleteşte, cât 
şi trupeşte, cu vechile haine, refuzând să 
simtă bucuria noii Împărăţii în care intrase. 
Dacă raportăm cele întâmplate în parabolă, la 
viaţa cuplului de astăzi, înţelegem că, de 

multe ori, cei doi soţi, sunt chemaţi la masa 
sfântă, la Sfânta Impărtăşanie, dar ei se 
prezintă în faţa sfântului altar în haine 
ponosite şi murdare. Sufletul lor este 
îmbrăcat în haina veche a păcatului 
nemărturisit, iar trupul lor trăieşte alături de 
suflet sfâşierea şi separarea de Dumnezeu. - 
Se crează astfel în interiorul bărbatului (sau 
al femeii) două lumi care se resping reciproc: 
o lume guvernată de legile omeneşti, şi o 
lume aparent spirituală în care ei încearcă să- 
şi găsească pacea pierdută de mult. Ceea ce 
poate uni cele două lumi este rugăciunea 
Tatăl Nostru: „facă-se voia Ta în cer şi pe 
pământ”. De aceea Sfântul Apostol Pavel 
îndeamnă familiile creştine şi pe noi toţi: 
„Rugaţi-vă neîncetat!”, adică cu timp şi fără 
timp, oriunde şi oricând. Şi „Nu vă îngrijiţi 
pentru sufletul vostru ce veţi îmbrăca, nici 
pentru trupul vostru cu ce vă veţi îmbrăca: au 
nu este sufletul mai mult decât hrana şi trupul 
mai mult decât îmbrăcămintea? (...) Că după 
toate acestea se străduiesc neamurile; ştie 
doar Tatăl vostru Cel ceresc că aveţi nevoie 
de ele. Căutaţi mai întâi lImpărăţia lui 
Dumnezeu şi dreptatea Lui şi toate acestea se 
vor adăuga vouă. Nu vă îngrijiţi de ziua de 
mâine, căci ziua de mâine se va îngriji de ale 
sale. Ajunge zilei răutatea ei.” (Mt. 6, 25-34). 
Raportând în faţa Domnului Dumnezeu, prin 
intermediul rugăciunii, toate nevoile şi toate 

frământările zilnice, cei doi soţi vor trăi pe 
pământ, dar în haină nouă, insuflaţi, în tot ce 
întreprind, de puterea sfinţitoare a Duhului 
Sfânt, prin Fiul, în Tatăl. 

Astfel prinşi în Împărăţia lui Dumnezeu, 
care începe aici pe pământ şi se continuă 
dincolo de moarte, cei doi soţi vor simţi, când 
sunt împreună, bucuriile curate percepute 
prin cele cinci simţuri ale trupului; anume: 
simţul auzului, prin încântarea sufletului la 
cuvintele plăcute spuse de unul din soţi, 
celuilalt; dar nu prin muzică halucinantă... 
Asemenea bucurii poate pricinui ochiul, când 
vede în celălalt de lângă el, chipul lui 
Dumnezeu; cu condiţia să nu-şi arunce 
privirea prin reviste obscene, sau pe ecrane 
cu filme nepotrivite pentru o familie creştină 
(Rom. 7, 19). 

Apropierea curată dintre sexe, dintre 
bărbat şi femeie, în scopul perpetuării vieţii, 
este izvor de bucurie, „o înălţare şi o răsplată 
a Domnului pentru concursul ce fiinţa vie îl dă 
continuării vieţii în lume. O înălţare a lui până 
la  întrezărirea bucuriei fără nume a 
creaţiei.”!* Exprimând aceasta, în Taina 
Căsătoriei, Biserica dă ultimele îndrumări, 
zicând: „...să te veseleşti cu femeia ta, păzind 
marginile legii, că Dumnezeu aşa a 
binevoit...”, şi deci nu construirea şi 
înmulţirea caselor de toleranţă şi a desfrâului 
de orice fel (Aghiasmatar, p. 91). 

„Căutaţi mai întâi Împărăția lui 
Dumnezeu şi dreptatea lui” şi numai atunci 
cuplul creştin va simți bucurii superioare. 
Soţul care ajunge să săvârşească binele şi să 
intre în comuniune cu Dumnezeu, prin 
rugăciune curată, are roadele unei bucurii 
adevărate, grijile vieţii de zi cu zi sunt 
împrăştiate de rugăciunea săvârşită împreună 
cu celălalt soţ. 

Numai în măsura în care bucuria şi 
desfătarea sunt împreunate cu cumpătarea, 
cu virtutea, cu binele, cu rugăciunea, cu 
dobândirea Duhului Sfânt, în viaţa cotidiană, 
ea este folositoare vieţii şi desăvârşirii întru 
Domnul lisus Hristos. 

Este bine să ştie tânăra familie ce spune 
Tradiţia bisericii cu privire la sufletele găsite 
nepregătite în ceasul de pe urmă, numai 
astfel vor înțelege importanţa ascezei - 
postului şi rugăciunii - în viaţa cuplului: „Apoi 
după ce se desparte sufletul de trup, când el 
depune multă sârguinţă pentru a se sui la cele 
cereşti, la Ziditorul său, atunci - precum bine 
vezi - aceste duhuri viclene ale vămilor văzdu- 
hului, îl opresc pe loc, arătându-i scrise toate 
păcatele lui. Atunci sufletul dacă are mai 
multe fapte bune decât păcate, nu-l pot opri 
vameşii aceia; iar dacă vor afla la el mai 
multe păcate decât fapte bune, îi opresc pe 
un timp în stăpânirea lor şi-i închid în 
temniţele iadului, unde-i muncesc atât cât le 

permite Dreptatea  Dumnezeiască. Acolo 
suferă greu şi se chinuieşte Sufletul acela, 
până ce cu: posturi, rugăciuni, milostenii, 
Sfinte Liturghii, pomeni şi alte faceri de bine 
făcute Bisericilor şi săracilor de către ai săi, 
primeşte răscumpărare şi iese afară din 
iad.”119 

De aceea se cere celor doi soţi să 
cuprindă în rugăciunea lor şi pe cei răposaţi 
întru Domnul. Rugăciunea trebuie făcută în 
permanenţă, oricare ar fi împrejurările vieţii, 
căci sufletul, care e organul respirației 
duhovniceşti, nu ar trebui niciodată să se 
oprească din a respira Duh Sfânt!5. 

Prin efort continuu, prin post şi 
rugăciune, familia creştină va face ca 
Dumnezeu Sfinţitorul - Duhul Sfânt - să 
sălăşluiască în căminul lor. Nu vor mai fi 
împiedicaţi să se roage în interiorul lor, în 
sufletul lor, pentru că Duhul Sfânt e cel care 
se roagă în sinet. Iată de ce asceza - postul 
şi rugăciunea - sunt recomandate (de 
Biserică) soților care doresc să simtă 
prezenţa lui Dumnezeu şi să trăiască o viaţă 
conjugală demnă şi plină de bucurii duhov- 
niceşti; într-o societate umană, care nu ştie 
încă să-şi înţeleagă indivizii, precum şi 
propria-i menire: de pedagog către Hristos. 
lată adevărata perspectivă spre o reală 
uniformizare (fie ea numai) economică. 

«În timpul liturghiei ne rugăm cu toții, 
suntem 

co-liturgici când se invocă Duhul Sfânt, 
dar preotul 

ne spune că Dumnezeu e cu noi.» 
Olivier Clement 


7. Imagine a Bisericii, femeia trebuie 
să asculte chemarea bărbatului său, 
precum Biserica Îl urmează şi I se 
supune lui Hristos (Efes. 5, 24), „pentru 
că bărbatul îi este cap femeii aşa cum şi 
Hristos îi este cap Bisericii, El, 
Mântuitorul trupului” (Efes. 5, 23). Bise- 
rica şi Hristos devin astfel arhetipuri ale 
familiei de astăzi. 

„Fiul lui Dumnezeu, făcându-Se om, a dat 
oamenilor cea mai mare pildă de smerenie din 
iubire, arătând că iubirea e atenţie la altul, 
până la uitarea deplină a importanţei proprii. 
Dar caracterul paradoxal al iubirii l-a 
evidenţiat în faptul că tocmai în uitarea cuiva 
de sine, din preţuire a altuia, se arată 
mărimea spirituală a lui. Fiul lui Dumnezeu, 
Care e viaţa şi puterea nemărginită, arată 
celui creat prin El Însuşi din nimic, atâta 
iubire, că se coboară la nivelul lui, ba merge 
chiar până la moarte pentru el, iar prin 
aceasta, dă o valoare nemăsurată celui creat 
prin El din nimic, arătând chiar prin aceasta 
că El poate investi, din iubirea Lui, chiar pe 

Cel ce n-are nimic de la sine, cu importanţă, 
de a-l ridica la nivelul Său.”!*2 Făcând o 
legătură cu ceea ce spune Sfântul Apostol 
Pavel în Epistola către Efeseni, vom înţelege 
că în textul Sfintei Scripturi nu este vorba de 
o inferiorizare a femeii în raport cu bărbatul: 
„Femeile să li se supună bărbaţilor lor 
precum Domnului; pentru că bărbatul îi este 
cap femeii aşa cum şi Hristos îi este cap 
Bisericii, El, Mântuitorul trupului. Dar aşa 
cum Biserica I se supune lui Hristos, tot astfel 
şi femeia să le fie întru toate bărbaţilor lor” 
(Efes. 5, 22-24). 

Exegeţii care au început să interpreteze 
textul epistolei fără să facă apel la inspiraţia 
Duhului Sfânt, care a călăuzit pe Sfântul 
Apostol Pavel în încercarea lui de a stabili 
raportul existent între Biserică şi Domnul 
lisus Hristos, întemeietorul ei, au uitat 
cuvintele Apostolului adresate celor doi soţi, 
şi anume: „supuneţi-vă unul altuia întru frica 
lui Hristos” (Efes. 5, 21). De aici rezultând şi 
dezlegarea textului precedent: supunerea de 
bunăvoie; soţul să se supună soţiei, iar soţia 
să se supună soţului, luând ca model de 
urmat raportul dintre Hristos şi Biserică. 
Numai suportându-se reciproc, cei doi soţi 
ajung la supunere de bunăvoie, devenind 
astfel un singur trup, precum Biserica una 
este, chiar dacă cuprinde totalitatea celor 

care trăiesc în comuniune cu Domnul nostru 
lisus Hristos. 

Sfântul loan Gură de Aur, referindu-se la 
textul citat, învaţă că bărbatul şi femeia au 
parte în egală măsură la autoritate şi la 
independenţă!s. Precum în Biserica lui 
Hristos se exprimă o singură voinţă pentru că 
este un trup, Trupul lui Hristos, tot aşa, când 
bărbatul sau femeia îşi exprimă voinţa, nu 
mai este vorba de două voințe diferite, ci de o 
singură voinţă. „In iubire este cunoscută 
recunoştinţa demnităţii personale a celuilalt, 
precum şi unicitatea sa fără echivalent: de 
fapt, luaţi ca fiinţe umane, fiecare dintre ei a 
fost ales de Dumnezeu pentru el însuşi, 
printre creaturile de pe pământ; totuşi, printr- 
un act conştient şi responsabil, fiecare se 
dăruieşte celuilalt în libertate, precum şi 
copiilor primiţi de la Dumnezeu.” 154 

Dacă ajunge să se înţeleagă acest mesaj, 
între cei doi soţi nu vor apărea divergențe, 
pentru că în familia respectivă s-a ajuns la o 
unică voință prin iubire reciprocă şi 
rugăciune în comun. Şi astfel se ajunge la 
egalitate perfectă, întrucât nici unul nu-şi mai 
aparţine sieşi, ci bărbatul aparţine femeii, iar 
femeia aparţine bărbatului. De aceea Biserica 
Ortodoxă este de acord cu ceea ce spune 
Papa Paul VI cu privire la femeia de azi: „În 
multe ţări, statutul femeii face să înceteze 
discriminarea efectivă şi stabileşte raporturi 

de egalitate în drepturile şi respectul 
demnităţii sale care devine obiect de 
cercetare, câteodată de revendicări 
insistente. Noi nu vorbim de această falsă 
egalitate care ar nega distincţiile stabilite de 
Creator la creaţie şi care ar fi în contradicţie 
cu rolul specific, atât de capital, al femeii în 
inima familiei, cât şi în societate. Evoluţia 
legislaţilor trebuie, din contră, să meargă în 
sensul protecţiei propriei sale vocaţii, în 
acelaşi timp cu recunoaşterea independenţei 
sale, luată ca persoană, cu egale drepturi de 
participare la viaţa culturală, economică, 
socială şi politică.”!% 

indemnul Sfântului Apostol Pavel: 
„Bărbaţilor, iubiți pe femeile voastre aşa cum 
şi Hristos a iubit Biserica şi pe Sine S-a dat 
pentru ea” (Efes. 5, 25), reprezintă altruismul 
suprem de care trebuie să dea dovadă 
bărbatul, văzut în cele două ipostaze: de soți 
şi de tată. Ştim că Domnul lisus Hristos s-a 
smerit pe sine, chip de rob luând, dându-şi 
viaţa pentru Biserică. Spălând picioarele 
apostolilor la Cina cea de Taină, lisus Hristos 
se smereşte în faţa Bisericii, supunându-se ei. 
Mai mult, Mântuitorul ascultând rugămintea 
Maicii Sale - care era arhetip al Bisericii - la 
nunta din Cana, chiar dacă: „Încă n-a venit 
ceasul Meu”, Hristos devine arhetip şi cale, 
armonie şi unitate pentru familia creştină de 
astăzi. 

Însuşi Domnului lisus Hristos învaţă: 
„Împărații neamurilor domnesc peste ele şi 
cei ce le stăpânesc se cheamă binefăcători. 
Dar între voi să nu fie aşa, ci cel mai mare 
dintre voi să fie asemenea celui mai mic; şi 
căpetenia, asemenea celui ce slujeşte. Căci 
cine este mai mare: cel ce stă la masă, sau cel 
ce slujeşte? Oare nu cel ce stă la masă? Dar 
Eu, în mijlocul vostru, sunt asemenea celui ce 
slujeşte” (Luc. 22, 25-27). 

Plecând de la cele spuse de Mântuitorul 
şi explicate şi aprofundate de Sfântul Apostol 
Pavel, vom constata că, Tradiţia Bisericii va 
continua să identifice familia cu Biserica: 
Sfântul Clement al Alexandriei numeşte 
căsătoria „casa lui Dumnezeu” şi îi aplică 
cuvântul despre prezenţa Mântuitorului: „Eu 
sunt în mijlocul vostru” (Mt. 18, 20). Or, după 
Sfântul Ignatie din Antiohia: „unde este 
Hristos este şi Biserica Lui”, ceea ce face să 
se vadă limpede natura ecclesială a 
comunităţii conjugale. Nu întâmplător Sfântul 
Pavel îşi plasează magistral învăţătura despre 
căsătorie în contextul  epistolei despre 
Biserică, Epistola către Efeseni. Apostolul 
vorbeşte despre „Biserica familiei”, (i cat icon 
ecclisia) (ROM. 16, 5) şi după el, Sfântul Ioan 
Gură de Aur vorbeşte despre „mica Biserică” 
(ecclisia milra). Este aici mai mult decât o 
simplă analogie. Simbolismul Scripturilor dă 
la iveală o corespondență foarte intimă între 

diversele planuri, pe care le arată ca expresii 
diferite ale realităţii unice.” 156 

De fapt, fiecare membru al cuplului, luat 
în parte, e în acelaşi timp şi membru al 
comunităţii creştine: „Iar voi sunteţi trupul lui 
Hristos şi mădulare (fiecare) în parte (I COR. 
12, 27). Afirmația este cât se poate de 
adevărată pentru familia creştină, dar pentru 
familia care este încă în căutarea adevărului, 
devine o ofensă... 

Ce-i de făcut? Dacă cei doi soţi sunt uniţi 
prin Taina Cununiei, atunci lucrurile sunt 
fireşti şi cu puţină abnegaţie, cei doi vor 
înţelege că nimic nu se poate face în afara 
Bisericii, deci rupţi de Hristos. Dacă însă cei 
doi soţi s-au mulţumit numai cu mersul la 
primărie, ei rămân clarificaţi în faţa societăţii 
în care trăiesc, dar lipsiţi de arhetip, de un 
model de urmat în viaţa lor de familişti. În 
cazul acesta riscul de a se ajunge la o 
ruptură, la divorţ, este cu mult mai mare 
decât în primul caz menţionat. 

Pentru familia văzută în lumina Noului 
Testament, soţii uniţi prin Taina Cununiei, 
sunt uniţi prin Hristos, care este „soţ” şi cap 
al Bisericii. De aceea vieţile celor doi nu le 
mai aparţin personal, ci sunt - trup şi suflet - 
ai Domnului lisus Hristos. 

„Şi vor fi amândoi un trup” (Facerea 2, 
24; Efes. 5, 31), „atunci când nu mai sunt doi, 
ci un trup” (Mt. 19, 6): „taina aceasta mare 

este; iar eu zic în Hristos şi în Biserică” (Efes. 
5, 32). 

De menţionat că, în mistica ortodoxă, 
faza de unire cu Hristos, „porneşte din 
fermecătorul poem al Cântării Cântărilor, în 
al cărui mistic simbolism, mireasa e Biserica, 
iar mirele e Hristos, sau mireasa e inima 
înflăcărată de mirele divin.” 137 

Clement Romanul spune că Dumnezeu l-a 
făcut pe om bărbat şi femeie, unde bărbatul 
înseamnă Hristos, iar femeia înseamnă 
Biserică!5. Dacă ne aducem aminte şi de 
cuvintele Sfântului Apostol Pavel: „lubiţi-vă 
după cum şi Hristos a iubit Biserica, şi S-a dat 
pe Sine pentru ea, ca s-o sfinţească, curăţind- 
o cu baia apei prin cuvânt” (Efes. 5, 25, 26). 
Inţelegem că avem de a face cu un îndemn la 
asceză, la trăire duhovnicească, pentru cei 
doi soţi care au primit binecuvântarea de la 
Dumnezeu prin Taina Cununiei. Mai mult, 
pentru ca familia, cei doi soţi, să trăiască în 
unime, trebuie ca fiecare să-şi dăruiască 
viaţa, celuilalt, şi să se supună unul altuia, 
întru frica lui Hristos (Efes. 5, 21). 

În familia unde domină neîncrederea, 
lipsa de credinţă, cu greu putem vorbi de o 
dăruire a vieţii. De ce? Pentru că acei doi soţi 
nu au model, nu au arhetip de urmat, nu au 
un crez. „Credinţa e un dialog. Dar vocea lui 
Dumnezeu este aproape tăcere; ea exercită o 
presiune de o delicateţe fără margini şi 

niciodată irezistibilă. Dumnezeu nu dă ordin, 
El lansează invitaţii. Decretului unui tiran i se 
răspunde cu o surdă rezistenţă, la invitaţia 
Stăpânului la ospăț răspunde fericita 
acceptare a „celui care are urechi”, care se 
face pe sine ales strângând în mână darul 
oferit.” 159 

Cuplurile care sunt în căutare, a căror 
voinţă se clatină, pot ajunge la un echilibru 
interior cultivând cele trei componente ale 
sufletului: sentimentul, raţiunea şi voinţa, 
luând ca arhetip pe Domnul lisus Hristos şi 
Biserica Sa. 

Trebuie subliniat faptul că, potrivit 
trăitorilor, ceea ce poate realiza ideea, vine 
totdeauna din alianţa ei cu puterile afective, 
sentimentale, care antrenează voinţa cuplului, 
determinând-o la realizarea datoriei impusă 
de rațiune. „O idee care ne este indiferentă, 
din punct de vedere sentimental, nu duce la 
acţiune.” Preotul şi  levitul, din pilda 
Mântuitorului Hristos, aveau idee despre 
ajutorul necesar celui căzut şi rănit. Totuşi, 
„văzându-l au trecut pe alături.” De abia 
samarineanul, „căruia i s-a făcut milă, s-a 
apropiat şi i-a legat rănile, la adus la casa de 
oaspeţi şi a îngrijit de el” (Luc. 10, 25-37). 

Voința cuplului, deci, are nevoie de aşa 
zisele idei forţă, care luminează, dar şi 
încălzesc, dând putere; idei ce le pot găsi în 
Sfânta Scriptură. 

Rațiunea este lumina şi ochiul vieţii 
morale: „Dacă ochiul tău va fi curat - zice 
Mântuitorul Hristos - tot trupul tău va fi 
luminat; iar dacă ochiul tău va fi rău, tot tru- 
pul tău va fi întunecat” (Mt. 6, 22-23). 
Rațiunea este aceea care dă voinţei cuplului - 
celor doi soţi - principii de orientare, 
arătându-le ce să facă, cum să facă, de ce să 
facă, ce mijloace să întrebuinţeze, care vor fi 
urmările, care vor fi greutăţile şi cum le vor 
întâmpina. Voința cuplului trebuie educată în 
aşa fel încât să asculte tot timpul la lumina 
raţiunii, care este lisus Hristos, astfel cade 
roabă instinctului şi patimilor, şi atunci 
unitatea familiei este în pericol. De aceea 
rolul voinţei cuplului se pune mai ales în 
legătură cu patimile care robesc de multe ori 
întreaga activitate a omului. Aşa sunt: 
desfrânarea, lăcomia  pântecelui, beţia, 
iubirea de argint, mânia,  întristarea, 
trândăvia, ura, slava deşartă, mândria etc. „A 
domina toate aceste manifestări, a rezolva 
toate aceste conflicte, contradicții, dând 
naştere unei armonii superioare este o 
lucrare de geniu, pe care trebuie s-o facă 
voinţa.” 150 

Astăzi, un rol important în formarea 
voinţei îl are educaţia creştin-ortodoxă din 
familie, când se pun bazele educaţiei 
copilului, hotărâtoare pentru tot restul vieţii. 
Un rol deosebit au Biserica, şcoala, 

mânăstirea. Dar cea mai însemnată temelie 
pentru dezvoltarea şi formarea voinţei, mai 
ales la oamenii mari, este autoeducaţia, adică 
voinţa îşi face ea însăşi educaţia sa. Dar, 
atenţie! Soții trebuie să fie conştienţi că o 
autoeducaţie sănătoasă trebuie să aibă ca 
model, ca arhetip, pe Hristos şi Biserica Sa. 

Aşa se înţelege supunerea soţului faţă de 
soţie şi invers: drept semn harismatic al unei 
unităţi de voinţă. Fiul, Domnul nostru lisus 
Hristos, nu a ascultat şi nu i s-a spus Tatălui 
Ceresc decât pentru că au o singură voinţă: 
mântuirea omului. De asemenea, Biserica 
este sub ascultarea Mântuitorului Hristos 
pentru că are o singură şi unică voinţă cu 
Acesta. Şi atunci înţelegem de ce Sfinţii 
Părinţi consideră ascultarea soţiei faţă de soţ, 
drept un semn că cei doi una sunt. 

În consecinţă, cuplul, familia creştină, 
care are ca model, ca arhetip, pe Domnului 
lisus Hristos şi Biserica sa, rămâne în unime 
şi dincolo de veci; nu numai într-o lume 
prezentă, care se vrea uniformizată şi supusă 
dictonului latin: „Divide et impera”. 

«Nebunia Evangheliei e o nebunie calmă 

şi modestă. Creştinismul recunoaşte existența 
unor taine 

şi nu se străduieşte să le rezolve cu cifre 

a căror valabilitate nu poate stârni unei minţi 
câtuşi de puțin raţionale decât nevoia să 
ordone muşchilor motori schițarea unui 
zâmbet.» 

N. Steinhardt 


8. Pentru a ne ocupa de renaşterea 
spirituală a familiei se cuvine să 
încercăm să ne explicăm ce este viaţa şi 
de ce este nevoie de o revenire la viaţa 
cea nouă întru Hristos, pentru cei care au 
primit Taina Cununiei. 

Sfânta Scriptură ne spune că Dumnezeu 
Tatăl are viaţă în Sine Însuşi: „aşa precum 
Tatăl are viaţă în Sine Însuşi, aşa i-a dat şi 
Fiului să aibă viaţă în Sine Însuşi” (In. cap. 
14). 

Domnul Dumnezeu este viaţă. El este 
dătătorul viaţii. În decursul istoriei omenirii, 
omul a încercat să înţeleagă cu mintea care 
este structura acestui dar al lui Dumnezeu, 
respectiv: viaţa. După învăţătura ortodoxă, 
omul este cununa creaţiei lui Dumnezeu şi 
este alcătuit din trup şi suflet. 

Fără a intra în multe amănunte 
ştiinţifice, vom încerca să  surprindem 
fenomenele care stau la baza vieţii. 

La baza vieții este celula vie. 
Continuitatea vieții se face de către celula-ou, 
ovulul fecundat al mamei de către 
spermatozoidul fecundant al tatălui. Nucleul 
celulei vii poartă un mesaj codificat, 
cromozomii, care sunt în număr de 46XX, la 
femeie, sau 46XY, la bărbat. Creşterea copi- 
lului se face prin diviziunea (împărţirea) 
celulară numită mitoză. În cromozom se 
găseşte substanţa ereditară (ceea ce se 
transmite din tată în fiu) care se află în genă, 
iar gena este o moleculă!“!. După cum bine se 
ştie, chimia ne descrie molecula ca fiind 
formată din mai mulţi atomi. In jurul 
nucleului, partea centrală a unui atom, se 
rotesc electronii pe orbite (trasee) bine 
stabilite. 

În conformitate cu teoria cuantică, la 
nivel atomic, în sistemele mici (exemplu 
celula), energia este discontinuă, iar trecerea 
dintr-o stare în alta, se numeşte salt cuantic, 
adică trecerea electronului de la un nivel de 
energie la altul, de pe o orbită pe alta, dar nu 
în mod continuu, păstrându-se însă o ordine 
extraordinară,  desăvârşită!%?. De aceea, 
oamenii de ştiinţă, văzând că nimic nu este 
supus întâmplării acolo, afirmă existenţa unei 
Raţiuni Superioare, a lui Dumnezeu, 
Creatorul lumii. 

Ceea ce poate să producă dezordine în 
materie şi în structura sistemelor vii - din 

punct de vedere ştiinţific - este energia 
calorică (căldura), care nu se mai transformă 
în energie şi ea este rezultatul energiei 
consumate în orice proces, exemplu, cel 
metabolic. 

Legile fizicii se bazează pe tendinţa 
materiei de a trece în dezordine, principiul 
entropiei!S*. Asupra organismului entropia are 
influenţa distrugătoare, creşterea ei produce 
dezintegrarea, ceea ce înseamnă moartea. 
Pentru a împiedica distrugerea lui, 
organismul trebuie să se hrănească cu o 
materie organică extrem de bine ordonată. 
Aşa ne explicăm postul fixat de Biserica 
Ortodoxă pe parcursul anului bisericesc (fără 
să uităm postul ca jertfă), pentru familia 
creştină. 

Intrebat un om de ştiinţă: „Ce este 
viaţa?” El a răspuns: „Spirit şi materiei”!%*. 
Adică, Dumnezeu cel Întrupat! lată de ce am 
încercat să facem o radiografie ştiinţifică 
pentru cuplurile dezorientate de ştiinţa rău 
înţeleasă. 

Gânditorul creştin Paul  Evdokimov 
precizează că (în ceea ce priveşte viaţa 
spirituală) există două tipuri de persoane, şi 
anume: „Viaţa religioasă a multor credincioşi 
se reduce doar la „practicile religioase”: a 
asista la slujbe, a „face Paştele”, a-ţi împlini 
„datoriile religioase” şi a nu uita faptul iubirii 
de oameni. O viaţă bine împlinită, în multe 

privinţe pozitivă şi care riscă totuşi să nu aibă 
nici o legătură cu viaţa spirituală propriu-zisă. 
Ba, mai mult, bunu-simţ al credinciosului 
onest, erijat în sistem rezonabil, se dovedeşte 
o platoşă redutabilă prin care nu trece nici o 
nebunie, nici chiar minunea, nimic din ceea 
ce ar putea să mişte inima omului acestui 
veac; ar putea chiar să sesizeze ironia 
ascunsă a pariului lui Pascal, cu condiţia de a 
nu reține din el decât o asigurare 
liniştitoare..., în cazul că...”165 

Acest tip de oameni se unesc înaintea lui 
Dumnezeu pentru a forma un cămin, bazându- 
se mai mult pe intuiţie, căutând să înţeleagă 
potenţialul fizic şi psihologic al celuilalt. 
Bărbatul şi femeia din această categorie 
încearcă să iubească pe cel de lângă el, întru 
iubire dumnezeiască; încearcă să vadă pe 
celălalt cu o privire dumnezeiască, dar 
egoismul îl opreşte. Nu ajunge la acea stare 
harică, spirituală, când omul simte prezenţa 
lui Dumnezeu în tot ce atinge!S. Nu este 
suficient să fi un om conştiincios ca să poţi 
vorbi cu Dumnezeu, căci „mulţi sunt chemaţi, 
dar puţini sunt aleşi”, „căci pe cei pe care i-a 
cunoscut mai înainte, mai înainte i-a şi 
hotărât să fie asemenea chipului Fiului Său, 
ca El să fie întâi născut între mulţi fraţi. 

lar pe care i-a hotărât mai înainte, pe 
aceştia i-a şi îndreptat; iar pe care i-a 
îndreptat, pe aceştia i-a şi mărit.” (ROM. 8, 

29-30). În textul citat nu este vorba de 
predestinaţie, ci de atotştiinţa lui Dumnezeu; 
El discerne dinainte posibilitatea fiecărui om. 
Numai după aceea, prin lucrarea harului, îi dă 
posibilitatea mântuirii şi asemănării cu chipul 
Fiului Său - lisus Hristos. Când bărbatul sau 
femeia a uitat nevoinţele vieţii spirituale: 
rugăciunea, renunţarea la sine şi iubirea 
aproapelui, toate acestea împănate cu post; ei 
nu mai reuşesc să înţeleagă adevărata cale şi 
ajung simpli practicanți ai cultului religios. De 
aici apar decepţiile şi cearta continuă cu 
Dumnezeu; de aici apar în viaţa de zi cu zi, 
egoisme şi contradicții între cei doi soţi. Ce-i 
de făcut? Trebuie ca cei doi soţi să-şi unească 
eforturile şi să le dirijeze în sensul evoluţiei 
spirituale, fiecare ajutându-l pe celălalt în 
drumul său spre unitatea harică întru Hristos. 

Trăim aici o aparentă contradicţie, o 
antinomie spirituală a vieţii în doi. Ştim că în 
mănăstire, ucenicul, în drumul lui spre 
desăvârşire, este călăuzit de un duhovnic cu 
experienţă şi trăire întru cele sfinte. Spre 
exemplificare redăm o istorioară din Tezaurul 
Ortodoxiei: 

„Pustnicul Moise veni odată la renumitul 
avvă Isidor pentru sfat duhovnicesc şi, 
deschizându-şi inima, îi istorisi de luptele sale 
sufleteşti împotriva ispitelor diavolului. 

- Du-te la chilia ta, roagă-te lui 
Dumnezeu şi vei birui. 

- Nu mai pot părinte, am obosit, simt că 
mă pierd, zice pustnicul. 

Atunci avva îi spuse să privească spre 
apus. Moise se uită şi văzu o oaste de duhuri 
necurate care, cu răcnete mari, se pregăteau 
pentru războiul cel nevăzut împotriva 
oamenilor. A 

- Priveşte acum şi la răsărit! In partea 
aceea fiul duhovnicesc zări o mulţime mare 
de îngeri strălucind în slava cerească. 

- Vezi, aceştia sunt duhurile luminoase 
pe care Dumnezeu le trimite în ajutorul 
aleşilor Săi. Mergi şi te linişteşte fiindcă mai 
tari sunt duhurile noastre ocrotitoare decât 
puterea vrăjmaşilor noştri. 

Mângâiat şi plin de tărie se întoarse 
pustnicul Moise la chilia sa.”1% 

Dar ce se întâmplă cu bărbatul sau 
femeia? Au ei singuri puterea să se ridice 
unul pe celălalt? Răspunsul este: - Da! Chiar 
dacă începutul vieţii în doi e o imperfecţiune 
reciprocă, din punct de vedere al persoanelor, 
dar o desăvârşire, din punctul de vedere al 
harului Tainei Cununiei. Unde harul nu este 
perceput de unul din cei doi soţi, trebuie să 
intervină lucrarea preotului. lată un exemplu: 
„Preotul unei parohii cheamă odată un 
misionar care să-l ajute în lucrarea de întărire 
a credinţei, în vremea postului mare. La 
prima slujbă nu mică fu mirarea misionarului 
când văzu că în biserică nu luau parte decât 

femei. El nu descurajă, ci îşi începu prima 
cuvântare cu aceste cuvinte: - Dragile, mele, 
nu ştiam că trebuie să slujesc într-o 
comunitate de văduve. Dumnezeu să-i ierte pe 
soţii voştri. Să spunem un Tatăl nostru pentru 
dânşii. 

Duminica următoare la biserică veniră 
mulţi bărbaţi. Vorba misionarului cu 
rugăciunea pentru morţi se răspândi ca 
fulgerul în parohie şi-şi dete roadele.” 168 

În acest fel, preotul va reuşi să vădească 
în soţul rătăcit un chip necunoscut lui până 
atunci, necunoscut pentru că păcatul îl 
ascundea acoperindu-l şi pentru că el însuşi 
nu-şi punea problema de ce se purta într-un 
fel sau altul, de ce avea un anume mod dea 
considera viaţa. 

Despre cel ce-al doilea tip de persoane, 
Paul Evdokimov spune: „Există şi persoane 
care au o viaţă interioară foarte bogată, dar 
nu religioasă. Gânditori, artişti, teosofi, care 
trăiesc o viaţă psihică profundă şi intensă, 
putând să ajungă până la misticismul cosmic 
sau la un spiritism fără Dumnezeu.”!% Şi 
concluzionează marele gânditor astfel: „Se 
poate deci constata, plecând de la aceste 
două forme de viaţă  „religioasă” şi 
„interioară”, că prima comportă totdeauna o 
relaţie de dependenţă faţă de un Absolut 
transcendent şi personal, iar a doua este 

autonomă şi se adânceşte în imanenţa 
propriei sale bogății psihice.”!"0 

În ceea ce ne priveşte, trebuie să 
precizăm, cu smerenie, că unirea cu 
Dumnezeu rămâne o posibilitate pentru orice 
om credincios. lată cum: [In Biserica 
Ortodoxă, omul credincios are posibilitatea să 
se unească cu Fiul, prin Duhul Sfânt, în Tatăl, 
prin intermediul celor şapte Sfinte Taine, fără 
însă a se confunda cu Dumnezeu. Această 
unire se realizează în trepte, botezul fiind 
prima treaptă, naşterea din nou, după 
asemănarea lui Hristos, ca om, prin Duhul 
Sfânt. După rostirea de către preot a formulei 
sfinte: „Botează-se robul lui Dumnezeu... în 
Numele Tatălui şi al Fiului şi al Sfântului Duh, 
Amin” (Aghiasmatar, p. 36), pruncul se uneşte 
cu semenii în cadrul Bisericii lui Hristos, 
naşul fiind garantul menţinerii pruncului în 
unitate cu ei, prin credinţă. De aceea naşul 
trebuie să fie creştin ortodox. Taina Sfântului 
Botez şterge păcatul neascultării în care au 
căzut protopărinţii noştri, făcând să se nască 
un om nou, ce va fi întărit în viaţa cea nouă, 
în Hristos, prin Taina Mirungerii: „Pecetea 
darului Sfântului Duh” (Aghiasmatar, p. 38); 
mirul folosit imprimându-se ca o pecete în 
toate organele trupeşti prin care lucrează 
sufletul lui şi în care s-a sălăşluit Duhul Sfânt. 

După vârsta de şapte ani, orice copil 
trebuie să-şi mărturisească greşelile săvârşite 

faţă de oameni, faţă de el însuşi şi faţă de 
Dumnezeu, în prezenţa preotului investit de 
Hristos cu har deosebit - „de trimis al Lui” -, 
aceasta fiind Taina Spovedaniei (Aghiasmatar, 
p. 51, ş.u.), care înlătură piedica ce se ridică 
între ei şi Dumnezeu. 

Unirea cu Hristos ajunge la treapta cea 
mai înaltă atunci când omul credincios 
primeşte de bună voie, în trupul său, Sfântul 
Trup şi Sfântul Sânge al Mântuitorului 
Hristos. Astfel, omului credincios i se trezeşte 
responsabilitatea, simţirea de jertfă pentru 
semenii săi, împreună cu Hristos. 

Prin Taina Cununiei, Biserica Ortodoxă 
binecuvântează legătura dintre bărbat şi 
femeie, consfinţind astfel căsătoria celor doi. 
(Aghiasmatar, p. 70, ş.u.) De reţinut că 
Biserica nu refuză căsătoriile mixte, între 
ortodocşi şi  neortodocşi (catolici şi 
protestanti) sau între creştini şi necreştini, cu 
condiţia ca soţul de alt cult, înaintea căsă- 
toriei, „să îndeplinească  formalităţile de 
trecere la ortodoxie”. Naşii care-i asistă pe 
miri la cununie trebuie să fie ortodocşi şi sunt 
garanţii trăiniciei legământului făcut de cei 
doi în faţa sfântului altar. 

Hirotonia, întinderea mâinilor - Taina 
preoţiei - se dă celui pregătit, celui ales de 
Dumnezeu pentru a sluji la Sfântul altar!”!. 

Trebuie ştiut şi de fiecare familie 
creştină că, prin Taina Hirotoniei se fixează în 

Biserică cele trei trepte: diaconia, preoţia şi 
arhieria. Această taină se administrează de 
către episcop. 

Cea de-a şaptea taină a Bisericii ortodoxe 
este Sfântul maslu, slujba prin care, „Biserica 
se roagă, prin sfinţii ei slujitori, pentru 
sănătatea bolnavilor, acordându-le iertarea de 
păcate prin ungerea cu untdelemn sfinţit” 
(Aghiasmatar, p. 114 ş.u.). 

Din cele relatate cu privire la 
posibilitatea credinciosului de a se uni cu 
Dumnezeu, familia văzută în lumina Noului 
Testament, trebuie să înțeleagă că, prin 
Sfintele Taine, ne unim cu Hristos, dar prin 
Sfântul Duh, care ne face să ne simțim fii ai 
Tatălui, ai Sfintei Treimi, dogma centrală a 
Bisericii Ortodoxe. Depinde de noi cât timp 
rămânem uniţi cu Hristos, creştinul fiind liber 
să aleagă între bine şi rău, între a fi cu 
Hristos sau fără Hristos. Astfel conştientizată, 
familia de astăzi va dobândi prin război 
nevăzut, de fiecare zi, în căsnicie, harul 
dătător de viaţă. 

Viaţa spirituală a celor căsătoriţi nu e 
diafană, ci ţine de concretul cotidianului, 
unde fiecare arată celuilalt efortul necesar 
schimbării unui anumit mod de a reacţiona, a 
unei prejudecăţi, a unui tip de comportament 
şi efortul necesar devenirii întru fiinţa sa 
potenţială, încă nedesăvârşită; a deveni ceea 
ce nu este încă!7?. Deci, dacă nu uită de sine, 


158 


CÂNTAREA CÂNTĂRILOR 


mai întâi, lepădând ceea ce este, omul nu va 
reuşi niciodată să ajungă ceea ce are a fi!%. 

Aceasta însă necesită împăcarea cu sine, 
pacea interioară, atât de necesară vieţii 
spirituale a cuplului, a familiei de astăzi. 

„Viaţa spirituală este un eveniment în 
interiorul spiritului. Văzută din exterior, ea se 
pretează adesea la neînţelegeri, la confuzii 
frecvente cu psihismul. Astfel, psihologismul 
formulează această întrebare clasică şi care 
merge pe alături: există o corespondenţă 
între  subiectivul existenţei religioase şi 
obiectivul scopului ei? Pusă astfel, întrebarea 
prejudiciază o soluţie simplistă: obiectul expe- 
rienţă - Dumnezeu nu e decât un aspect 
imanent al sufletului, esse in avima, Omul 
dialoghează cu elementele propriului psihic, 
mitologizează şi romanţează”!"1. Faptul că ne 
găsim într-o mare eroare ne semnalează tot 
Paul Evdokimov, şi anume: „Eroarea este 
aceea de a introduce o distanţă speculativă 
între experienţă şi obiectul ei, or experienţa 
religioasă este deodată şi manifestarea obiec- 
tului ei. (...) 

Experienţa sfinţilor şi a misticilor este 
venirea Duhului. (...) omul nu-l crează pe 
Dumnezeu după chipul său, el nu-l 
inventează, ideea de om este teomorfică, 
Dumnezeu l-a creat pe om după chipul Său. 
(...) din clipa în care El îşi manifesta prezenţa 
Sa, omul o trăieşte”!%5. Aceasta (deci) este 

adevărata viaţă spirituală a familiei şi a 
cuplului, anume: să ajungă să trăiască 
împreună - bărbat şi femeie - prezenţa lui 
Hristos în interiorul lor, în sufletul lor. La 
această stare, cei doi soţi pot ajunge după ce 
s-au lepădat de sine şi au început să 
primească harul lucrător prin credinţă; har 
care le aduce pacea interioară, ajungând 
astfel să depăşească gândurile, apărând 
limbajul în duh şi adevăr, „Atunci voi 
cunoaşte pe deplin, precum am fost cunoscut 
şi eu” (I Cor. 13, 12), cuplul va renaşte 
spiritual întru Hristos. 

Prin (şi cu) sfântul ortodox (sau catolic), 
modelat spiritual în „sânul” familiei creştine 
(a se vedea familia din care au făcut parte Sf. 
Vasile cel Mare şi fratele sau, Sf. Grigorie de 
Hyssa - sec. IV), se poate ajunge la o gene- 
ralizare a ideilor simbol din lumea (şi în) 
lumea modernă; respectiv: Mc. Donald şi 
Coca-Cola (luate ca repere ale mondializării 
incipiente). 

«Pentru orice lucru este o clipă prielnică 

şi vreme pentru orice îndeletnicire de sub cer. 
Vreme este să te nasti şi vreme să mori; 
vreme este să sădeşti şi vreme să smulgi ceea 
ce ai sădit» 

Ecclesiastul 3, 1-2 


9. Părinţii sunt împreună creatori cu 
Dumnezeu. Nu poate, nu este uşor să 
înţeleagă mintea omenească înălţimea 
chemării şi  cinstei la care ridică 
Dumnezeu pe părinţi. Prin Taina Căsătoriei 
şi în cadrul atmosferei sfinte a convieţuirii 
sunt chemaţi părinţii să colaboreze cu 
Dumnezeu la aducerea la viaţă a unor noi 
fiinţe umane, cu menirea să devină copii ai lui 
Dumnezeu după har (kata harin): „lar dacă 
suntem fii, suntem şi moştenitori - moşte- 
nitori ai lui Dumnezeu şi împreună - 
moştenitori cu Hristos, dacă într-adevăr 
pătimim împreună cu El pentru ca împreună 
cu El să ne şi slăvim” (Rom. 8, 17). „Prin 
urmare, voi nu mai sunteţi străini şi nici 
venetici, ci sunteţi concetăţeni ai sfinţilor şi 
casnici ai lui Dumnezeu” (Efes. 2, 19). 

Profetul Isaia spune: „lată eu şi pruncii 
pe care mi i-a dat Dumnezeu spre semne şi 
minuni în Israel, din partea Domnului Savaot, 
Care locuieşte în Muntele Sinai” (Isaia 8, 18). 

Vorbind despre căsătorie, Sfântul 
Grigorie Teologul zice: „Căsătoria născătoare 

de sfinţi”. Cum poate să existe oameni care 
sunt chemaţi de providenţa divină să ajungă 
sfinţi, dacă n-ar exista părinţi? 

Care este problema care îi frământă pe 
soţi? Este aceea de a naşte prunci: „Şi 
Dumnezeu i-a binecuvântat, zicând: „Creşteţi 
şi vă  înmulţiţi şi umpleţi pământul şi-i 
supuneţi; şi stăpâniţi peste peştii mării, peste 
păsările cerului, peste toate animalele, peste 
toate vietăţile ce se mişcă pe pământ şi peste 
tot pământul!” (Facerea 1, 28). 

La această poruncă a lui Dumnezeu, soţii 
de astăzi nu-i mai dau ascultare şi o consideră 
de nerealizat. Prin aceasta ei încalcă legea 
dumnezeiască şi omenească şi alcătuiesc ei 
legea vieţii, ca şi cum ar fi ei stăpâni ai vieţii, 
anume: câţi copii să facă, când să facă şi mai 
nou, cum să-i facă. 

Când preotul îi întreabă: de ce numai un 
copil? Soții răspund, cu  încrâncenare: 
timpurile sunt nefavorabile; a trecut epoca 
copiilor mulţi. Justifică, nefiresc, că, pentru a 
avea copii, trebuie să ai bani mulţi, întrucât 
viaţa este scumpă şi educarea copiilor costă 
mult. Cei care fac mulţi copii devin obiect de 
ironie şi comentarii sarcastice, ca fiind 
exponenţii vechilor concepţii despre viaţă. 

Copiii mulţi înseamnă griji şi preocupări 
multe. Dar ce se poate realiza fără griji şi pro- 
bleme? Orice lucru, cel mai neînsemnat lucru 
(presupune) implică efort şi sacrificiu şi cu 


162 


CÂNTAREA CÂNTĂRILOR 


atât mai mult, copiii, care cer oboseală şi 
jertfă, ei care sunt icoana lui Dumnezeu. Care 
constituie comorile cele mai de preţ şi 
coroana cea mai strălucitoare a părinţilor*. Pe 
bună dreptate spune Sfânta Scriptură despre 
femeie, că naşterea de copii va fi mântuirea 
ei: „Ea însă se va mântui prin naştere de 
copii, dacă cu simplitate rămâne-n credinţă, 
în iubire şi în sfinţenie” (I Tim. 2, 15). 

Fireşte, nu încape îndoială, copiii mulţi 
înseamnă şi cheltuială multă, problema 
întreţinerii lor este acută. In afară de 
cheltuielile zilnice ale hranei, îmbrăcămintei, 
locuinţei, sunt şi cele imprevizibile: bolile, 
educaţia şi multe altele. Cu toate acestea, cu 
ani în urmă, condiţiile erau mult mai grele, 
faţă de epoca actuală, şi totuşi familiile aveau 
mulţi copii. În epoca respectivă, părinţii 
eliminau cheltuielile inutile, care nu erau 
absolut necesare pentru copii*. 

Mama trebuie să fie conştientă: copiii 
sunt o binecuvântare de la Dumnezeu: „Cel ce 
face să locuiască cea stearpă în casă, ca o 
mamă ce se bucură de fii” (Ps. 112, 9). 

Prin copii se bucură femeia. Printre 
multele promisiuni pe care le-a făcut 
Dumnezeu lui Israel a fost şi aceea de ai dărui 
copii mulţi dacă va asculta voia Lui: „Te va 


* Vezi Jacques Jullien, „Demain la famille”, 
Editions Mame, 1992. 
* Ibidem. 

iubi, te va binecuvânta, te va înmulţi şi va 
binecuvânta rodul pântecului tău, rodul 
pământului tău, pâinea ta, vinul tău, 
undelemnul tău, pe cele născute ale vitelor 
tale mari şi ale oilor turmei tale în pământul 
acela, pentru care S-a jurat El părinţilor tăi să 
ţi-l dea ţie” (Deuteronom 7, 13). 

În psalmul 127 (în mod deosebit) este 
elogiată binecuvântarea lui Dumnezeu: 
„Rodul muncii mâinilor tale vei mânca. Fericit 
eşti; bine-ţi va fi! Femeia ta ca o vie roditoare, 
în laturile casei tale; fiii tăi ca nişte vlăstare 
tinere de măslin, împrejurul masei tale. 

lată, aşa se va binecuvânta omul, cel ce 
se teme de Domnul” (Ps. 127, 2-4). 

In psalmul acesta Dumnezeu se 
adresează omului credincios şi devotat 
numelui Lui. 

Trebuie, de asemenea, accentuată şi 
revelată bucuria bunicilor când simt iubirea 
nepoților lor: „Cununa bătrânilor sunt nepotii, 
iar mărirea fiilor sunt părinții lor” (Pilde 17, 
6). 

lată de ce au devenit cunoscute familiile 
patriarhilor din Vechiul Testament: 
„Binecuvântează-i pe dânşii, Doamne 
Dumnezeul nostru, precum ai binecuvântat pe 
Avraam şi Saara. Binecuvântează-i pe dânşii, 
Doamne Dumnezeul nostru, precum ai 
binecuvântat pe Isaac şi pe Rebeca. Bine- 
cuvântează-i pe dânşii, Doamne Dumnezeul 

nostru, precum ai binecuvântat pe Iacov şi pe 
toţi patriarhii. Binecuvântează-i pe dânşii, 
Doamne Dumnezeu nostru, precum ai 
binecuvântat pe Iosif şi pe Asineta. Bine- 
cuvântează-i pe dânşii, Doamne Dumnezeul 
nostru, precum ai binecuvântat pe Moise şi pe 
Semofora.  Binecuvântează-i pe dânşii, 
Doamne Dumnezeu nostru, precum ai 
binecuvântat pe Ioachim şi pe Ana. 
Binecuvântează-i pe dânşii, Doamne 
Dumnezeul nostru, precum ai binecuvântat pe 
Zaharia şi pe Elisabeta” (Aghiasmatar, p. 83). 

Precum se ştie, Iov a avut şapte fii şi trei 
fiice. Mare a fost şi familia lui Iacob. Precum 
şi sfânta familie a Macabeilor. Aşa a rămas 
numele de familie patriarhală pentru familia 
cu mulţi copii. Astfel de familii sunt multe şi 
în afară de Sfânta Scriptură, anume: familii 
de sfinţi, demnitari etc. Oare nu merită să-i 
copieze şi actualii soţi, familiile de astăzi? 

Cauza principală care determină pe 
părinţi să fugă de naşterea de copiii este lipsa 
credinţei în Dumnezeu. 

Lucrarea credinţei trebuie să asculte de 
porunca lui Dumnezeu cu privire la naşterea 
de copii. Nu este Dumnezeu cel care ia sub 
ocrotirea lui fiecare nouă fiinţă? „Deschizi Tu 
mâna Ta şi de bună-voinţă saturi pe toţi cei 
vii” (Ps. 144, 16). 

„Uitaţi-vă la neamurile cele din început şi 
vedeţi cine a nădăjduit spre Domnul şi s-a 
ruşinat?” (Înţelepciunea lui lisus Sirah 2, 10). 

Cu totul altceva este dorinţa de a duce o 
viaţă lipsită de griji, încercarea de aş petrece 
viaţa fără greutăţi: petreceri, spectacole, 
jocuri de cărţi etc. Toate acestea presupun 
eforturi economice şi deci nu mai pot face 
faţă la copii, la nevoile lor. 

Consecința  neascultării legii divine, 
aduce pedeapsa, aduce boala, suferința - 
mame care mor în urma avortului. „Că dacă 
cuvântul grăit prin îngeri s-a adeverit şi dacă 
orice încălcare de poruncă şi neascultare şi-a 
primit răsplata cea dreaptă” (Evrei 2, 2). 

De aceea se cere soţilor să întâmpine 
problema naşterii de fii cu multă seriozitate, 
nu cu superficialitate, ci cu nădejde în 
Dumnezeu. Părinţii cu copii mulţi sunt adevă- 
raţi eroi. Ei au ascultat de glasul lui 
Dumnezeu.  Sacrificându-se zilnic pentru 
copiii lor. Şi nu uită: copiii sunt ai lui 
Dumnezeu; El le-a dăruit şi tot El îi va proteja. 
Cei bătrâni spuneau că pentru fiecare copil 
are grijă Dumnezeu: „Oare femeia uită de 
pruncul ei şi de rodul pântecelui ei n-are ea 
milă? Chiar când ea îl va uita, Eu nu te voi 
uita pe tine” (Isaia 49, 15). 

Părinţii care nu au copii trebuie să-şi 
pună toată încrederea, toată nădejdea în 
Dumnezeu - în Domnul nostru lisus Hristos - 

pentru a le dărui copii. Cazul Anei, soţia lui 
Eleana din oraşul Efraim, căruia Dumnezeu i- 
a dăruit pe profetul Samuel: „Ea însă s-a 
rugat Domnului cu sufletul întristat şi a plâns 
amarnic. Şi a dat făgăduinţă, zicând: 
„Atotputernice Doamne, Dumnezeule Savaot, 
de vei căuta la întristarea roabei Tale şi-Ţi vei 
aduce aminte de mine şi de nu vei uita pe 
roaba ta, ci vei da roabei Tale un copil de 
parte bărbătească, îl voi da ie, şi nu va bea 
el nici vin, nici sicheră, nici brici nu se va 
atinge de capul lui (...) 

După câtva timp a zămislit Ana şi a 
născut un fiu şi i-a pus numele Samuel, căci 
îşi zicea ea: „De la Domnul Dumnezeul Savaot 
l-am cerut!” (I Regi 1, 10-1, 20). 

Al caz este soţia lui Manoe, care era 
stearpă, dar, datorită credinţei ei, a fost 
vizitată de îngerul Domnului Dumnezeu: „... 
iată ai să zămisleşti şi ai să naşti un fiu; şi nu 
se va atinge briciul de capul lui, pentru că 
pruncul acesta va fi chiar din pântecele 
mamei sale nazireu al lui Dumnezeu şi va 
începe să izbăvească pe Israel din mâna 
Filistenilor” (Judecători 13, 5). 

In Noul Testament avea cazul Elisabetei, 
„una din fiicele lui Aron”, care a născut pe 
Sfântul loan Botezătorul (Luc. 1, 5 ş.u.). 

Totodată, soţii care nu au copii, au 
posibilitatea să înfieze copii săraci; faptă 
bineplăcută lui Dumnezeu. 

În ceea ce priveşte educaţia copiilor, 
Sfinţii Părinţi spun că (ei) trebuie crescuţi în 
virtute, zi de zi, în spiritul credinţei, nădejdii 
şi dragostei creştine. Copilul trebuie ferit de 
teoriile care contravin spiritului Sfintei 
Scripturi. Părinţii având 9) primă 
responsabilitate, crearea unei atmosfere 
creştine în sânul familiei: „Şi voi, părinţilor, 
nu-i întărâtaţi pe copiii voştri spre mânie; 
dimpotrivă,  creşteţi-i întru învăţătura şi 
certarea Domnului” (Efes 6, 4). 

Copii moştenesc genetic de la părinţi 
calităţi şi lipsuri. Dacă părinţii sunt alcoolici 
şi copii vor deveni alcoolici, mediul favorizând 
apariţia acestui viciu. 

„Anomaliile genetice sau cromozomice 
ale ovulului fecundat pot determina 
malformații. Acestea pot fi produse de 
asemenea de factorii de mediu capabili să 
altereze dezvoltarea unui zigot fără handicap 
ereditar, şi tocmai aceşti factori patogeni sunt 
cei mai accesibili de influenţat prin măsuri 
preventive. Interferenţa factorilor ereditari cu 
factorii de mediu reprezintă bazele etiologice 
ale multor boli induse prenatal” 1°, 

Dacă părinţii duc o viaţă sănătoasă, 
atunci şi copiii vor trăi într-un mediu propice, 
sănătos. 

Imbrăcămintea copiilor trebuie să fie 
decentă, rolul mamei fiind capital în alegerea 

vestimentaţiei adecvată copiilor, mai ales a 
fetelor. 

Prin educaţie, copiii ajung la o nouă 
creaţie a lor, la o nouă plăsmuire a lor. „Cine 
ar putea să scoată ceva curat din ceea ce este 
necurat? Nimeni! Deoarece zilele lui sunt 
măsurate şi ştii socoteala lunilor lui şi i-ai pus 
hotar peste care nu va trece” (lov 14, 4-5). 
Sămânţa răului este în sufletul copilului şi ea 
trebuie scoasă cu orice preţ. Această sămânță 
a răului nu are rădăcini adânci şi deci, prin 
educaţie, poate fi înlăturată. Totodată, copilul 
imită ceea ce vede la părinţi (mimică, 
gesturi). 

Toate îndreptările se fac prin iubire şi 
răbdare şi cu metoda potrivită, adecvată de 
la un caz la altul, de la un copil la celălalt. 

„Fiindcă nevoie aveţi de răbdare, pentru 
ca făcând voia lui Dumnezeu să vă bucuraţi 
de făgăduinţă” (Evrei 10, 36). 

Mai înainte de toate, metoda cea mai 
bună este exemplul personal al părinţilor: 
„Aşadar, cel ce va strica una din aceste 
porunci foarte mici şi astfel îi va învăţa pe 
oameni, foarte mic se va chema în împărăţia 
cerurilor, dimpotrivă, cel ce le va face şi 
astfel va învăţa, acela mare se va chema în 
împărăţia cerurilor” (Mt. 5, 19). 

Când metoda nu este eficientă, pedeapsa 
nu este un mijloc prin care copilul poate fi 
eliberat de lipsurile lui. Sfânta Scriptură 


169 


Preot dr. LEON DURĂ 


prevede pedeapsa, atenționează că trebuie 
făcută cu înţelepciune, ca mijloc pedagogic: 
„Cine cruţă toiagul său îşi urăşte copilul, iar 
cel care îl iubeşte îl ceartă la vreme” (Pilde 
13, 24). „Ai feciori? Învaţă-i pe ei şi încon- 
voaie din pruncie grumazul lor” 
(Inţelepciunea lui lisus Sirah 7, 24). „Nu 
cruța pe feciorul tău de pedeapsă; chiar dacă 
îl loveşti cu varga, nu moare. Tu îl baţi cu 
toiagul, dar scapi sufletul lui din împărăţia 
morţii” (Pilde 23, 13-14). 

Mulţi părinţi nu judecă corect şi cu 
dreptate greşelile copiilor, de aceea, prin 
pedepsele ce le aplică, crează revolte 
interioare din partea copiilor. Nu ţine cont de 
temperamentul copiilor. lată ce spun tratatele 
de medicină: «De la caracterologia 
hipocratică, ce lua drept criteriu constituţia 
corporală, clasificând indivizii în ftizici şi 
apoplectici, clasificările tipologice au folosit 
cele mai fanteziste criterii pentru a împărţi 
oamenii în general, dar şi unele categorii 
profesionale particulare. Vom prezenta câteva 
dintre acestea: 

Filozofii pot fi împărţiţi, după James în: 
empirici (extravertiţi) şi clasici (introvertiţi); 
iar după Oswald, savanții sunt: romantici şi 
clasici. 

După Jonesch, în funcţie de 
permeabilitatea structurilor psihice şi 

orientarea acestora, indivizii s-ar împărţi în: 
basedovoizi, tetanoizi, litici, instabili. 

După relaţiile insului cu ambianța, K. 
Horney îi împarte în: complezenţi, agresivi 
detaşaţi, iar A.B. Wolf clasifică leaderii în: 
radicali, conservatori şi ştiinţifici. Friedman şi 
Rosemman au descris un model de 
comportament pe care l-au denumit tipul A şi 
căruia i-au atribuit valoare predicativă în 
apariţia bolii coronariene şi a complicaţiilor 
ei. Indivizii cu acest tip de comportament sunt 
dotați cu spirit competitiv, ambiţioşi, în goană 
după succes, neliniştiţi, nerăbdători, robiţi 
muncii, având în permanenţă senzația 
subiectivă a  urgenţei, vorbesc repezit, 
gesticulează brusc, sacadat şi se manifestă nu 
rareori, ostil. La polul opus se situează 
indivizii din tipul B. 

Modelul comportamental al părinţilor de 
tip A poate exercita o influenţă asupra 
copiilor, aceştia  însuşindu-şi de foarte 
timpuriu felul de a fi al părinţilor. 

Studiile de biochimie au evidenţiat la 
persoanele de acest tip valori mari ale 
trigliceridelor şi colesterolului plasmatic, 
răspuns crescut la proba hiperglicemiei 
provocate şi creşterea secreției diurne a 
nonadrenalinei. Persoanele de tip A extrem, 
prezentau şi creşterea nivelului corti- 
cotropilor şi reducerea nivelului STH. Tinerii 
încadrabili în tipul A prezintă mai frecvent 

tahicardie şi creşterea tensiunii arteriale, ca 
răspuns la creşterea gradului de dificultate a 
sarcinilor motorii şi cognitive decât cei de 
tipul B. Clasificările pot continua încă zeci de 
pagini»!”. 

După cum observăm din cele relatate, 
aprecierea incorectă a temperamentului (de 
către părinţi) determină pierderea 
personalităţii copilului în cauză. 

Tema pedepsei nu este simplă şi se 
impune o iluminare pentru întâmpinarea 
pedepsei: „Cele bune şi cele rele, viaţa şi 
moartea, sărăcia şi avuţia de la Domnul sunt” 
(Înţelepciunea lui lisus Sirah 11, 16). 

Pedeapsa să aibă o evoluţie; la început o 
pedeapsă gradată; nu aplicată imediat 
pedeapsa cea mare". 

Răsplata copilului, în urma săvârşirii a 
ceva pozitiv, trebuie  conştientizată prin 
cuvinte de laudă; să-l felicităm pentru fapta 
bună. Fiecare fericire fiind însoţită cu 
răsplata (Mt. 5, 3-12). 

În Deuteronom se zice: „Cuvintele 
acestea, pe care ţi le spun eu astăzi, să le ai 
în inima ta şi în sufletul tău; Să le sădeşti în 
fiii tăi şi să vorbeşti de ele când şezi în casa 


* Vezi Jan van Ruusbroec, „Podoaba Nunții 
Spirituale sau Întâlnirea interioară cu Cristos”, Edit. 
Humanitas, 1995. 

* Ibidem. 

ta, când mergi pe cale, când te culci şi când 
te scoli” (Deuteronom 6, 6-7). 

Prima grijă a părinţilor este să sădească 
în inima copiilor frica de Dumnezeu şi să-i 
aducă la comuniunea cu cuvântul lui 
Dumnezeu, să le vorbească despre 
Dumnezeu, să le spună ce vrea Dumnezeu şi 
să le spună ce cere Dumnezeu de la fiecare. 
Să le deschidă paginile Sfintei Scripturi unde 
se vorbeşte despre frica lui Dumnezeu şi să 
aibă încredere în ajutorul lui Dumnezeu. „Şi 
pe toate câte le veţi cere rugându-vă cu 
credinţă, le veţi primi” (Mt. 21, 22). În toate 
circumstanţele morale refugiu să fie în 
rugăciune, frecventând slujbele bisericii. 

Alături de rugăciune, munca să fie 
prezentă. lată un exemplu: «La avva Luchie 
au venit nişte călugări care se ziceau 
„Tugători”. Şi i-a întrebat Bătrânul: - Care e 
lucrarea voastră? Iar ei au zis: - Noi nu facem 
nimic, ci numai ne rugăm, după cum şi 
apostolul ne învaţă: Neîncetat să vă rugaţi! 

Şi iarăşi i-a întrebat părintele Luchie: - 
Dar voi nu mâncaţi? Nu dormiţi? lar când 
dormiţi, cine se roagă pentru voi? Socot că 
sunteţi în greşeală. Iertaţi-mă, dar văd că nu 
faceţi după cum ziceţi. lar eu vă arăt că, 
lucrând cu mâinile,  nerugându-mă, fac 
aproape 16 bănuţi pe zi. Jumătate din aceştia 
îl dau săracilor, jumătate îl folosesc pentru 
mâncare. Şi se roagă pentru mine cei ce 

primesc milostenia, se roagă în vreme ce eu 
dorm şi mănânc... Astfel, cu darul lui 
Dumnezeu, eu socot că împlinesc cu adevărat 
porunca Sfântului Pavel pe care o scria 
credincioşilor din Tesalonic. 

Şi s-au dus îndreptaţi călugării de la 
chilia bătrânului.»!78 

Pentru marile sărbători, părinţii trebuie 
să pregătească pe copii, atât sufleteşte, cât şi 
trupeşte. Participarea la spovedanie şi 
împărtăşire, va determina pe copil să menţină 
legătura cu duhovnicul. 

„Cine ar putea să scoată ceva curat din 
ceva ce este necurat? Nimeni!” (lov 14, 4). 

Lectura, cărţile trebuie să fie ziditoare de 
suflet. Modelul de urmat pentru copii trebuie 
să devină Sfinţii şi Martirii Bisericii. „Şi 
chemând la Sine mulțumea, laolaltă cu 
ucenicii Săi, le-a zis: Dacă voieşte cineva să 
vină după Mine, să se lepede de sine, să-şi ai 
crucea şi să-mi urmeze Mie” (Mac. 8, 34). 
Acest îndemn au ascultat neomartirii: Sfinţii 
Brâncoveni şi Sfântul Ioan Valahul. 

Părinţii trebuie să păstreze legătura cu 
şcoala şi să urmărească evoluţia copilului la 
ora de religie şi la cateheza preotului la 
biserică. 

Care sunt pericolele în care pot fi prinşi 
copiii? Acestea sunt nenumărate, dar merită 
să fie menţionate: narcoticele, viaţa sexuală 
dezordonată şi timpurie, muzica satanistă, 

prietenii rău intenţionaţi, toate acestea 
ducând la pierderea copiilor pentru 
totdeauna, aşa cum citim în Epistola | 
Corinteni: „Nu vă lăsaţi înşelaţi: Tovărăşiile 
rele strică obiceiurile bune” (I Cor. 15, 33). 

Televiziunea, filmele pornografice şi 
sectele pot (de asemenea) să devină pericol 
pentru sufletul copilului. Evitarea discotecilor 
de noapte, precum şi alcoolul, jocul de cărți 
este necesară. Toate duc la oboseala somatică 
şi nervoasă a copilului. 

Pentru a se dezvolta, copilul are nevoie 
de mediu sănătos; pentru sănătatea lui fizică 
şi psihică. „Prietenul credincios este 
acoperământ tare; şi cel ce l-a aflat pe el 
aflat-a comoara. Cu prietenul credincios nimic 
nu se poate asemăna şi nu este măsură a 
bunătăţii lui. Prietenul credincios este leacul 
vieţii şi cei ce se tem de Dumnezeu îl vor afla 
pe el”. (Înţelepciunea lui lisus Sirah 6, 14-16). 
Sau: „Pe prietenul tău şi pe prietenul tatălui 
tău nu-i părăsi; în casa fratelui tău nu intra în 
ziua restriştii tale. Mai bun e un vecin 
aproape de tine, decât un frate departe” 
(Pilde 27, 10). 

În familiile destrămate, copiii devin 
victime sigure. 

Profesia şi ora căsătoriei cer multă 
înţelepciune şi răbdare din partea copiilor. 

Respectul copiilor faţă de părinţi, precum 
şi ascultarea copiilor faţă de părinţi, sunt 

consemnate de Sfânta Scriptură: „Cinsteşte 
pe tatăl tău şi pe mama ta, ca să-ţi fie bine şi 
să trăieşti ani mulţi pe pământul pe care 
Domnul Dumnezeul tău ţi-l va da ţie” (Ieşirea 
20, 12). Sau: „Şi a coborât cu ei şi a venit în 
Nazaret şi le era supus. lar mama sa păstra 
toate lucrurile acestea întru inima ei” (Luc. 2, 
51). 


* 
x x 


Domnul Dumnezeu binecuvântează 
familia care are prunci (şi) pentru că: „Dat 
veniam corvis, vescat censura columbas”*. 


* „Cenzura cruță corbii şi prigoneşte porumbeii.” 
Cenzura, în cazul de faţă, este avortul. 

«Unui bătrân sfânt, în ceasul morţii sale, 
i s-a arătat diavolul şi i-a spus: M-ai 
biruit. Bătrânul însă i-a răspuns: 

Încă nu ştiu nimic despre aceasta.» 
Pavel Evergetinos 


10. Duhovnic al duhovnicilor, 
Mântuitorul Hristos aducea celor care 
credeau în învăţătura Lui, harul şi 
iertarea: „Căci Fiul Omului a venit să 
caute şi să mântuiască pe cel pierdut.” 
(Mt. 18, 11). Orice faptă rea (orice păcat) se 
opune pogorârii harului dumnezeiesc. Omul 
în cauză simte prezenţa păcatului şi a răului 
în trupul şi sufletul lui. În astfel de situaţie, 
individul este privat de libertatea de a decide, 
păcatul respingând lucrarea lui Dumnezeu 
Sfinţitorul - Sfântul Duh, atât în chip văzut, 
cât şi nevăzut. 

Ce-i de făcut? Pentru ca păcătosul să fie 
eliberat din starea de păcat, este nevoie de o 
intervenţie divină, este nevoie: fie de prezenţa 
directă a Domnului lisus Hristos; fie de 
prezenţa Sa indirectă, prin intermediul 
apostolilor şi a  succesorilor acestora, 
respectiv: episcop şi preot, în calitatea lor de 
duhovnici. Nu Sfinții Apostoli au fost investiţi 
cu puterea, ca „în numele Lui” să 
propovăduiască „iertarea păcatelor la toate 
neamurile”? (Luc. 24, 45-47). 


177 


Preot dr. LEON DURĂ 


Unde se face prezent Domnul lisus 
Hristos, apare şi iertarea sau pocăinţa: 
„Pocăiţi-vă, căci s-a apropiat împărăţia 
cerurilor” (Mt. 4, 17). 

„Pocăinţa e întoarcere, e convertire, cu 
alte cuvinte este un efort al credinciosului de 
a aduce o schimbare, profundă în rosturile 
vieţii sale, care urmează unei reforme 
produsă de conştiinţa păcătoşeniei. Nu este 
numai atât. lisus Hristos vrea să ne spună mai 
mult. Desfăşurarea acestui act de prefacere 
lăuntrică se înfăptuieşte sub  înrâurirea 
harului. Pocăinţa devine o taină, pentru că în 
sânul ei este ascunsă iertarea divină”!. În 
acest fel se explică prezenţa duhovnicului în 
Biserica Ortodoxă. Rolul lui este cât se poate 
de mare în călăuzirea persoanelor căsătorite, 
a familiei creştine, în drumul spre mântuire. 

Cunoscător al războiului nevăzut (lupta 
cu sine), cât şi păstrător al credinţei cele 
drepte, duhovnicul poate fi atât din rândul 
călugărilor, cât şi din rândul preoţilor de mir. 
Un lucru trebuie însă ştiut de cuplul în cauză: 
duhovnicul trebuie să se identifice cu întreaga 
fiinţă a cuplului, ţinând cont în sfaturile sale 
de realitatea prin care trec cei doi soţi. Nu 
totdeauna părintele duhovnic este îndrumă- 
torul amândorura. Se poate întâmpla, şi este 
de recomandat, ca fiecare soţ să aibă 
duhovnicul potrivit, înzestrat cu har preoţesc 
şi bun cunoscător al Sfintei Scripturi şi trăitor 

al celor sfinte, având ca model de duhovnicie 
pe Sfinţii Părinţi ai Bisericii, şi pe Duhovnicii 
îmbunătăţiţi ai zilelor noastre. Unul dintre 
aceştia din urmă fiind şi arhimandritul Mina 
Dobzeu, care învaţă astfel pe fiii săi sufleteşti: 
„Credincioşii de astăzi, dacă încă se roagă lui 
Dumnezeu e bine. Un bec, de exemplu, dacă e 
în contact cu energia electrică, luminează. 
Credinciosului îi recomand să ţină permanent 
legătura cu Dumnezeu prin rugăciune. De se 
roagă, încă e viu sufletul lui, încă e creştin! 
De nu se mai roagă, nu mai este creştin! (...) 
Apoi să fie nelipsiţi de la Sfânta Liturghie în 
Duminici şi sărbători. Dacă fac lucrul acesta, 
pe lângă întărirea sufletească ce o dobândesc, 
au posibilitatea să se iniţieze şi în 
cunoaşterea adevărurilor de credinţă. Pe fiii 
mei duhovniceşti îi mai îndemn ca în tot 
momentul şi locul să se silească a avea o stare 
de pace şi linişte sufletească, ştiind să 
mulţumească lui Dumnezeu şi pentru cele 
bune şi pentru cele aspre (...) 

Zice Duhul Sfânt prin gura proorocului 
David: „Fereşte-te de rău şi fă binele, caută 
pacea şi o urmează!” În alt psalm zice: „lar 
mie bine îmi este a mă alipi de Domnul!”180 

Datorită încercărilor prin care trec cei 
doi soţi în viaţa de familie, bărbatul şi femeia 
au nevoie de un altul, care să-i ajute cu 
cuvântul şi fapta; acesta este părintele 
duhovnic. 

Dacă (mai nou) parte dintre soţi apleacă 
urechea la sfaturile prietenilor, această 
atitudine nu va aduce pacea în familia 
respectivă. De ce? Lipsiţi de o viaţă spirituală 
îmbunătăţită, precum şi de o experienţă 
adecvată (ca să nu mai vorbim de lipsa 
harului lucrător), sfaturile aşa zişilor prieteni 
bine intenţionaţi se transformă în îndemnuri 
negative, nocive cuplului şi vieţii de familie. 
Soții trebuie să-şi aducă aminte că, atunci 
când Apostolii au întrebat pe Domnul lisus 
Hristos de ce vorbeşte mulțimilor în pilde, El 
le-a răspuns: „Pentru că vouă vă este dat să 
ştiţi tainele Împărăției cerurilor, iar acelora nu 
le e dat” (Mt. 13, 10-11). Numai celor pregătiţi 
pentru această misiune li se dă puterea 
dezlegării şi puterea de a călăuzi pe cei 
„Sslabi” într-ale credinţei. Domnului Iisus 
Hristos a precizat această distincţie. „Nu voi 
m-aţi ales pe Mine, ci Eu v-am ales pe voi şi 
m-am pus ca voi să mergeţi şi roadă să 
aduceţi, şi roada voastră să rămână, ca Tatăl 
să vă dea orice-i veţi cere în numele Meu” (In. 
15, 16). Sau: „Precum M-a trimis pe Mine 
Tatăl şi Eu vă trimit pe voi: Luaţi Duh Sfânt!... 
Cărora veţi ierta păcatele, le vor fi iertate.” 
(In. 20, 21, 23). Aşa încât „numai cei aleşi, fie 
că sunt apostoli sau urmaşi ai acestora, adică 
preoţi, ajung a dobândi „mintea lui Hristos”, 
prin care ei au putinţa de a face o judecată 
care aparţine Domnului”!8!. 

Ideea, potrivit căreia, nu preotul 
duhovnic iartă, ci Dumnezeu, prin mijlocirea 
preotului, o aflăm însemnată şi în Molitfelnic: 
„lată, fiule, Hristos stă nevăzut, primind 
mărturisirea ta cea cu umilinţă. Deci nu te 
ruşina, nici te teme ca să ascunzi de mine 
vreun păcat, ci fără sfială toate câte ai făcut, 


19 Ibidem, p. 330. 
5 Ibidem. 

5 Molitfelnic, tipărit cu aprobarea Sfântului Sinod 
şi cu binecuvântarea P.F. Justinian, ediţia a 3-a, 

ca să iei iertare de la Domnul nostru lisus 
Hristos. lată şi sfânta Lui icoană înaintea 
noastră este. Şi eu sunt numai un martor, ca 
să mărturisesc înaintea Lui toate câte-mi vei 
spune mie; iar de vei ascunde de mine ceva, 
să ştii că toate păcatele îndoite le vei avea; ia 

seama dar, de vreme ce ai venit la doctor, să 
nut e întorci nevindecat” (Molitfelnic, p. 59). 
Rolul preotului duhovnic în viaţa familiei 
celor doi soţi nu se reduce numai la sfaturi şi 
îndemnuri, ci, foarte important, şi la 
administrarea tainei pocăinţei, a iertării 
păcatelor acestora, duhovnicul având puterea 
de a lega şi dezlega: „adevăr grăiesc vouă: 

oricâte veţi lega pe pământ vor fi legate şi în 
cer; şi oricâte veţi dezlega pe pământ, vor fi 
dezlegate şi în cer” (Mt. 18, 18). 

Mântuitorul Hristos ne-a spus despre 
prietenii lipsiţi de harul preoţiei că: un orb nu 
se poate face călăuză altui orb. De aceea în 
Biserica Ortodoxă, doar părintele duhovnic“ e 


* - Caut un duhovnic! Strigă soţii familiei creştine 
de astăzi. 
Dacă l-au găsit, vă rog să-mi spuneţi şi mie... 

di Irineu  Slătineanul, Arhiereu Vicar, „Un 
eveniment binecuvântat de Dumnezeu: Apariţia 
Noului Testament”, comentat de Î.P.S. Barto- 
lomeu Anania, în Lumina Luminii, anul II-III 
(1993-1994), p. 5. 


% Viata Impersonală”, trad. în limba română: 

cel care poate călăuzi pe cei doi soţi, dornici 
de mântuire şi de o viaţă trăită în pace pe 
acest pământ. 

Momentele grele, cât şi cele plăcute, 
trăite de cei doi soţi în cadrul familiei lor, 
trebuie  împărtăşite părintelui duhovnic. 
Acesta, întrebându-L. pe Domnul lisus Hristos, 
va  sădi nădejdea în sufletul femeii şi 
bărbatului, făcându-i să se suporte reciproc 
pentru ca viaţa cuplului să meargă înainte. 

Dăruind viaţa lor lui Hristos: „Pe noi 
înşine şi unii pe alţii şi toată viaţa noastră lui 
Hristos să o dăm” (Liturghier, p. 97), cei doi 

soţi se desfac în faţa părintelui duhovnic, 
asemeni unei flori în faţa soarelui. Părintele 
duhovnic îi va învăţa ca pe nişte copii ai 
Tatălui Ceresc, să afle iubirea prin care ei pot 
învinge instinctele diavoleşti şi egoismul 
omenesc, în lupta spirituală purtată în 
căsnicie; - anume iubirea lui Hristos, Fiul lui 

Dumnezeu; Cel prin care se poate înfăptui 
adevărata mondializare a societăţii umane 
contemporane. 

«Pentru că ce-i va folosi omului, 
dacă va câştiga lumea întreagă, 
iar sufletul său îl va pierde? 
Sau ce va da omul în schimb 
pentru sufletul său?» 

(Mt. 16, 26) 


15 Cuv. Paisie Aghioritul, „Comorile Pustiei - 

11. Etimologic, cuvântul: dar = 
substantiv neutru şi înseamnă: „obiect 
primit de la cineva sau oferit fără plată 
cuiva, în semn de prietenie sau ajutor” 
(DEX). 

În Cartea Facerea citim: „Atunci, luând 
Domnul Dumnezeu ţărână din pământ, a făcut 


143 Cuv. Siluan Athonitul, „Între Iadul deznădejdii şi 

pe om şi a suflat în faţa lui suflare de viaţă” 
(Fac. 2, 7). Deci, omul-trup, omul-ţărână, a 
primit în dar suflare de viaţă ca să fie fiinţă 
vie, şi să „stăpânească peştii mării, păsările 
cerului, animalele domestice, toate vietăţile 
ce se târăsc pe pământ şi tot pământul” (Fac. 
1, 26) Întreaga creaţie era dar al lui Dumne- 
zeu pentru om, din iubire; căci dintr-un 

„Ocean de iubire” omul avea să-şi potolească 
setea de-a trăi pe pământ. 

Se pune întrebarea firească: Ce 
deosebire există între un dar primit de om de 
la un semen al său şi suflarea de viaţă primită 
de la Creator? 

Când primim în dar o carte, o bijuterie 
sau altceva drag nouă, din momentul 

acceptării obiectului respectiv, noi devenim 
proprietari de drept ai cadoului. Din clipa 
aceea, niciodată nu vom da socoteală 
binefăcătorului despre obiectul primit. Vom 
păstra în schimb o anumită doză de respect şi 
o amintire plăcută despre omul care ne-a 
oferit fără plată, în semn de prietenie sau 
ajutor, obiectul (sau fiinţa) drag nouă. 

Viaţa este dar sfânt, căci Sfânt este 
Creatorul nostru - Dumnezeu în Treime. 
Protopărinţii - Adam şi Eva - au primit 
poruncă de la Domnul Dumnezeu să nu 
mănânce din pomul cunoştinţei binelui şi 
răului, însă le-a lăsat libertatea de-a respecta 
sau de-a nu respecta porunca divină. De 
aceea, viaţa ca dar sfânt, trăită în trup pe 
pământ, se continuă şi dincolo de mormânt, 
prin întruparea, moartea şi învierea Fiului lui 

Dumnezeu, Domnul nostru lisus Hristos, Om 
adevărat, fără de păcat. 

Darul acesta divin, viaţa, ne-a legat 
pentru vecie de Binefăcătorul nostru etern. În 
El ne regăsim aici pe pământ. „Nu mai trăiesc 
eu, ci Hristos trăieşte în mine!”, avea să 
exclame Apostolul Pavel. 

Sfântul Ioan Damaschin  rezumând 
Tradiţia patristică spune: „Prin faptul că 
Cuvântul trup s-a făcut (In. 1, 14), nici 
Cuvântul n-a ieşti din graniţele Dumnezeirii 
Sale şi nici din măririle Sale proprii demne de 
Dumnezeu, şi nici trupul pentru că s-a 
îndumnezeit, nu şi-a schimbat firea lui şi 
însuşirile lui fireşti. Căci a rămas şi după 
unire,  firile  neamestecate, iar însuşirile 


acestea nevătămate... Activitatea Lui 
omenească n-a fost lipsită de activitatea Lui 
dumnezeiască, iar activitatea Lui 


dumnezeiască n-a fost lipsită de activitatea 
Lui omenească, ci fiecare era considerată 
împreună cu cealaltă.”!%2. 

Iată importanţa pe care o dă Mântuitorul 
trupului primit la naştere, prin lucrarea 
dumnezeiască (In. 1, 15), şi din Fecioara 
Maria la „plinirea vremii” (Gal. 4, 4). 

Din Eva s-a născut Cain şi dintr-o femeie 
(de astăzi) se naşte un prunc. Dar pruncul 
acesta nu este ca cel din leslea Bethleemului: 
naşterea lui s-a petrecut după rânduiala firii 
omeneşti şi păcatul strămoşesc îi va aduce 

trecerea prin moarte. În momentul zămislirii, 
trupul în formare primeşte „acea substanţă 
spirituală, liberă şi nemuritoare”! - sufletul - 
cu care va sta unit aici pe pământ, şi după 
moarte, la parusie. Sufletul este chipul lui 
Dumnezeu aşezat tainic în trup, iar trupul 
este împărtăşit învierii şi slavei, devenind 
muritor,  spiritualizat, transfigurat. Spune 
Apostolul Neamurilor: „Şi dacă Duhul celui ce 
a înviat pe lisus din morţi locuieşte în voi, cel 
ce a înviat pe lisus Hristos din morţi va învia 
şi trupurile noastre muritoare prin Duhul Său 
care locuieşte în voi” (Rom. 8, 11). El va 
schimba trupul stării noastre smerite şi-l va 
face asemenea trupului slavei Sale”. 

Când omul nu imită pe Hristos şi cade 
pradă ispitei, el face rău însuşi - trupului şi 
sufletului său -, sau face rău altcuiva, adică 
păcătuieşte. Aşa ajunge omul la sinucidere, 
crimă, avort, eutanasie; toate păcate 
împotriva vieții, la care se fac părtaşe şi 
familiile creştine de astăzi. 

Fiind înzestrat cu rațiune şi voință liberă, 
omul (soțul sau soția) poate să refuze dialogul 
cu Creatorul, prin curmarea directă şi 
arbitrară a propriei vieţi trupeşti. Îşi devine 
propriul său judecător şi hotărăşte să rupă 
sudura existentă între suflet şi trup, pierzând 
astfel mântuirea. 


182 Pr. Prof. Dr. Isidor Todoran, Arhid. Prof. Dr. loan 
Zăgrean, Op. cit., p. 126. 

Evreii, atunci când Mântuitorul spunea: 
„Eu mă duc şi Mă veţi căuta... Unde mă duc 
Eu, voi nu puteţi veni”, îşi închipuiau că „îşi 
va ridica viaţa” (In. 8, 21-22). Dar Mântuitorul 
se dădea ca jertfă pentru răscumpărarea 
noastră. 

Încercările şi suferinţele de tot felul care 
se abat asupra celor doi soţi, asupra familiei 
în general, nu trebuie să ducă la sinucidere. 
Creştinul ortodox să nu uite niciodată de 
dreptul Iov; dacă uită, să ia Sfânta Scriptură 
să citească: „Să nu ucizi!”. Sinuciderea este 
ucidere. Când se săvârşeşte o crimă, un altul 
ia viaţa ta. 

Este greu să ajungi mamă, să naşti un 
copil, să-l creşti cu frică de Dumnezeu şi cu 
dragoste faţă de oameni. Iubirea conjugală, 
binecuvântată de Biserică prin Taina 
Căsătoriei, poate aduce pe lume un prunc, şi 
„Cine va primi un prunc ca acesta în numele 


183 Ibidem, p. 164. 


* Edit. I.B.M. = Editura Institutului Biblic şi de 
Misiune al Bisericii Ortodoxe Române. 

e Aghiasmatar, tipărit cu aprobarea Sfântului 
Sinod, ediţia a cincea, Edit. I.B.M., Bucureşti, 
1992. 

e Liturghier, tipărit cu aprobarea Sfântului Sinod, 
Edit. I.B.M., Bucureşti, 1974. 

Meu, pe Mine mă primeşte” (Mt. 18, 5), zice 
Domnul Hristos binecuvântaţilor Săi. 

Viaţa copilului începe din clipa în care e 
conceput. În acel moment Dumnezeu îi 
creează sufletul nemuritor. Femeia care 
practică avortul (pruncuciderea) respinge 
darul lui, respinge o viaţă, şi de aceea, o 
astfel de femeie nu se poate numi mamă şi ea 
este renegată de Sfinţii Bisericii Ortodoxe şi 
de îngerii lui Dumnezeu. 

O astfel de femeie, plină de bubele 
păcatelor tinereţii, căzută la patul suferinţei 
va cere îndurare. Pentru că păcatul săvârşit 
acoperă vocea ei, Dumnezeu nu-o va auzi. 
Rămâne medicul, singurul care, prin 
anestezie, prin narcotice, substanţe 
suporifice, suprimă durerea; dar nu pentru 
totdeauna... Medicul în cauză, practicând 
eutanasia, provocarea de moarte (femeii 
bolnave) şi anume la cererea acesteia, se 
substituie Creatorului, luând de la om, ceea 
ce este mai scump pe acest pământ, darul 
sfânt al vieţii. Clipa care, pentru femeia în 
cauză, ar fi putut prilejui căinţa pentru 
păcatele sale în faţa preotului duhovnic, îi 
este smulsă de o mână ucigaşe (Rom. 12, 21). 

Rămân în sufletele noastre de soţi, preoţi 
şi creştini, cauzele săvârşirii acestor păcate 
împotriva vieţii: sinuciderea, crima, avortul, 
eutanasia etc. 

Şi pentru a combate păcatele împotriva 
vieţii s-a întrupat Fiul lui Dumnezeu, lisus 
Hristos, doctorul sufletelor şi trupurilor 
noastre! Medicația indicată de Mântuitorul 
neamului omenesc este unică în istoria 
mântuirii: „lubeşte pe Domnul Dumnezeu 
Tău, din toată inima ta, din tot cugetul tău şi 
din tot sufletul tău, iar pe aproapele tău ca pe 
tine însuţi; Fă aceasta şi vei fi viu” (Luc. 10, 
25-27). 

Numai ridicându-se la putinţa de a iubi, 
cei doi soţi, familia creştină în general, vor 
putea să deosebească neghina, şi cu ajutorul 
preotului duhovnic, să lase grâul să crească 
pe pământ, sub razele soarelui dumnezeiesc, 
harul necreat; adevăratul liant al lumii de azi. 

EPILOG 


Multe şi interesante sunt problemele pe 
care le întâmpină familia modernă. De aceea, 
autorul a încercat să evidenţieze toate aceste 
probleme cu care este confruntată familia 
noastră. Mai mult, autorul a căutat să indice 
şi cauzele acestor probleme. 

Îndeosebi, privitor la întemeierea unei 
familii, evidențiind baza ei spirituală şi 
caracterul ei veşnic, plecând de la familia în 
Vechiul Testament. Căsătoria este un act care 
nu se termină în viaţa prezentă, „ci să fie 
fiinţa cea tainică a inimii, întru nestricăcioasa 
podoabă a duhului blând şi liniştit, ceea ce e 
de mare preţ înaintea lui Dumnezeu” (I Petru 
3,4). 

Tinerele familii trebuie să se îndrepte 
către adevărata realitate pe care o exprimă 
cuvântul lui Dumnezeu: „pentru că tot trupul 
este ca iarba, şi toată slava lui ca floarea 
ierbii; uscatu-s-a iarba şi floarea a căzut” (I 
Pentru 1, 2). 

Numai o astfel de privire a lucrurilor 
crează condiţii reale pentru o unire cu 
adevărat plină de succes (căsătorie fericită!): 
binecuvântată de Creatorul, asemenea iubirii 
tainice a mirilor din cartea canonică-poetică 
„Cântarea Cântărilor”. 

lar în ceea ce priveşte mondializarea: 
meditaţi şi nu vă îndepărtați de Hristos; într-o 
familie unită spiritual şi economic. 

Fie ca  mondializarea să apropie 
popoarele - spiritual şi economic - să trăim 
(cu toţii) într-o unitate în diversitate, sub 
acelaşi soare binefăcător, harul cel ceresc. 

